ރާސްތާ2 (36) – Esfiya\nއެއް އަހަރު ފަސް…….\nފުޓުބޯޅަ ދަނޑެއް ނަމަވެެސް މުޅި ދަނޑުވަނީ ކައިވެނި ޕާޓީއަކަށް ތައްޔާރުކޮށްފައެވެ. ވިނަ ގަނޑު މަތީ ބޮޑު ރަތްދޫލައެއް އަޅައިފައި ވާއިރު މުޅި ތަންވާނީ ރަތްކުލައާއި ހުދުކުލައިގެ ފޮތި އަދި ތަފާތު ވައްތަރުގެ ބޮކިފަތިފަދަ ތަކެއްތިން ޒީނަތްތެރިކޮށްފައެވެ. ގޯލު އަސްލު އިންނަ ހިސާބަށްވުރެ ތަންކޮޅެއް ފަހަތުގައި ގޯލެއް ބަހައްޓާ، ގޯލު ތެރޭ ރަތްކުލައިގެ ޝާހީ ދެގޮނޑި ބަހައްޓައިފައި ހުއްޓެވެ. ދަނޑުގެ އެކި ހިސާބުތަކުގައި މޭޒު ބަހައްޓާފައި މޭޒު މަތީ ރަތްކުލައިގެ ފޮތިގަނޑު އަޅައިފައި ހުއްޓެވެ. ކޮންމެ މޭޒެއް ވަށައިގެން ހުދުކުލައިގެ ފޮތި އެލުވައިފައި ހުރި ފަސްގޮނޑި ހުއްޓެވެ. ގޮނޑީގެ މެދެއްހައި ހިސާބު ރަތްކުލައިގެ ރިބަން އައްސާފައި ހުއްޓެވެ. ދަނޑުގެ ދެފަރާތުގައި ބުފޭ އޮތެވެ. ދަނޑު ވަށައިގެން ހުދުކުލައިގެ ބޮޑު ފޮތިގަނޑެއް ދަމާފައި ހުއްޓެވެ.\nގޯލްކައިރީ ބަހައްޓާފައި ހުރި ދެ ގޮނޑީގައި އަލްޔަސްއާއި އަލައިކާ ތިއްބެވެ. ދެޒުވާނުންވެސް ވަނީ އެރެއަށްޓަކައި ވަރަށް ފުރިހަމައަށް ތައްޔާރުވެފައެވެ. އަލައިކާ އިނީ މަޑު ރަތްކުލައެއްގެ މަތިކޮޅަކާއި ގަދަރަތް ކުލައިގެ ސްކާރޓެއް ލައިގެންނެވެ. ޝޯލް އިނީ ހުދުކުލައިގައެވެ. އާދައިގެ ލުއި މޭކަޕެއްކޮށްފައި ހުރި އިރުވެސް އެމޫނު މަތިން ފެންނަމުން ދިޔައީ އުޖާލާ ކަމެވެ. މޭކަޕަށް ވުރެ ބޮޑަށް އަލައިކާގެ ތުންފަތް މަތީގައިވި ހިނިތުންވުމުން އެމޫނު ރީތިކޮށްދެއެވެ. އަތުގައި ރަތްކުލައިގެ ދަނޑި އަޅާފައި ހުއްޓެވެ. ޝޯލްގެ ދަށުން ރަން ދިގު ފަށެއް ފެންނަން އޮތެވެ. ފަށުފުލުގައި އިން ހިތުތެރޭގައި އަލްޔަސްގެ ނަން ސްޕެނިޝް ބަހުންނާއި އިނގެރޭސިން ވަރަށް ރީތިކޮށް ކަނޑާނަގައިފައި ހުއްޓެވެ. އެފަށަކީ ކައިވެނީގެ ރަނެވެ. ފައިސާގެ ބަދަލުގައި އަލައިކާ ބޭނުންވީ އަބަދުވެސް ރައްކާތެރިކަމާއެކު ގެންގުޅެވޭނެ އެއްޗެކެވެ. އަލްޔަސް ހުރީ ރަތްކުލައިގެ އަތްދިގު ގަމީހަކާ ހުދުކުލައިގެ ފަޓުލޫނެއް ލައިގެންނެވެ. ކަނދުރާއާ ހަމައަށް އޮތް އިސްތަށިގަނޑު އޮތީ ރީތިގޮތަކަށް ސްޓައިލްކޮށްފައެވެ.\nއަލްޔަސް އެންމެ ހިނދުކޮޅަކަށް ވެސް އަލައިކާ އަތުން ދޫނުކުރެއެވެ. ކައިވެނި ކުރެވުނު ވަގުތަކީ އޭނާގެ ހަޔާތުގައި އައި އެންމެ އުފާވެރި ވަގުތުކޮޅެވެ. މުޅި އުމުރަށް އެ އަންހެން ކުއްޖާ އޭނާގެ ހައްޤަކަށް ވީއެވެ. އެހާ އުފާވެރި ވަގުތެއް ދުވަހެއްގެ ކޮޅުންވެސް ދެން އަންނާނެހެންނެއް އޭނާއަކަށް ހިއެެއް ނުވެއެވެ. ދުވަހަކުވެސް އެއަތުން ދޫނުކުރާނަން ކަމަށް ވައުދުވިއެވެ.\nއުދުހެވޭނަމަ އަލައިކާ އުދުއްސައި ގަތީއެވެ. އަލްޔަސްދެކެ ލޯބިވީންސުރެ އޭނާ އިންތިޒާރު ކުރަމުން ދިޔަ ވަގުތު ޖެހުމުންނެވެ. ބަޔާން ކުރަންދަތި އުފަލެއް ލިބުނެވެ. ލޮލަށް އުފާވެރި ކަމުގެ ކަރުނަ ޖަމާވިއެވެ. އަލްޔަސްގެ އަޑުން އަނބި ޤަބޫލުކޮށްފީމެ ބުނި އަޑު ތަކުރާރުކޮށް އޭނާއަށް އިވުނެވެ. އެއަޑު އަހާލުމަށް އޭނާގެ ހިތް ބޭޤަރާރުވެފައި ހުންނަތާ ކޮން ދުވަހެއް ހެއްޔެވެ. އަލައިކާއަށް ދުނިޔޭގެ ހުރިހާ އުފަލެއް އެވަގުތު ލިބުނު ކަހަލައެވެ.\nރާއްޖޭ ޤައުމީޓީމުގެ ހުރިހާ ކުޅުންތެރިންނާއި އެކުޅުންތެރިންގެ ބައިވެރިން ހަފްލާގައި ބައިވެރިވަމުން ދިޔައެވެ. ކޮންމެ މެހެމާނަކުވެސް ހިނިތުންވެލައިފައި މަރުހަބާ ކިއައެވެ. އަދި ދެމަފިރިންނަށް ތައުރީފު ކުރެއެވެ. އަލައިކާއަށް މީހުން ވަންނަމުން ދިޔަ ދިމާއަށް އިރުއިރު ކޮޅާ ބެލެއެވެ. ހީވަނީ މީހަކަށް އިންތިޒާރު ކުރާހެންނެވެ.\nދުރުގައި ހުރި މޭޒެއް ދޮށުގައި އިށީންދެގެން ޔޫސުފް އިނެވެ. އޭނާގެ ނަޒަރު އަމާޒުވެފައި ހުރީ ކުރިމަތީން އިން ގޮނޑީގައި އިން ނަވާރްއަށެވެ. އެސްފިޔައެއްވެސް ޖަހާ ނުލާ ޔޫސުފް ބަލަން އިން ގޮތުން ހީވަނީ ނަވާރް ގެއްލިދާނެތީ އިންހެންނެވެ. ހުދު ކުލައިގެ ޝޯލްތެރެއިން ނަވާރްގެ މޫނު ފެންނައިރު ހީވަނީ ޕަރީއެއް ކުރިމަތީގައި އިންހެންނެވެ. ލޮލުގައި އަނދުން އަޅައިފައި ހުރުމުން އެލޯ އިހުނަށް ވުރެއްވެސް ރީއްޗެވެ. ތުންފަތުގައި ވަނީ ގަދަ ރަތްކުލައޮގެ ލިޕްސިޓިކް ޖައްސާފައެވެ. “ނަވާރް ވަރަށް ބޮޑަށް ތޭންކްސް އިނގޭ މިތާ މަޑުކޮށްދިނީމަ. އަން ބޭބް މިއިނީ ޖޫސްތަށި” ޔޫސުފްއަށް ހަމަހޭވެރިކަންވީ އޭނާގެ މިހާރުގެ ލޯބިވެރިޔާ ޔައިނާ އައިސް ވާހަކަ ދެއްކުމުންނެވެ. ޔައިނާ އަށް ހިނިތުންވެލަމުން ޔޫސުފް ޖޫސްތަށީގައި ހިފިއެވެ. އެންމެ ހިނދުކޮޅަކުވެސް މަޑުނުކޮށް ޔައިނާއަށް ހިނިތުންވުމެއް ހަދިޔާކޮށްފައި ތެދުވެގެން ނަވާރް ދިޔައެވެ.\nދުރަށް ގޮއްސައި ފަހަތަށް އެނބުރި ނަވާރް ބަލާލިއެވެ. އޭރު ޔައިނާއާއި ޔޫސުފް ކޮންމެސް ވާހަކައެއް ދައްކާފައި ހެމުން ދިޔައެވެ. ނަވާރްއަށް މޭގައި އަތްއަޅާލެވުނީ ހިތަށް ތަދުވިވަރުންނެވެ. ދެލޯ މަރާ ބާރުކޮށްލީ ލޮލުތެރޭގައި ގިނަވަމުން ދިޔަ ކަރުނަތައް ހިންދާލާށެވެ. ޔައިނާއާ މެދުއޭނާ ހަސަދަވެރިވިއެވެ. ޔޫސުފްއާ މެދު ހިތް ޝަކުވާއިން ފުރުނެވެ.\nޔައިނާއަކީ މަޝްހޫރު ޑޮކްޓަރު ޖިއާންގެ ދަރިފުޅެވެ. އަދި ރާއްޖޭގެ މިވަގުތު އެންމެ ޒުވާން އަންހެން ވޮލީ ކުޅުންތެރިޔާއެވެ. ޔޫސުފްއާއި ޔައިނާ ދިމާވީ ޔޫސުފް އަނިޔާވެގެން ހޮސްޕިޓަލުގައި އޮތް ދުވަސްވަރުއެވެ. އޭރު ޔައިނާވެސް ކުޑަ އަނިޔާއެއް ވެގެން އެ ހޮސްޕިޓަލުން ފަރުވާ ހޯދަމުން ދިޔައެވެ. ޔޫސުފްއަށް ފަރުވާކުރި ޑޮކްޓަރަކީ ޖިއާންއެވެ. ޔައިނާއާއި ޔޫސުފް އެކުވެރިވީ ހޮސްޕިޓަލުން ދިމާވެގެންނެވެ. ޔައިނާއަކީ މީހުންނަށް އަޅާލާ އޯގާތެރި ކުއްޖެކެވެ. ނުހަނު ފަސޭހައިން މީހުންނާ އެކުވެރިވެ ގުޅިގެން އުޅޭ ލޯބި އަންހެން ކުއްޖެކެވެ. ޔޫސުފްއާއި ޔައިނާ އެމީހުންގެ އެކުވެރިކަން އިތުރު ހަރުފަތަށް ގެންދިޔަ ހިސާބުން އެދެމީހުން ވެގެން ދިޔައީ ރާއްޖޭގެ އެންމެ މަޝްހޫރު ކުޅިވަރު ޖޯޑަށެވެ.\nއަލައިކާ ކުޑަކޮށް ހަޅޭއްލަވައި ގަނެފައި ފުންމައިގެން ތެދުވީ އެދިމާއަށް އަންނަމުން ދިޔަ އައިރާ ފެނިފައެވެ. އެއް އަހަރަށް ވުރެ ގިނަ ދުވަހު ފްރާންސްގައި އުޅެފައި އައިރާ ރާއްޖެ އެ އައީ އަލައިކާ ކައިވެނި ހަފްލާގައި ބައިވެރިވާށެވެ. އައިރާ ނާންނާނެކަމަށް އަލައިކާ ހުރީ މާޔޫސްވެފައެވެ. އޭނާ ހަޔާތުގަ އަންނަ އެންމެ އުފާވެރި ދުވަހު އަބަދުވެސް ދައްތައެއްގެ ގޮތުގައި އޭނާ ދެކެމުން ދިޔަ އައިރާ ބައިވެރި ނުވެދާނެތީ އަލައިކާ ދެރަވިއެވެ. އައިރާ އަލައިކާ މެން ތިބި ހިސާބަށް އެރުމުގެ ކުރިން އަލައިކާ ދުވެފައި ގޮސް އައިރާ ގައިގައި ބައްދާލިއެވެ. “ވާއު ޔޫ ލުކް ސޯ ބިއުޓިފުލް” ވޭތުވެ އެއް އަހަރުތެރޭ އައިރާއަށް ވަނީ ނުހަނު ބޮޑެތި ބަދަލު އައިއްސައެވެ. އައިރާގެ ހަށިގަނޑު ކުރިއަށްވުރެ ރަނގަޅުވެ މޫނުގައި ވަނީ މަސްޖަހާފައެވެ. ކުރިއަށް ވުރެ ދޮންވެފައި ރީތިކަން ވަނީ އިތުރުވެފައެވެ. އައިރާއެކޭ ޔޫރަޕު ކުއްޖެކޭ ތަފާތެއް ނެތެވެ. “އަލްކޮވެސް ނުލާހިކު ރީތި ހީވަނީ ފަރިވެ ފޮޅިފަ އިން ފިނިފެން މަލެއްހެން” އައިރާވެސް އަލައިކާއަށް ތައުރީފުކޮށްލިއެވެ. އިރިކޮޅެއް ވަންދެން އަލައިކާއާއި ވާހަކަ ދައްކަން ހުރެލާފައި އައިރާ ދިޔައީ ކާއެއްޗިއްސާ ދިމާލަށެވެ. އޭނާ ހުރީ ވަރަށް ބަނޑުހައިވެފައެވެ. ދިގު ދަތުރަކަށްފަހު މާލެއައި ގޮތަށް ތައްޔާރުވެގެން އެއައީ ޕާޓީއަށެވެ.\nކާއެއްޗިހި އަޅައިގެން އެނބުރުނު އައިރާ ސިހުނީ ކުރިމަތީގައި ހުރި ޔާޒް ފެނުމުންނެވެ. އޭނާއަށް ޔާޒް ހަމަލޮލަށް އެ ފެނުނީ އަހަރަކަށް ވުރެ ގިނަ ދުވަސް ފަހުންނެވެ. ޔާޒްއަށްވެސް ވަނީ ބަދަލުތަކެއް އައިސްފައެވެ. ކުރިއަށްވުރެ ހަށިގަނޑު ވަރުގަދަވެފައި ހަރުދަނާ ވައްތަރު ޖައްސައެވެ. އެއްވެސް ތަރުތީބެއް ނެތި އޮންނަ އިސްތަށިގަނޑު ވަނީ ރީތި ވަރަކަށް އެއްވަރުކޮށް ކޮށާލާފައެވެ. ތުނބުޅި ރީތިވަރަކަށް ވަނީ ދިގުކޮށްފައެވެ. ޔާޒް ވާހަކަ ދައްކަން އުޅުމުން އައިރާ ޔާޒްއަށް ދެލޯ އަޅާލިއެވެ. އެއަށްފަހު ޔާޒްއަށް އެއްޗެއް ބުނަން ފުރުސަތު ނުދީ އައިރާ ހިނގައިގަތެވެ. ޔާޒްވެސް އައިރާ ފަހަތުން ހިނގައިގަތެވެ. އެކަން އެނގިގެން އައިރާ ގޮސް އިށީނީ އިޝްމާއާއި އަކްމަލް އަދި މާނީއާއި އާރާޝް ތިބި މޭޒުގައި އިން ހުސްގޮނޑީގައެވެ. ޔާޒްއަށް އެތަނަށް ދާކަށް ނުކެރުނެވެ. އެހެން އަނބުރާލައިފައި ދިޔައީއެވެ.\nއައިރާ ފެނުމުން އިޝްމާއާއި މާނީ ހީވީ އެހެންފަދަ ކަމެއް ވެގެން އުޅުނު ހެންނެވެ. އައިރާއަށް އެވަރަށް ތައުރީފުކުރިއެވެ. އެދުވަހަށް އައިރާ ރާއްޖެ އައިތީވެ އިޝްމާ ޝުކުރުވެސް އަދާކުރިއެވެ. “އަޅުގަނޑަށް ބައިވެރިވެވޭ ހާލަތެެއްގައި ހުރެ އަލްކޮ ވެޑިން މިސް ނުކުރާނެއްނު!” ޔާޒް ކޮންމެ ގޮތަކަށް އޭނާއާއި އަމަލު ކުރިނަމަވެސް ޔޫސުފްއާއި އަލައިކާއަކީ އަމިއްލަ ކޮއްކޮ ފަދައިން އޭނާ ލޯބިވާ ދެކުދިންނެވެ. އަލައިކާގެ ހަޔާތުގައި އަންނަ އެންމެ ބޮޑު ދުވަހު އެވަރަށް އަލައިކާ އެދުމުން ނައިސް އޭނާ ނުހުންނާނެއެވެ. ރާއްޖެ އަންނަ ވާހަކަ ކުރިން ނުބުނީ އަލައިކާއަށް ސަޕްރައިޒް ދިނުމުގެ އިތުރަށް އޭނާ އަންނަކަށް ކުރީބައިގައި ޔާޒްއަށް އަންގަން ބޭނުންނުވާތީއެވެ.\nޔޫސުފްއާއި ޔައިނާ ސަކަރާތް ޖަހައިފައި އުޅެމުން ދިޔަ ގޮތުން ނަވާރް ގާތަށް ރުޅި އަންނަ ގޮތްވިއެވެ. ޔައިނާއަށް ރަނގަޅު ލަނޑެއް ދޭނަމޭ ހިތައި ފޮނި އެއްޗިހި ތަށްޓަކަށް އަޅައިގެން ގޮސް ޔައިނާއާއި އަރާ ހަމަވެފައި ވެއްޓޭކަމަށް ހެދުމުން ޔައިނާ ހެދުމަށް އެތަށި އިން ގޮތަށް ވަރާލިއެވެ. “އޯ ޔަނާ އައި އޭމް ސޯ ސޮރީ.” “އިޓްސް އޯކޭ ނަވާ” ޔައިނާ ހިތްހެޔޮކަމާއެކު ބުނެލިއެވެ. ޔައިނާ ތެދުވެގެން ދިއުމުން ކާމިޔާބުގެ ހިނިތުންވުމެއް ތުންފަތް މައްޗަށް ވެރިކޮށްލިއެވެ. “ދެން ޔޫސުފްއާ އެއްކޮަށް ނިކަން ސަކަރާތް ޖަހާބަަލަ” ނަވާރް ހިތާހިތުން ޔައިނާއަށް އެއްޗިހި ކިޔައިލިއެވެ.\nޔާޒް އައިސް ޔޫސުފްއާ ޖެހިގެން އިން ގޮނޑީ އިށީނެވެ. “ބްރޯ ހާދަ ކަޓާފަ؟” ޔާޒް މޫނަށްވެފައި ހުރި ގޮތް ފެނުމާއެކު ޔޫސުފް އަހާލިއެވެ. “އައިރާ އެބައުޅޭ” ޔޫސުފް އޯއޭ ބުނެފައި އިތުރު އެއްޗެކޭ ނުބުނީ ބުނާނެ އެއްޗެއް ނޭންގުމުންނެވެ. “ކޮބާ ޔަނާ؟” ޔައިނާ ފެންނަން ނެތުމުން ޔާޒް އެހިއެވެ. ޔައިނާ ހެދުން ދޮންނަން ގޮއްސިކަމަށް ޔޫސުފް ބުންޏެވެ.\nަައައިރާއަށް ސިއްރުން ޔާޒްއަށް ބަލާލެވުނެވެ. ޔޫސުފްއާ ކޮންމެސް ވާހަކައެއް ދައްކަން ހުއްޓެވެ. ޔާޒް އޭނާއަށް ބަލާލާން އުޅެން ހީވުމާއެކު އަވަހަށް ނަޒަރު ބަދައްލުކޮަށްލިއެވެ. ވަށްކަޅިން އޭނާ ޔާޒްއަށް ބަލާލިއިރު ޔާޒްވެސް ހުރީ އޭނާއަށް ބަލަންށެެވެ. އަައިރާ އަވަސް އަވަަހަށް އިސްޖަހައިލިއެވެ.\nޕާޓީ ނިމުމާއެކު ދެ އާއިލާއެކީ ފޮޓޯ ނެގިއެވެ. އަހުސްމްއާއި އިސްރާއަށް ހަފްލާގައި ބައިވެރިއެއް ނުވެވުނެވެ. އެދެމީހުންގެ ބަދަލުގައި އަންޖަލް ބައިވެރިވިއެވެ. އަހުސަމްމެން ފްރާންސަށް ބަދަލުވުމުން ގެފަޅުކޮށް ނުބަހައްޓަން އަންޖަލްއާއި އޭނާގެ މަންމައާއި ބައްޕަ މާލޭގައި މަޑުކުރީއެވެ.\n“ހައި ތިއީ އަލައިކާގެ ދައްތަތަ؟” ފޮޓޯ ނަގައި ނިމިގެން އަންޖަލް ދުރުގައި މަޑުކޮށްލީ އައިރާ ނިމެންދެކަށެވެ. އެހެން ހުއްޓާ ނުވެސް ދަންނަ ފިރިހެނަކު އޭނާއާއި ވާހަކަ ދައްކަމުން އެމީހާއަށް އޭނާ ކަޅި އަޅާލިއެވެ. “އޫމް. ހައި އައި އޭމް ޝަރާހް އަލްޔަސްގެ އަންކަލް” އަންޖަލް އޭނާއަށް ދެލޯ އަޅާލުމާއެކު ޝަރާހް ރަކިވެެގެން އޭނާގެ އަމިއްލަ ތަޢާރަފެއް ދިނެވެ. “ތިހެންވެސް ބުނެވިދާނެ. އައި އޭމް އަންޖަލް” އަންޖަލް ވެސް ހިނިތުންވެލަމުން ތަޢާރަފުވެލިއެވެ.\n“އައިރާ ކީއްވެތަ ބަބްލްސް ނުގެނައީ؟ ފޮޓޯ ނަގަން އެކަނި ނަމަވެސް ގެނައި ނަމައެއްނު!” އަލައިކާ ތުން ދަމާލަމުން ޝަކުވާކޮށްލިއެެވެ.\nޔާޒް ފުން ނަޒަރަކުން އައިރާއަށް ބަލާލިއެވެ. އެދެލޮލުންވެެސް ފެންނަމުން ދިޔައީ އެސުވާލުގެ ޖަވާބު ބޭނުންވެފައި ހުރިކަމެވެ. އައިރާ ވަކި ޖަވާބެއް ނުދީ ހިނިތުންވެލިއެވެ. އެއީ ކީއްވެކަން އެނގުމާއެކު އަލައިކާވެސް އިތުރަށް ސުވާލެއް ނުކުރެއެވެ. ނަމަވެސް އޭނާ ހުރީ ދެރަވެފައެވެ.\nއިޝްމާއަށް ބާރުބާރަށް އަލައިކާ ގައިގައި ބައްދާލެވުނެވެ. އެދަރިފުޅު އޭނާއަށް ދުރަށްދާ ކަމުގެ އިހްސާސް ކުރެވުނެވެ. އަކްމަލްވެސް އަލައިކާ ގައިގައި ބައްދާލިއެވެ. އަލްޔަސް ގާތު އަލައިކާ ރަނގަޅަށް ބަލަން އެދުނެވެ. އަލްޔަސް ބޯޖަހާލަމުން އަލައިކާ ރަނގަޅަށް ބަލާނެ ކަމުގެ ޔަގީންކަން އަކްމަލްއަށް ދިނެވެ.\n“ދެން އޮތީ ޔަނާއާއި ޔޫސޫފް ދޯ! ކޮން އިރަކުން ތިދެމީހުން ނިންމާލަނީ؟” ޔޫސުފް ކޮނޑަށް އަތް ވައްޓާލަމުން އަކްމަލް އެހިއެވެ. “ދެން ހަމަ ކުރަންވީ!” ޔޫސުފް ލޮލުގެ ހިމަކޮޅުން ނަވާރްއަށް ބަލާލިއެވެ. ނަވާރްގެ މޫނަށް އެރި ކުލަވަރު އޭނާއަށް ރީއްޗަށް ފެނުމާއެކު އެއް މިޔައަކިން ހީލެވުނެވެ.\nޔައިނާއާއި ޔޫސުފްގެ ވާހަކަ ދެކެވޭ ހިސާބެއްގައިވެސް އިންނާކަށް ނަވާރް ބޭނުމެއްނޫނެވެ. އޭނާއަށް ވެގެންވާ ނަމަ އެތާކު ނީނީސްއެވެ. އޭނާ ޕާޓީއަށް އައި ވެސް އަލައިކާގެ އެދުމުގެ މަތިންނެވެ. އައިރާވެސް ނެތުމާއެކު އަލައިކާ ބޭނުންވީ ނަވާރް ކައިވެނި ފެށިގެން ނިމެންދެން މަޑުކުރަންށެވެ. އެހެންނޫންނަމަ އޭނާ އެހާ ގިނައިރު މަޑު ނުކުރީހެވެ.\nއަލައިކާއާއި އަލްޔަސް އެދެމީހުންނަށް ތައްޔާރުކޮށްފައި އޮތް ކާރުގައި ދިޔައީ އޭއައި ހޮޓެލަށެވެ. ކައިވެނީގެ ހަދިޔާއެއްގެ ގޮތުގައި އަހުސަމް އެދެމީހުންނަށް އަހުސަމްގެ ހޮޓަލުން ކޮޓަރިއެއް ބުކްކޮށްދިނެވެ.\nތަނަވަސް ކޮޓަރި ތެރެ ވަނީ އެދެމީހުންނަށްޓަކައި އެންމެ ފުރިިހަމައަށް ތައްޔާރުކޮށްފައެވެ. ކޮޓަރިއަށް ވަން ގޮތަށް އަލްޔަސް ފަހަތުން އަލައިކާ ގައިގައި ބައްދާލިއެވެ. “އައި އޭމް ސޯ ހެޕީ ޓުޑޭ. އަހަރެން އަބަދުވެސް ބޭނުންވި ކަހަލަ ބައިވެރިއެއް މިއަދު މަށަށް ލިބިއްޖެ. ލައިއަކީ އަހަރެންގެ ހަޔާތުގައި ލެއްވި ނަސީބެއް. ލައި ފެނުނު ފުރަތަމަ ފަހަރުވެސް ތިއީ ސްޕެޝަލް ކުއްޖެއްކަން އެނގުނު އެހެންވެ އެރޭ ޑިނާރއަށް އިންވައިޓް ކުރީވެސް. ފުރަތަމަ ފެނިލުމުންވެސް ލައިގެ ޖާދުގަ ޖެއްސި. އޭރު އެކަން ރިއަލައިސް ނުވީ. އައި ލަވް ޔޫ ސޯ މަޗް އަލައިކާ” “ލަވް ޔޫ ޓޫ އަލްޔަސް” އަލްޔަސް އަލައިކާ ބުރުގާގައި ޖަހައިފައި ހުރި ޕިންތައް ނައްޓާ އަލައިކާގެ ބޮލުން ޝޯލް ވަކިކޮށްލިއެވެ. އަލައިކާގެ ފަން އިސްތަށިގަނޑު ރޫޅިގެން ދިޔައެވެ. އަލައިކާގެ ރީތިކަން ފެނި ކަޅިވެސް ޖަހާލަން ނޭންގިފައި އަލްޔަސްއަށް އިނދެވުނެވެ. އަލްޔަސް ކަޅިވެސް ޖަހާ ނުލައި އިން ގޮތުން އަލައިކާއަށް ލަދުން އިސްޖަހާލެވުނެވެ. އަލްޔަސް ކުރިއަށް ފިޔަވަޅެއް އަޅައި އަލައިކާ ދަތް ދޮލީގައި ހިފައި އުފުލާލިއެވެ. އަދި ނިއްކުރި މައްޗަށް ވެއްޓިފައި އޮތް އިސްތަށިކޮޅު އެއް ފަރާތްކޮށްލިއެވެ. އަލްޔަސްގެ ނޭވާ އޭނާގެ މޫނަށް އެޅުނާއެކު އަލައިކާއަށް ދެލޯ މަރާލެވުނެވެ. އަލްޔަސް ތުންފަތުގެ ބީހުން އިހްސާސް ކުރެވުމާއެކު އަލައިކާ މުޅި ގައިން ހީބިހި ނެގިއެވެ. ހީވީ އޭނާ ގައިގައި ކަރަންޓު ޝޮކެއް ޖެހުނު ހެންނެވެ.\nބާލިސް ދަށުގައި އޮތް ފޯނު އެލާމްވާ އަޑަށް އަލައިކާއަށް ހޭލެވުނުވެ. ލޯ ހުޅުވި ގޮތަށް އެންމެ ފުރަތަމަވެސް ފެނުނީ އަރާމުކޮށް ނިދާފައި އޮތް އަލްޔަސްއެވެ. ނިދާފައި އޮތްއިރު އެމޫނު މަތިން ފެންނަނީ މައޫސުމު ކަމެވެ. އަލައިކާ އަޑެއްވެސް އިއްވާނުލައި އެނދުން ތެދުވެ ފާޚާނާއަށް ދިޔައެވެ.\nދޮރުގެ ދަރުދާ ކުޑަކޮށް ދެމިފައި ހުރުމުން އިރުގެ އަލި ސީދާ އެޅުނީ އައިރާގެ މޫނަށެވެ. ކަންނެއް ގޮތަކަށް ދެލޯ ހުޅުވާލި އައިރާގެ ނިދިފިލައި ދިޔައީ އެނދުމަތީ އިށީންދެލައިގެން އަނގަޔަށް ކުޅޭ އެއްޗެއް ލައިގެން އިން ފުށްގަނޑެއްފަދަ ލޯބި ފިރިހެންކުއްޖާ ފެނުމުންނެވެ.\nSalam all. Here is the 36th part of rastha2. Mi part ga alhuganduge enmme furathama (dhigu) vaahaka “YAAIN” ge character eh introduce kohdhyfa ihannane. In Sha Allahestoryge sequel eh ves genesdheveytho masakkai kuraanan. Eyge ithurah mi baige mulhin aa character ehge kuda kuda intro eh ihnnane eii kon kuhjje kan mihaaru readers ah ingeyne hen hyvany. Eiii Airage faraathun hurihaa kudhinna vy suprise eh. Hurihaa kudhinnah ves mi bai kamudhiya kamah ummedhu kuran\nme first dhw when next\nKiyara… airaa ah baby eh libunee thaa… aley mi vaahaka so cute.. asluves varah reethi.. maasha allah\nVarah varah varah reethi mi part vx….whn nxt..waiting…\nthe story is just going too fast.abit unrealistic.\nVarah varah varah reethi💞💞💞\nmaa sha Allah❤❤❤❤❤❤❤\ncuriously waiting for the next part💕💕💕💕💕💕💕💕💕💕\nwow!! v reethi inge story..will wait for the story…when story…avahah up koh dhehcheyy♥♥♥♥♥♥♥♥♥♥♥♥😗😗😗\nހިތާމަ ލޯބި July 31, 2019\nރޯޒީ ***** (2)\nލޯބި August 7, 2015


SDFC loan faskohdhinumah edhen ithuru muhdhathu\nއެސްޑީއެފްސީގެ ލޯނުތައް ފަސްކޮށްދޭން އެދެން އިތުރު މުއްދަތު\nއެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) ހިންގާ އިމާރާތް. -- އަވަސް ފައިލް ފޮޓޯ\nއެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން ދޫކޮށްފައިވާ ހުރިހާ ލޯނު ތަކެއް މި އަހަރުގެ ނިޔަލަށް ފަސްކޮށްދޭން ނިންމާފައިވާއިރު އެކަމަށް އެދި ހުށަހެޅުމަށް ދިން މުއްދަތު އިތުރުކޮށްފި އެވެ.\nލޯނު ފަސްކޮށްދޭން އެދި ހުށަހެޅުމަށް ފުރަތަމަ ދިން މުއްދަތު މިދިޔަ ހުކުރު ދުވަހަށް ހަމަވެފައިވާއިރު، އެސްޑީއެފްސީން މިއަދު ނެރުނު އިއުލާނެއްގައި ބުނީ މޮރެޓޯރިއަމަށް އެދި ހުށައަޅަން ގިނަ ބަޔަކަށް ދަތިވެފައިވާ ކަމަށެވެ.\nއެއާއެކު އެ މުއްދަތު އަންނަ މަހުގެ އަށް ވަނަ ދުވަހާ ހަމައަށް އިތުރުކޮށްދައިވާކަމަށް އެ ކޯޕަރޭޝަނުން ބުންޏެވެ.\nއެސްޑީއެފްސީ އިން ދަނީ ރާއްޖޭގެ ކުދި އަދި މެދުފަންތީގެ ވިޔަފާރި ތަކަށް ގިނަ އަދަދެއްގެ ލޯނު ދެމުންނެވެ.\nކޮވިޑް-19 އާ ގުޅިގެން، ވިޔަފާރި ތަކަށް އެހީވުމުގެ ގޮތުން ސަރުކާރުގެ އެހީތެރިކަމާއެކު، އެސްޑީއެފްސީ މެދުވެރިކޮށް ކުދި އަދި މެދުފަންތީ ވިޔަފާރިތައް މިހާލަތުގައި ދެމިތިބެން ބޭނުންވާ އެހީގެ ގޮތުގައި ލުއި ލޯނު ދަނީ ދޫކުރަމުންނެވެ. އެސްޑީއެފްސީ އިން ކުދި ވިޔަފާރި ތަކަށް ދެނީ 500،000ރ. ހަމަ އަށް ނެގޭ ލޯނު ތަކެވެ. މި ސްކީމުގެ ދަށުން ލޯނު ދޭނީ ހަ ޕަސެންޓު އިންޓްރެސްޓުގަ އެވެ. މި ލޯނު ދައްކަން ތިން އަހަރު ލިބެ އެވެ.\nއެސްޑީއެފްސީން މިހާތަނަށް 1،0،46 ވިޔަފާރި އަށް 209،9 މިލިއަން ރުފިޔާ ދޫކޮށްފައިވެ އެވެ. އަދި އަމިއްލަ މަސައްކަތް ކުރާ 433 ފަރާތަކަށް 13 މިލިއަން ރުފިޔާ ދޫކޮށްފައިވެ އެވެ.\nއެސްއެމްއީ ބޭންކް ކޮވިޑް-19 އެކޮންމިކް ރިލީފް ޕެކެޖް


Haiti Ah Ai Binhelumeh Gai 10 Meehun Maruve, Bodethi Gehlunthakeh Libihjje - Vaguthu\nހެއިޓީ އަށް އައި ބިންހެލުމެއްގައި ދިހަ މީހުން މަރުވެ، ބޮޑެތި ގެއްލުންތަކެއް ލިބިއްޖެ\nކެރީބިއަން ގައުމެއް ކަމަށްވާ ހެއިޓީ އަށް މިއަދު އައި ބާރުގަދަ ބިންހެލުމެއްގައި މަދުވެގެން ދިހަ މީހުން މަރުވެ ބޮޑެތި ގެއްލުންތަކެއް ލިބިފައިވާ ކަމަށް މީޑިއާ ރިޕޯޓްތައް ބުނެފިއެވެ.\nއެމެރިކާގެ ޖިއޮލޮޖިކަލް ސާވޭ އިން ބުނާ ގޮތުގައި ބިންހެލުން އައިސްފައި ވަނީ 5.9 މެގްނެޓިއުޑްގެ ބާރުމިނުގައެވެ. މިއީ 2010 ވަނަ އަހަރު ހެއިޓީ އަށް އައި ބާރުގަދަ ބިންހެލުމަށް ފަހު އެގައުމަށް އައި އެންމެ ބާރުގަދަ ބިންހެލުމެވެ. 2010 ވަނަ އަހަރު އައި ބިންހެލުމުގައި ހެއިޓީ އިން ދެލައްކަ އަށް ވުރެ ގިނަ މީހުން މަރުވިއެވެ.\nހެއިޓީގެ ރައީސް ޖޮވެނެލް މޮއިސް ވިދާޅުވީ ބިންހެލުމުގެ ސަބަބުން ވަރަށް ގިނަ އިމާރާތްތައް ބިމާ ހަމަވެފައިވާ ކަމަށެވެ. މިހިތާމަވެރި ދަނޑިވަޅުގައި ރައްޔިތުން ކެތްތެރިކަމާއި އެކު ތިބުމަށް ރައީސް ވަނީ އެދިވަޑައިގެންފައެވެ.\nސަރުކާރުގެ ތަރުޖަމާން ވިދާޅުވީ ކުއްލި ހާލަތުގައި އެހީތެރިކަން ފޯރުކޮށްދިނުމަށް މިހާރު ޑިޒާސްޓާ ޓާސްކް ފޯހެއް އުފައްދާފައިވާ ކަމަށެވެ.\nރިޕޯޓްތައް ބުނާ ގޮތުގައި ވެއްޓިފައިވާ އިމާރާތްތައް ދަށުން މަރުވެފައިވާ އިތުރު މީހުންގެ ހަށިތައް ފެނުމުގެ ފުރުސަތު ބޮޑެވެ.\nހެއިޓީ އަށް މިއަދު އައި ބިންހެލުމުގެ ސަބަބުން ބޮޑެތި ގެއްލުންތަކެއް ލިބިފައި ވާއިރު 2010 ވަނަ އަހަރު އެގައުމަށް އައި ބިންހެލުމުން ވެސް އަދި އަރައިނުގަނެވެއެވެ. އެބިންހެލުމުގެ ސަބަބުން ގެދޮރު ގެއްލުނު އެތައް ހާސް ބަޔަކު އަދިވެސް ވަގުތީ ހިޔާތަކުގައި ދިރިއުޅެމުން އެބަދެއެވެ.\nހެއިޓީ އަކީ 10.85 މިލިއަން މީހުންގެ އާބާދީއެއް އޮންނަ ގައުމެކެވެ.


Kanduhulhudhoo council aai muahsasaathakaa majileehun suvaalu kuranee\nމަޖިލީހުގެ ހިއުމަން ރައިޓްސް އެންޑް ޖެންޑަ ކޮމިޓީގެ ބައްދަލުވުން --\nދެ އަހަރުގެ އަންހެން ކުއްޖަކަށް ޖިންސީ ގޯނާ ކުރި މައްސަލާގައި އެކަން ހިނގައިދިޔަ ގއ. ކަނޑުހުޅުދޫގެ ކައުންސިލް މެންބަރުންނާއި ކަމާބެހޭ މުއައްސަސާތަކާ ސުވާލު ކުރަން ރައްޔިތުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން ފާސްކޮށްފި އެވެ.\nކަނޑުހުޅުދޫގައި ދެ އަހަރު ކުއްޖެއްގެ ބައްޕައާއި ކާފަ އަދި މުނިކާފަ ޖިންސީ ގޯނާ ކުރި މައްސަލަ ހޫނުވެފައިވަނިކޮށް ރައްޔިތުންގެ މަޖިލީހުގައި އެ މައްސަލަ ކުއްލި ގޮތަކަށް ބަލަން މިރޭ ވަނީ ނިންމައިފަ އެވެ.\nއެގޮތުން ބޭއްވި ހިއުމަން ރައިޓްސް އެންޑް ޖެންޑާ ކޮމިޓީ ބައްދަލުވުމުގައި ވާހަކަ ދައްކަވަމުން އެ ކޮމިޓީގެ މުގައްރިރު އަދި ހިންނަވަރު ދާއިރާގެ މެންބަރު ޖީހާން މަހްމޫދު ވިދާޅުވީ އެފަދަ މައްސަލަތައް ހުއްޓުވުމަށް ކައުންސިލްތަކުގެ ޒިންމާއެއް ވެސް އޮންނަން ޖެހޭނެ ކަމަށެވެ. އެގޮތުން ކަނޑުހުޅުދޫ ކައުންސިލް މެންބަރުން ވެސް ކޮމިޓީއަށް ހާޒިރުކޮށް ސުވާލު ކުރަން ފެންނަ ކަމަށް ޖީހާން ވިދާޅުވި އެވެ.\nކޮމިޓީގައި އިތުރަށް ދެކެވުނީ ކަމާ ބެހޭ މުއައްސަސާތަކުގެ ވެރިން ހާޒިރުކޮށް މައްސަލަ އިތުރަށް ބެލުމަށެވެ. އެ ކޮމިޓީގެ އިއްތިފާގުން ވަނީ އެ ފަރާތްތައް ހާޒިރުކޮށް މާދަމާ ރޭ 9:00 ޖަހާއިރު ޖަލްސާއެއް ބާއްވަން ފާސްކޮށްފަ އެވެ. ކައުންސިލާ ސުވާލު ކުރަން ރާވާފައި ވަނީ ވީޑިއޯ ކޮންފަރަންސް މެދުވެރިކޮށެވެ.\nފުލުހުން މި މައްސަލަ ތަހުގީގު ކުރަމުން އަންނައިރު މިހާތަނަށް އެކަމާ ގުޅިގެން ތުހުމަތު ކުރެވޭ ކާފަ އާއި މުނިކާފަ ކަނޑުހުޅުދޫ އިން ވަނީ ހައްޔަރުކޮށްފަ އެވެ. އަދި އެ ކުއްޖާގެ ބައްޕަ ހުޅުމާލޭ ފްލެޓެއްގެ ތެރޭގައި ހުއްޓާ އާންމުންގެ ގިނަ ބަޔަކު އެ ސަރަހައްދަށް އެއްވެ ހަލަބޮލި ކުރަން ފެށުމުން ފުލުހުން ވަނީ ފްލެޓަށް ވަދެ، އެ މީހާ ވެސް ހައްޔަރުކޮށްފަ އެވެ.\nތުއްތު ކުއްޖާ މިހާރު ވަނީ ޖެންޑާގެ ބެލުމުގެ ދަށުގައި މާލޭގަ އެވެ. އަދި އެ ކުއްޖާއަށް ވަރަށް ބޮޑެތި އަނިޔާ ލިބިފައިވާ ކަމަށް ޑޮކްޓަރުން ބުނާއިރު އެ ކުއްޖާއަށް އައިޖީއެމްއެޗް އިން ފަރުވާދެމުން އެބަދެ އެވެ.\nރައްޔިތުންގެ މަޖިލިސް ޖިންސީ ގޯނާ ކުޑަކުދިން + ކަނޑުހުޅުދޫ\nޖިންސީ ގޯނާގެ މައްސަލަ އެޖެންޑާ ނުކުރި


ކޮވިޑް 19: މާސްކް އަޅާ - ރައްކާވެ ތިބިއްޔާ ދަތުރު! - Voice of Meedhoo\nކޮވިޑް-19: މީދޫއާއި ހުޅުދޫގައި ބަލި ފެތުރިފައިވޭތޯ ...\nކަމާބެހޭ އިދާރާތަކުން އަންގާ އެންގުންތަކަށް ފުރިހަމައަށް ބޯލަނބާ ކިޔަމަންގަނެގެންނެވެ. ނަމަވެސް ހިތާމައާއެކު ފާހަގަކޮށްލަންޖެހޭ ކަމަކީ ދިވެހި ރައްޔިތުންގެ ތެރެއިން ގިނަބަޔަކު ކޮވިޑުގެ ބިރު ފަހަނައަޅާ ގޮސްފައިވާކަމެވެ. އެއްގޮތަކަށްވެސް ބަލީގެ ނުރައްކާތެރިކަން ކުޑަވެގެނެއް ނޫނެވެ. އަދި ބަލި ފެތުރޭ މިންވަރު މަދުވެގެނެއްވެސް ނުމެ ނޫންމެއެވެ. އެހެނެއްކަމަކު “ބަޔަކުމީހުން” ކޮވިޑަކީ ފެނި ގެއްލިދާ ކުޅިވަރަކަށް ހަދާ، ދޯހަޅި ސިޔާސަތުތައް އެކުލަވާލަންފެށި ހިސާބުންކަމީ ޝައްކެއްއޮތްކަމެއް ނޫނެވެ.\nމާތް ﷲގެ ތަނަވަސް ރަޙްމަތްފުޅުން ކުޅުދުއްފުށީ ސިޓީ މި ބަލިމަޑުކަމުން ރައްކާތެރިވެފައިވާކަން މި ފާހަގަ ކުރަނީ އެކަލާނގެއަށް ޝުކުރުވެރިވާ ހާލުގައެވެ. ނަމަވެސް ހިތާމައަކީ މި ސިޓީގެ ރައްޔިތުންގެ “ކިޔަމަންތެރި” ގޮތްގަނޑު ކެނޑެމުންދިޔުމެވެ. މާސްކު އެޅުން މަޖުބޫރު ވުމާއެކު ހުރިހާ ފަރުދުންވެސް އެއަށް އަމަލުކުރަންފެށި ނަމަވެސް މިއަދު ފެންނަނީ ހިތްދަތި މަންޒަރެކެވެ. މަގުތައް ބަލާލުމުން ފެނިގެންދަނީ އެއްވެސް ގައިދުރުކަމެއްނެތި، މާސްކު އެޅުމެއްނެތި ހޭލަމޭލަ ވަމުންދާ މަންޒަރެވެ. އަދި މިކަމުގެ އެންމެ ހިތަށް އުނދަގޫވާ ކަމަކީ އަދުގެ ކުޑަކުދިންނަށް ނަމޫނާ ދައްކަންތިބޭ މުއައްސަސާތަކުގެ ފަރާތްތަކާއި ސަރުކާރުގެ އޮފީސްތަކުގެ މުއައްޒަފުންވެސް މި އުސޫލަށް ތަބާނުވާކަމެވެ. ޖުމްލަކޮށް ރަށުގެ އާބާދީގެ ބޮޑު އިންސައްތައެއް މާސްކާނުލާ މަގުތަކުގައި އުޅެމުންދާކަމީ ނުހަނު ހިތާމަހުރި ކަމެކެވެ. ރަށުގެ ތަންފީޒީ އިދާރާތައް ކޮބާތޯ އުފެދޭ ސުވާލުގެ ޖަވާބު މަގުތައް މަތިން ފެންނަމުންދެއެވެ.\nބުނެވިދާނެއެވެ. މިފަދަ ބަލިމަޑުކަމެއްގައި މާސްކަކުން ކުރާނެ ކަމެއްނެތެވެ. މުޅިއަކުން އެއްބަހެއް ނުވެވޭނެއެވެ. މާސްކަކީ މި ބަލިމަޑުމަކުން ރައްކާތެރިވުމަށް އަހަރެމެންނަށް އެންމެ ލުއިކޮށް ބޭނުންކުރެވިދާނެ ބާރުގަދަ ހަތިޔާރެވެ. މި ބަލީގެ ރާޅެއް ކުޅުދުއްފުށި ސިޓީއަށް ބިންދާލައިފިނަމަ، ބަލި ފެތުރުނަ ނުދިނުމަށް ހަމަ ޔަގީނުންވެސް “އެއްކަލަ މާސްކު” ބޮޑު ދައުރެއް އަދާކުރާނެއެވެ. ބަޔަކު މީހުން ހަރުދަނާކަމެއްނެތް އުސޫލުތައް ހެދުމަކީ އަހަރެމެން، އަހަރެމެން ގަބޫލުކުރާ ކަންތައްތައް ބަދަލުކުރަންޖެހޭ ސަބަބެއްނޫނެވެ.\nނޯޓް: މިލިއުމަކީ ކުޅުދުއްފުށީ ޑޮޓްކޮމްގައި އަލިފު ސީނު އަލިފު ، އެޕްރީލް 29 ވަނަ ދުވަހު ލިއުއްވާފައިވާ ލިއުއްވުމެއް


Zaid ge bandhah 15 dhuvas ithuru koffi | Mihaaru\nޚަބަރު / ޕީޕީއެމްގެ ކޯޅުން\nޒައިދުގެ ބަންދަށް 15 ދުވަސް އިތުރުކޮށްފި\nމާލެ ސިޓީ ކައުންސިލްގެ މެމްބަރު ޒައިދުލް އަމީން\nބްލެކްމެއިލް ކުރުމުގެ ތުހުމަތުގައި ހައްޔަރުކޮށްފައިވާ މާލެ ސިޓީ ކައުންސިލްގެ މެމްބަރު ޒައިދުލް އަމީންގެ ބަންދަށް ކްރިމިނިލް ކޯޓުން 15 ދުވަސް މިއަދު އިތުރުކޮށްދީފި އެވެ.\nޕީޕީއެމްގެ ރައީސް މައުމޫން އަބްދުލް ގައްޔޫމްގެ ފެކްޝަނަށް ނިސްބަތްވާ ޒައިދު މިދިޔަ ޖެނުއަރީ މަހު ހައްޔަރުކުރީ ފަނޑިޔާރަކު ބްލެކްމެއިލް ކުރުުމުގެ ތުހުމަތަށެވެ. އަދި ޖެނުއަރީ މަހުގެ ފަހުކޮޅު ގޭ ބަންދުގައި ހުއްޓާ މަހެއްހާ ދުވަސް ފަހުން އަނެއްކާވެސް ދޫނިދުއަށް ބަދަލުކުރި އެވެ.\nމިއީ އޭނާ ހައްޔަރުކުރި ފަހުން ބަންދުގެ މުއްދަތު އިތުރުކުރި ހަ ވަނަ ފަހަރެވެ.\nގޭ ބަންދުން ޖަލަށް ގެންދިއުމުގެ ކުރިން ޒައިދު ނެރުއްވި ބަޔާނެއްގައި ވިދާޅުވީ އޭނާއަށް ކުރަނީ އަސްލެއް ނެތް ތުހުމަތެއް ކަމަށާއި ބޭނުމަކީ ކުރީގެ ރައީސް މައުމޫން އަބްދުލްގައްޔޫމް ހައްޔަރުކުރެވޭ ފަދަ ބަޔާނެއް ހޯދުން ކަމަށެވެ. އޭނާއާ ސުވާލުކުރަނީ ޕީޕީއެމް ތެރޭގައި އުފެދުނު މައްސަލަތަކުގެ ތެރެއިން ގެއްލުނު ހާޑްޑިސްކާ ގުޅޭ ގޮތުން ކަމަށް ވެސް ވިދާޅުވި އެވެ.\nއޭނާ ހައްޔަރުކޮށްގެން އުޅެނީ ކާކު ބްލެއިކްމެއިލް ކުރަން އުޅުނު ކަމުގެ ތުހުމަތުގައި ކަމެއް މިހާތަނަށް ފުލުހުން ސާފުކޮށްދީފައި ނުވާ ކަމަށް ވެސް އެ ބަޔާނުގައިވެ އެވެ. އޭގެ ބަދަލުގައި ސުވާލުކުރަނީ "ދައުލަތުގެ އެއްވެސް އިސް ވެރިއެއްގެ ގެއަށް ގޮސް އެ މީހަކު ދެއްކި ވާހަކަ ރެކޯޑު ކުރިންތޯ" ކަމަށް އޭނާ ވިދާޅުވި އެވެ.\nފުލުހުން ކްރިމިނަލް ކޯޓް މާލެ ސިޓީ ކައުންސިލް ބްލެކްމެއިލް ޕީޕީއެމްގެ ކޯޅުން ރައީސް މައުމޫން އަބްދުލްގައްޔޫމް\nބަސްއަހާ ލޯބި ސޮރެއް\nމީނަގެ ތަހުގީގު ނިމޭނެދުވހެއްއަންނާނެބާ މައިންބަފއިންނާއި އެހެންމިހުންވެސް މީނަގެ ތިބޭނެތާ. ކޮންމެސް ގޮތަކށް ނުނިމި މިހާލަސްކުރުމުގެ ނިޔަތަކީ ކޮބާތަ.\nމިހިރަގެން ހަމަ ބަރިބަރިއަށް އިތުރުކުރަނީ ދެއްތޯ؟ ދެން މިވާހަކަ ދެއްކީމާ ބަޔަކު ބުނާނެ ފިޔަވަޅު އަޅާނަމޭ؟!\nމަގޭ ލޯބިވާ ދަރިފުޅާއެވެ. ތިޔަ ކޮށްދެވެނީ ިދުމަޔެކެވެ ސިޔާސީ ގޮތުން ޕީ އެޗް ޑީ ތިޔަ ހާސިލްކުރެވެނީއެވެ މާދަމާ ރާއްޖޭގެ އެއްމެ މަތީ ފަޑޮޔަށް ދޮންވެ ފަރިވަނީއެވެ. ހިޔްވަރު ގަދަކުރާށެވެ.\nހާދަ ބަސްއަހާ ކުއްޖަކާ ވައްތަރޭ.


Firimeehaage hayyaraaku Shilpa mediathakaa dhurah | Mihaaru\nފިރިމީހާގެ ހައްޔަރާ އެކު ޝިލްޕާ "ލަދުން" މީޑިއާތަކާ ދުރަށް!\n22 ޖުލައި 2021 - 07:12\nއެކްޓިންއާ ދުރުގައި ހުންނަތާ 14 ވަރަކަށް އަހަރު ފަހުން ބަތަލާ ޝިލްޕާ ޝެޓީ ބެލުންތެރިންނާ ބައްދަލުކުރާ ފިލްމު "ހަންގާމާ 2" އަންނަ ހަފުތާގައި ޕްރީމިއާކުރަން ތައްޔާރުވެ، އޭގެ ޕްރޮމޯޝަނަލް މަސައްކަތްތައް ކުރިއަށް ދަނިކޮށް، ބަރަހަނާ ފިލްމުތަކެއް ހަދައި އެ ދައުރުކުރި މައްސަލާގައި އޭނާގެ ފިރިމީހާ ރާޖް ކުންދުރާ ހައްޔަރުކޮށްފައިވާތީ ޝިލްޕާ "ލަދުން" މީޑިއާތަކާ ފެއަށް ޖެހިއްޖެ އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި މި މަހުގެ 23 ގައި ޑިޒްނީ ޕްލަސް ހޮޓްސްޓާ ޕްރީމިއާކުރަން ހަމަޖެހިފައިވާ ކޮމެޑީ ފިލްމުގެ އެއްވެސް ޕްރޮމޯޝަނަލް އިވެންޓެއްގައި ޝިލްޕާ ދެން ބައިވެރިނުވާނެ ކަމަށެވެ. މި ނިންމުމަކީ މީޑިއާތަކުން އޭނާ އަށް ކުރިމަތިކުރާނެ ސުވާލުތަކުން ސަލާމަތްވެ، ގަަނެފައިވާ ލަދުން ވެސް މީޑިއާތަކުގެ ކުރިމައްޗަށް ނުކުންނަން ޖެހިލުންވެފައިވާތީ ނިންމި ނިންމުމެކެވެ. ޝިލްޕާ އަކީ ކުރިން އަބަދު ވެސް މީޑިއާތަކަށް ވަރަށް ރައްޓެހި އަދި މީޑިއާތަކުގެ މީހުންނާ ވަރަށް ގާތް ގުޅުމެއް ބާއްވަމުން ދިޔަ ބަތަލާއެކެވެ.\nރިޕޯޓްތައް ބުނާ ގޮތުން ސޮނީ ޓީވީގައި ޝިލްޕާ ޖަޖެއްގެ ގޮތުގައި ބައިވެރިވާ "ސުޕަ ޑާންސާ 4" ގައި ވެސް އޭނާ ދެން ބައިވެރިއެއް ނުވާނެ އެވެ.\nބަރަހަނާ ފިލްމު ހަދައި އެ އެއްޗެހި ދައުރުކުރި ކަމަށް ބުނާ މައްސަލާގައި ޝިލްޕާގެ ފިރިމީހާ އަދި ދެ ކުދިންގެ ބައްޕަ ހައްޔަރުކުރީ މިދިޔަ ހޯމަ ދުވަހު އެވެ. އަދި އޭނާގެ ބަންދުގެ މުއްދަތު މި މަހުގެ 23 އާ ހަމައަށް ކޯޓުން ވަނީ އިތުރުކޮށްފަ އެވެ.\nފުލުހުން ބުނީ ރާޖްގެ މައްސަލަ މުމްބާއީ ކްރައިމް ބްރާންޗަށް ހުށަހަޅާފައި ވަނީ މިދިޔަ ފެބްރުއަރީ މަހުގެ ތެރެގައި ކަމަށެވެ. އަދި މިހާތަނަށް އެ މައްސަލައާ ގުޅިގެން ހިންގި ތަހުގީގުގައި ބަހަރަހަނާ ފިލްމު ހެދުމުގެ މަސައްކަތުގައި އެންމެ އިސް ރޯލެއް އަދާކުރީ ރާޖް، 45، ކަމަށް ވަނީ އެނގިފަ އެވެ.\nބައެއް މީޑިއާތަކުން ބުނި ގޮތުގައި ރާޖް ބަހަރަނާ ފިލްމު ހަދާފައި ވަނީ އިންޑިއާގެ އިތުރުން އިނގިރޭސިވިލާތުގައި ތިބޭ ވިޔަފާރީގެ ޕާޓްނަރުންތަކެއް ބައިވެރިވެގެންނެވެ. އަދި މިކަމަކީ ވަރަށް ފުޅާކޮށް ސީދާ މާލީ މަންފާ ހޯދަން ހިންގާފައިވާ ބޮޑު ވިޔަފާރީއެއް ކަމަށް މީޑިއާތަކުން ބުންޏެވެ. މި މަސައްކަތުގެ ތެރޭގައި އިނގިރޭސިވިލާތުގައި ތިބި އެޖެންޓުންގެ ތެރެއިން އިސްކޮށް ހުރި ޕްރަދީޕް ބަކްޝީއާ ކިޔާ މީހަކާ ވަޓްސްއެޕް މެދުވެރިކޮށް ރާޖް ކުރި މުއާމަލާތްތަކެއްގެ ޗެޓްލޮގް ވެސް ލީކްވެފައިވެ އެވެ.\nއޭގައި ދެކެވިފައި ހުރި ބައެއް ވާހަތަކުގެ ތެރޭގައި މިދިޔަ އަހަރުން ފެށިގެން ކޮވިޑް-19އާ ހެދި ފިލްމީ ވިޔަފާރި ވަރަށް ބޮޑަށް ދަށްވެފައިވާ ކަމަށާއި އެހެންވެ ބަރަހަނާ ފިލްމު ހަދައިގެން ބޮޑު އާމްދަނީއެއް ހޯދިދާނެ ކަމަށާއި އެފަދަ ބައެެއް އެއްޗެހި ދައުރުކޮށްގެން ދުވަހުން ދުވަހަށް ލިބިފައި ހުރި އަދަދުގެ ތަފުސީލު ވެސް ހިމަނާފައިވެ އެވެ.\nރިޕޯޓްތައް ބުނާ ގޮތުން 2013 ގައި "ހައު ނޮޓް ޓު މޭކް މަނީ" ކިޔާ ފޮތެއް ވެސް ލިޔުނު ރާޖް އަކީ ޕްރަދީޕްގެ ހިންގާ ވީޑިއޯ ޕްރޮޑަކްޝަން ކުންފުންޏެއް ކަމަށްވާ ކެންރިން ޕްރޮޑަކްޝަން ހައުސްގައި ނުސީދާކޮށް ހިއްސާވާ މީހެކެވެ.\nމި މައްސަލައިގެ ތަހުގީގު މިހާރު ކުރިއަށްދާ އިރު ބައެއް މީޑިއާތަކުން ބުނީ ރާޖްގެ ބަރަހަނާ ފިލްމީ މަސައްކަތުގައި ބޮލީވުޑްގެ ފިލްމުތަކެއް ކުޅުނު އެޑަލްޓް ތަރިން ކަމަށްވާ ޝެރިލީން ޗޯޕްޅާ އާއި ޕޫނަމް ޕާންޑޭ ވެސް ބައިވެރިވެފައިވާ ކަމަށެވެ.\nBarahanaa film ge massala eggai Shilpage firimeehaa hayyarukoffi\nމީޑިއާ ކުށްކުރުން ބޮލީވުޑް ސޮނީ ޕޯނޮގްރަފީ ބޮލީވުޑް ފިލްމު\nޝިލްޕާއަށްހުންނާނީ މިހާރު ރާކަނިމަަސްކެވިފަ... ތުއިބަޑި


Nepotism ge bahus ga Pooja Bhatt ge bas ivvaifi – Iru\nނެޕޮޓިޒަމްގެ ބަހުސްގައި ޕޫޖާ ބަޓްގެ ބަސް އިއްވައިފި\nސުޝާންތު ސިންގް ރާޖްޕުތުގެ މަރާއެކު ބޮލީވުޑުގައި އޮންނަ އެތައް މައްސަލަތަކެއް ފެންމަތިވި އިރު، އޭގެތެރެއިން އެންމެ ގަދަޔަށް ދެކެވެނީ “ނެޕޮޓިޒަމް”ގެ ވާހަކައެވެ. މިއީ ވަކި އާއިލާއަކުން އަންނަ ބަޔަކަށް އިސްކަން ދިނުމާއި، އެމީހުން ކުރިއަރުވަން މަސައްކަތް ކުރުމަށް ކިޔައި އުޅޭ ނަމެކެވެ. އެގޮތުން ބޮލީވުޑުގައި އިސްކަންދެނީ ފިލްމީ އާއިލާތަކުން އަންނަ ތަރިންނަށް ކަމަށްބުނެ ކަންގަނާ ރަނައަތު އަޑު ހަރުކޮށް ދައްކަމުން ދާ ވާހަކަތަކަށް، ޑައިރެކްޓަރު އަދި ކުރީގެ އެކްޓްރެސް ޕޫޖާ ބަޓް މިވަނީ ރައްދުދީ، އޭނާ ދެކޭގޮތް ހާމަކޮށްފައެވެ.\nމަޝްހޫރު ބަޓް އާއިލާއަށް ނިސްބަތްވާ ޕޫޖާ ކުރި ޓުވީޓުތަކެއްގައި ބުނީ، އެ އާއިލާއާ ގުޅުވައިގެން ދެކެވޭ ނެޕޮޓިޒަމްގެ ވާހަކަތަކަށް ރައްދުދިނުމަށް ވަރަށް ގިނަ މީހުން އެދެމުންދާތީ، އެކަމާ ބެހޭގޮތުން ވާހަކަ ދައްކަން ނިންމީ ކަމަށެވެ. އަދި ބަޓް އާއިލާއާ ގުޅުވައިގެން ދެކެވޭ ނެޕޮޓިޒަމްގެ ވާހަކަ ދޮގުކުރަމުން ޕޫޖާ ބުނީ، އެ އާއިލާއިން ވަނީ އެތައް އާ ފަންނާނުންނެއް އިންޑަސްޓްރީއަށް ނެރެދީފައި ކަމަށާއި، އެހެން އެއްވެސް ޕްރޮޑަކްޝަން ހައުސްއަކުން ނުކުރާ ވަރަށް އެކަން ކޮށްދީފައިވާނެ ކަމަށެވެ. “އެހެންވީމަ އަހަރެންގެ ގާތަށް އަންނަނީ ހަމަ ހިނި”، ޕޫޖާ ބުންޏެވެ.\nމީގެ އިތުރުން ޕޫޖާ ފާހަގަކުރި ގޮތުގައި، މީގެ ކުރިން އެއް އިރެއްގައި ބަޓް އާއިލާއަށް ކުރިމަތިވި އިލްޒާމަކީ، ނުފޫޒުގަދަ ތަރިންނާއެކީ މަސައްކަތް ނުކޮށް ހަމައެކަނި އާ މޫނުތައް ލޯންޗު ކުރުމަށް މަސައްކަތްކޮށްފައިވާ ކަމުގެ އިލްޒާމު ކަމަށެވެ. ނަމަވެސް އޭރު އެވާހަކަތައް ދެއްކި މީހުންގެ ރާގުވެސް މިހާރު ބަދަލުވެ، އެންމެން އެ ކުޅެނީ “ނެޕޮޓިޒަމް ކާޑު” ކަމަށް ޕޫޖާ ބުންޏެވެ. “އަހަރެން ބުނަން އޮތީ ޓްވީޓު ކުރުމުގެ ކުރިން ގޫގްލް ކޮށްލާށޭ. ވިސްނާފަ ވާހަކަ ދައްކާށެކޭ އަހަންނެއް ނުބުނާނަން، އެއީ ނުވިސްނޭ ބަޔަކު އުޅޭތީ”.\nޕޫޖާ ވަނީ އޭނާގެ ޓްވީޓުތަކުގެ ކަންގަނާގެ ނަން ވެސް ފާހަގަކޮށްފައެވެ. އެގޮތުން އޭނާ ބުނީ، ޚުދު ކަންގަނާ ވެސް ބޮލީވުޑަށް ނެރެދިނީ ‘ވިޝޭޝް ފިލްމްސް’ (ބަޓް އާއިލާގެ ޕްރޮޑަކްޝަން ހައުސް) އިން ގެނެސްދިން “ގޭންގްސްޓާ” ފިލްމުން ކަމަށެވެ. އެއާއެކު ޕޫޖާ ވަނީ ކަންގަނާ އަކީ ވަރަށް ހުނަރުވެރި ބަތަލާއެއް ކަމަށްބުނެ، ކުރިމަގުގައި އޭނާއަށް ކާމިޔާބީއަށް އެދޭ ކަމަށްވެސް ބުނެފައެވެ.\nޕޫޖާ ބަޓް އަކީ ބޮލީވުޑުގެ އެންމެ ނުފޫޒުގަދަ އެއް ޑައިރެކްޓަރު/ޕްރޮޑިއުސަރު ކަމަށްވާ މަހޭޝް ބަޓްގެ ދޮށީ ދަރިފުޅެވެ. މިހާރު ކުރިއަރަމުން އަންނަ ޒުވާން ބަތަލާ އާލިއާ ބަޓް އަކީ ޕޫޖާގެ އެއްބަފާ ކޮއްކޮއެވެ.


Barcelona ah bodu molhakaaeku Messi ah ithuru record eh, Real ah molheh nuvevunu - AO News\nބާސެލޯނާ އަށް ބޮޑު މޮޅަކާއެކު މެސީގެ އިތުރު ރެކޯޑެއް، ރެއާލަށް މޮޅެއްނުވެވުނު\nބާސެލޯނާގެ ކެޕްޓަން ލިއޮނަލް މެސީ. --ފޮޓޯ: ލަލީގާ\nސްޕެނިޝް ލީގުގައި ރޭ ކުޅުނު މެޗުގައި ރަށުން ބޭރުގައި ބާސެލޯނާ 5-0 އިން އަލަވޭސް ބަލިކުރިއިރު، ޗެމްޕިއަން ރެއާލް މެޑްރިޑް ވަނީ ރެލިގޭޝަނުގައި އޮތް އަލަވޭސްއާ 2-2 އިން އެއްވަރުވެފައެވެ. އަދި ރޭގެ މެޗުގައި ޖެހި ދެލަނޑާއެކު ބާސެލޯނާގެ ކެޕްޓަން ލިއޮނަލް މެސީ ވަނީ ލީގުގެ ރަންބޫޓް ހަތް ވަނަ ފަހަރަށް ހޯދައި މި އެވޯޑް އެންމެ ގިނައިން ކާމިޔާބުކުރުމުގެ ރެކޯޑް ހަދާފައެވެ.\nމި ފަހަރުގެ ސީޒަނުގެ ރަން ބޫޓް މެސީ ހާސިލްކުރީ 25 ގޯލް ޖަހައިގެންނެވެ. މި އެވޯޑަށް މެސީއާ އެންމެ ގާތުން ވާދަކުރީ ވާދަވެރި ރެއާލްގެ ކަރީމް ބެންޒެމާ (21) އާއި ވިޔަރެއާލްގެ ޖެރަޑް މޮރޭނޯ (18) އެވެ. މީގެކުރީން، ރަންބޫޓް އެންމެ ގިނައިން ހޯދުމުގެ ރެކޯޑް އޮތް 1940 އިން 1950އާ ދެމެދުގެ އަހަރުތަކުގައި އެތުލެޓިކް ބިލްބާއޯ އަށް ކުޅުނު ޓެލްމޯ ޒަރާ އާއެކު މެސީ މި ރެކޯޑް ހިއްސާކޮށްފައިވާއިރު، މިއީ މެސީ ޖެހިޖެހިގެން މި އެވޯޑް ހޯދި ހަތަރު ވަނަ ފަހަރެވެ. ކުރިން ރެއާލަށް ކުޅެ މެސީއާ އެންމެ ބޮޑު ވާދަވެރިކަމެއް އޮތް ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ވަނީ މި އެވޯޑް ތިން ފަހަރެއްގް މަތީން ހޯދާފައެވެ.\nރޭ ކުޅުނު މެޗުތަކަށްފަހު 87 ޕޮއިންޓާއެކު އެއްވަނައިގައި އޮވެ ރެއާލުން ސީޒަން ނިންމާލިއިރު، އޭގެ ފަސް ޕޮއިންޓް ފަހަތުން ދެވަނައިގައި އޮތީ ބާސެލޯނާ އެވެ. ތިންވަނައިގައި އޮތް އެތުލެޓިކޯ މެޑްރިޑާއި ސެވިއްޔާ އަށް 70 ޕޮއިންޓް ލިބިފައިވާއިރު، ފައިދާ ގޯލްގެ ތަފާތުން ކުރި ލިބެނީ އެތުލެޓިކޯ އަށެވެ.\nއަލަވޭސްގެ ދަނޑުގައި ރޭ ކުޅުނު މެޗުގައި ބާސެލޯނާ އަށް ލީޑްނަގައިދިނީ ސްޕެއިނުގެ އުމުރުން 17 އަހަރުގެ ވިންގާ އަންސޫ ފާޓީ އެވެ. މިލަނޑުޖެހުމަށް އެހީތެރިވެދިން މެސީ ވަނީ 21 އެސިސްޓް ހަމަކޮށް، އެ ޓީމުގެ ކުރީގެ މިޑްފީލްޑަރު ޒަވީ ހެނާންޑޭޒް 2008/2009 ވަނަ އަހަރު 20 އެސިސްޓް ހަދައިގެން ގާއިމްކުރި ރެކޯޑް ވެސް މުގުރާލާފައެވެ.\nލެގަނޭސްއާ ދެކޮޅަށް ރެއާލް މެޑްރިޑް ކުޅުނު މެޗުގެ ތެރެއިން. –ފޮޓޯ: ލަލީގާ\nރޭގެ މެޗުގައި ބާސެލޯނާ އިން ޖެހި ދެވަނަ ލަނޑު، މެޗުގެ 34 ވަނަ މިނެޓުގައި ކާމިޔާބުކުރީ މެސީ އެވެ. އޭގެފަހުން، ފުރަތަމަ ހާފު ނިމެން މިނެޓަކަށްވެފައިވަނިކޮށް އުރުގުއޭގެ ފޯވާޑް ލުއިސް ސުއަރޭޒް ވަނީ ނަތީޖާ 3-0 އަށް ބަދަލުކޮށްލާފައެވެ. އަދި ދެވަނަ ހާފުގެ ކުޅުން ފެށިތާ 12 ވަނަ މިނެޓުގައި ޕޯޗުގަލްގެ ފުލްބެކް ނެލްސަން ސެމެޑޯ ވަނީ އެ ޓީމަށް ހަތަރު ލަނޑުގެ ލީޑެއްނަގައިދީފައެވެ. ބާސެލޯނާގެ ފަހު ލަނޑު، މެޗު ނިމެން 15 މިނެޓަށްވެފައިވަނިކޮށް ޖަހައިދިނީ މެސީ އެވެ. މިއީ މި ސީޒަނުގައި ބާސެލޯނާ އަށް ކުޅެދިން 42 މެޗުގައި މެސީ ޖެހި 30 ވަނަ ގޯލެވެ.\nލީގުގައި ރޭ ކުޅުނު އަނެއް މެޗުގައި ރެއާލް ވަނީ 2-2 އިން ލެގަނޭސްއާ އެއްވަރުވެފައެވެ. މިއީ ކޮވިޑް-19 އަށް ލީގު މެދުކަނޑާލުމަށްފަހު އަލުން ކުޅުން ފެށިފަހުން ލީގުގައި އެ ޓީމަށް މޮޅެއްނުހޯދި ނިންމާލި ފުރަތަމަ މެޗެވެ. އޭގެކުރީން ކުޅުނު 10 މެޗުން އެ ޓީމު ވަނީ މޮޅުވެފައެވެ.\nރޭގެ މެޗުގައި ރެއާލްގެ ލަނޑުތައް ޖަހައިދިނީ ކެޕްޓަން ސާޖިއޯ ރާމޯސް އާއި މާކޯ އަސެންސިއޯ އެވެ. ލެގަނޭސްގެ ދެލަނޑުޖަހައިދިނީ ބްރަޔަން ގިލް އާއި ރޮޖާ އަސޭލް އެވެ. މި މެޗު އެއްވަރުވުމާއެކު ލެގަނޭސް ވަނީ ރެލިގޭޓްވެފައެވެ. އެ ޓީމުގެ އިތުރުން މިފަހަރުގެ ސީޒަނުގައި ދެން ރެލިގޭޓްވެފައިވަނީ މަޔޯކާ އާއި އެސްޕަންޔޯލް އެވެ.\nމި މުބާރާތުގައި ރޭ ކުޅުނު ފާހަގަކޮށްލެވޭ އެހެން މެޗުތަކުގެ ނަތީޖާ އަށް ބަލާއިރު، އެއިބާ އަތުން އަމިއްލަ ދަނޑުގައި 4-0 އިން ވިޔަރެއާލް މޮޅުވިއިރު، ބިލްބާއޯ އަތުން ގްރަނާޑާ މޮޅުވީ ވެސް ހަމަ މިނަތީޖާއިންނެވެ. ރެއާލް ސޮސިއެޑާޑްއާ ދެކޮޅަށް އެތުލެޓިކޯ ކުޅުނު މެޗު 1-1 އިން އެއްވަރުވިއިރު، ސެވިއްޔާ ވަނީ 1-0 އިން ވެލެންސިއާ ބަލިކޮށްފައެވެ.\nރެއާލް މެޑްރިޑްބާސެލޯނާކުޅިވަރުކޮވިޑް-19ދުނިޔެލަލީގާލިއޮނަލް މެސީސްޕެނިޝް ލީގުސްޕެއިން


SunOnline: New Radiant SC ge coach akah Porto aai Benfica gai masakkaiy kuri Tavares hamajassaifi\nޓެވަރެސް(ކ): ކުރިއަށް އޮތް ސީޒަނުގެ ނިއުގެ ކޯޗެއްގެ ގޮތުގައި އެނާ ފެނިގެން ދާނެ ---\nނިއުގެ ކޯޗަކަށް ޕޯޓޯއާއި ބެންފީކާގައި މަސައްކަތްކުރި ޓަވަރެސް ހަމަޖައްސައިފި\nނިއު ރޭޑިއަންޓް ސްޕޯޓްސް ކްލަބުގެ ކޯޗުގެ މަގާމަށް ޕޯޗުގަލްގެ ޕޯޓޯ އާއި ބެންފީކާގައި މަސަތްކަތްކޮށްފައިވާ ބެނާޑޯ ޓަވަރެސް ހަމަޖައްސައިފިއެވެ.\nޓަވަރެސް ވަނީ މީގެ ކުރިން ޕޯޓޯގެ ސްކައުޓެއްގެ ގޮތުގައި މަސަތްކަތްކޮށް ބެންފީކާގެ ޖޫނިއާ ޓީމުގެ ކޯޗެއްގެ ގޮތުގައި ހަރަކާތްތެރިވެފައެވެ. ޓަވަރެސްއާއި އެކު ނިއުގެ ފިޓްނަސް ކޯޗަކަށް ހަމަޖައްސާފައި ވަނީ ޕޯޗުގަލްގެ ޔަކީމް ވެލިންހޯއެވެ.\nއުމުރުން 36 އަހަރުގެ ޓަވަރެސް ވަނީ މީގެ ކުރިން ޑިފެންސިވް މިޑްފީލްޑަރަކަށް ކުޅެފައެވެ. 1997 ވަނަ އަހަރުން ފެށިގެން ކޯޗިންގެ ތެރޭގައި ހަރަކާތްތެރިވަމުން އަންނަ ޓަވަރެސް ވަނީ ބެންފީކާގެ ޖޫނިއާ ޓީމުގެ އިތުރުން ކްރިސްޓިއާނޯ ރޮނާލްޑޯ ފުޓްބޯޅައިގެ ތެރެއަށް ނެރެދިން ކްލަބް، ސްޕޯޓިން ލިސްބަންގެ އެކަޑަމީގެ އެސިސްޓަންޓް ކޯޗަކަށް މަސައްކަތްކޮށްފައެވެ.\nއޭޝިއާގެ ފުޓްބޯޅައިގެ ތަޖުރިބާ ގިނަ ޓަވަރެސް ވަނީ 2013 ވަނަ އަހަރު ބަހްރޭން ޕްރިމިއާ ލީގުގެ އަލް-ހިދު ޓީމުގެ އެސިސްޓަންޓް ކޯޗަކަށް މަސައްކަތްކޮށް އޭއެފްސީ ޗެމްޕިއަންސް ލީގާއި އޭއެފްސީ ކަޕުގައި އެ ޓީމާއި އެކު މަސަތްކަތްކޮށްފައެވެ.\nޓަވަރެސް އެންމެ ފަހުން ކޯޗުކޮށްދީފައިވަނީ ޓެންޒޭނިއާ ޕްރިމިއާ ލީގުގައި ޓައުރިޒެންސްގެ ކޯޗެއްގެ ގޮތުގައެވެ. ޓަވަރޭސް އަކީ ކޯޗިންގެ އެންމެ މަތީ ފާސް ކަމުގައިވާ ޔުއެފާ ޕްރޯ ލައިސަންސް އޮންނަ ކޯޗެކެވެ. އަދި ގޯލްކީޕިން ޕްރޯ ލައިސަންސް ފާސް ވެސް އޭނާ އަތުގައި އޮވެއެވެ.\nފުޓްބޯޅަ ނިއުރޭޑިއަންޓް ސްޕޯޓްސް ކްލަބް ޓްރާންސްފާ މާކެޓު\nނޭމާއަށް އަނެއްކާވެސް އަނިޔާވެއްޖެ!5ގަޑި 22 މިނެޓް ކުރިން\nސްޕެއިން ކޮޅަށް ހެޓްރިކް ހެދިފަހުން ރޮނާލްޑޯއާ ވާހަކައެއް ނުދައްކަން: އިސްކޯ6ގަޑި 34 މިނެޓް ކުރިން\nބާއިސް ޗެމްޕިއަނަކަށް ހަދައިދިނީ އިންމަ!6ގަޑި 55 މިނެޓް ކުރިން\nސަލާހާއެކު ކުޅުނު މިސްރަށް މާޔޫސްކަން، ރަޝިއާ ގަދަ 16އާ ދިމާލަށް 15 ގަޑި 49 މިނެޓް ކުރިން\nނިއުއިން މާލޭ ލީގުގެ ޝީލްޑް އުުފުލާލައިފި 17 ގަޑި 46 މިނެޓް ކުރިން


Resort muvazzafun ah night ah dhevey gothah faaskohfi | Jazeera\tރިސޯޓު މުވައްޒަފުންނަށް ނައިޓަށް ދެވޭ ގޮތަށް ފާސްކޮށްފި - Jazeera\nރިސޯޓު މުވައްޒަފުންނަށް ނައިޓަށް ދެވޭ ގޮތަށް ފާސްކޮށްފި\nނާޒިމް ހަސަން September 6, 2020 109 views0\nރިސޯޓްތަކުގައި ވަޒީފާ އަދާ ކުރާ މުވައްޒަފުންނަށް ޑިއުޓީ ނިމުމުން އެ ތަން ދޫކޮށް ދެވޭ ގޮތަށް ގާނޫނަށް އިސްލާހު ގެންނަން ފާސްކޮށްފިއެވެ. މި އިސްލާހު ވަޒީފާއާ ބެހޭ ގާނޫނަށެވެ.\nއިސްލާހު ގެންނަ ބިލް މަޖިލީހަށް ހުށަހެޅުއްވީ ތުޅާދޫ ދާއިރާގެ މެންބަރު ހިސާން ހުސެއިންނެވެ. ރިސޯޓްތައް ގިނަ ބ. އަތޮޅުގައި ހިސާން ކެމްޕެއިން ކުރެއްވިއިރު ވެސް އެކަން ފުއްދަވާ ދެއްވާނެ ކަމަށް އެތައް ފަހަރަކު ވިދާޅުވެފައިވެއެވެ.\nމިއަދު މި އިސްލާހު މަޖިލީހުން ފާސްކޮށްފައިވަނީ 61 މެންބަރުންގެ ވޯޓުންނެވެ. އިސްލާހާ ދެކޮޅަށް އެއް މެންބަރަކު ވޯޓު ދެއްވިއެވެ. އެއީ ރިސޯޓެއް ތަރައްގީ ކުރެއްވުމުގެ މަސައްކަތް މިހާރު ވެސް ކުރައްވަމުންދާ ކާށިދޫ ދާއިރާގެ މެންބަރު އަބްދުﷲ ޖާބިރެވެ.\nއިސްލާހުގެ ބިލްގައިވާ ގޮތުން މަސައްކަތު ގަޑި ނިމުމުން މަސައްކަތް ކުރާ ތަން ދޫކޮށް ދިއުމުގެ ހައްގު ކޮންމެ މުވައްޒަފަކަށްވެސް ލިބިގެންވެއެވެ. އެއީ ރިސޯޓެއްނަމަ އެ ރަށެއް ދޫކޮށް ދިޔުމުގެ ހައްގެވެ. ނޫންނަމަ ވަޒީފާ އަދާ ކުރާ ސައިޓެއް ނޫނީ އުޅަނދެކެވެ.\nއެފަދަ ތަނެއްގައި މަސައްކަތުގެ ގަޑި ނިމުމުން ހުރުމަށް ވަޒީފާދޭ ފަރާތުން އޭނާއަށް މަޖުބޫރުކޮށްގެން ނުވާނެ ކަމަށް އިސްލާހުގައި ބުނެއެވެ. މުވައްޒަފަކު އޭނާ ވަޒީފާ އަދާކުރާ ގަޑި ނިމުމުން އެތަނުން ދިއުމާއި އޭނާ ގަޑިއަށް ވަޒީފާއަށް އައުމަށް ވަޒީފާދޭ ފަރާތުން ހުރަސް އަޅައިގެން ނުވާނެ ކަމަށް ވެސްވެއެވެ.\nތަނުން ދިޔުމަށް މުވައްޒަފަށް އުޅަނދެއް ބޭނުންވާނަމަ، އެ އުޅަނދެއް ވަޒީފާ އަދާ ކުރާ ތަނާ ކައިރިކުރުން މަނާކޮށްގެން ނުވާނެ ކަމަށް ވެސް ހިސާން ހުށަހަޅުއްވައި، މިއަދު މަޖިލީހުން ފާސްކުރި އިސްލާހުގައިވެއެވެ.


Mona Kapoorge Maraai Sri Devige Maraai Gulhumehvey? - Vaguthu\nމޮނާ ކަޕޫރްގެ މަރާއި ސްރީ ދޭވީގެ މަރާއި ގުޅުމެއް ވޭ؟\nއިއްޔެގެ ވަގުތެއްގައި މީޑީޔާތައް ހޭލައްވާލީ ފިލްމީ ދާއިރާގައި 50 އަހަރު ހޭދަކޮށްފައިވާ ސްރީ ދޭވީ މަރުގެ ހަބަރާއިއެކުއެވެ. ސްރީ ދޭވީ މަރުވެފައި ވަނީ މިދިޔަ ހޮނިހިރު ދުވަހުގެ ރޭގެ ވަގުތެއްގައެވެ.\nރިޕޯޓްތައް ބުނާގޮތުގައި، ސްރީ ދޭވީ މަރުވިއިރު، އޭނާ ހުރީ އާއިލާ މީހެއްގެ ކައިވެނީގެ ހަފްލާއަށް ދުމާބީގައެވެ. އޭނާއާއެކު ފިރިމީހާ ބޮނޭ ކަޕޯރް އާއި ދަރިފުޅު ޚުޝީވެސް ދިޔައެވެ. އެހެން ނަމަވެސް އޭނާގެ ބޮޑު ދަރިފުޅު ޖަންވީއަށް މަންމަގެ ޖަނާޒާގެ ކަންތަކުގައިވެސް ބައިވެރި ނުވެވޭނެއެވެ. އެއީ ޖަންވީ ހުރީ އޭނާގެ ފުރަތަމަ ފިލްމްގެ ޝޫޓިންގއަކަށް ގޮސްކަމަށްވާތިއެވެ. ޖަންވީއާއެކު އެ ފިލްމްގައި ދެން ފެނިގެން ދާނީ އިޝާން ޚައްތަރްއެވެ. އެ ފިލްމް ނެރެން ހަމަޖެހިފައި ވަނީ އަންނަ ޖުލައި މަސް ތެރޭގައެވެ.\nސްރީ ދޭވީ މަރުވީ ފާހަނަ ތެރޭގައި ފެއިންޓްވެގެން ހޮސްޕިޓަލަށް ގެންގޮސް ފަރުވާދެމުން ދަނިކޮށެވެ.\nރިޕޯޓްތައް ބުނާގޮތުގައި، ސްރީ ދޭވީގެ ފިރިމީހާ ބޮނޭޭގެ ކުރީގެ އަނބިމީހާ މޮނާ ކަޕޫރް އާއި\nސްރީ ދޭވީގެ މަރާއި ގުޅުމެއް ވެއެވެ. ފިލްމް ޕްރޮޑިއުސަރ މޮނާ މަރުވެފައި ވަނީ ކެންސަރާއި ހަނގުރާމަ ކުރަމުންދަނިކޮށް 2012 ވަނަ އަހަރުއެވެ. މޮނާ މަރުވީ އޭނާގެ ދަރިފުޅު އަރްޖުންގެ ކަޕޫރްގެ ފުރަތަމަ ފިލްމް ނެރެން ދެމަހަށް ވެފައިވަނިކޮށެވެ.\nއަނެއްކާވެސް ބޮނޭ އެކަނިވީއެވެ.\nސްރީ ދޭވީ ޕޯސްޓްމޯޓަމް ވަނީ ހަދާފައެވެ. އެ ރިޕޯޓް ލިބުމާއެކު އޭނާގެ މަރުގެ ހަގީގަތް ދެނެގަނެވޭނެއެވެ. ސްރީ ދޭވީގެ ހަށިގަނޑު މިއަދުގެ ވަގުތެއްގައި އިންޑިއާއަށް ގެންދާނެއެވެ. އަދި މިއަދުގެ މެންދުރުގެ ވަގުތެއްގައި ވަޅުލާނެއެވެ.\nފެބުރުއަރީ 26, 2018 09:52\nފެބުރުއަރީ 26, 2018 10:40\nޖަންވީ އެއްވެސް ނޫން ޖާންވީ\nފެބުރުއަރީ 26, 2018 11:51\nކޮބައިތަ ޝައްކުކުރެވޭ ގުޅުމަކީ. ޚަބަރުކިޔައި ނިމުނުއިރުވެސް އެކަމެއް ނޭގުނު\nފެބުރުއަރީ 26, 2018 12:26\nއިއްޔެގެ ވަގުތެއްގައި މީޑީޔާތައް ހޭލައްވާލީ ފިލްމީ ދާއިރާގައި 50 އަހަރު ހޭދަކޮށްފައިވާ ސްރީ ދޭވީ މަރުގެ ހަބަރާއިއެކުއެވެ.؟؟؟؟\nފެބުރުއަރީ 26, 2018 12:35\nމިއާޓިކަލްއިން ދޭހަވީ މިކުޔުނު މޮޔަކަމާއޭ\nފެބުރުއަރީ 26, 2018 12:46\nދުމާބީ އެއްވެސް ނޫން "ޑުބާއީ".....ހެހެހެ\nވަރަށް ޓައިޕިންގ މިސްޓޭކްސް ގިނަ .....\nމިޚަބަރަކުން އެދެމީހުންގެ މަރުގެ ގުޅުމެއްވެސް ނޭނގުނު\nފެބުރުއަރީ 26, 2018 12:52\nފެބުރުއަރީ 26, 2018 13:36\nޚަބަރު ލިޔާއިރު ރަނގަޅު މަޢުލޫމާތު ހިމަނަބަލަ. ޙިންދޫ މީހުން ވަޅެއް ނުލާނެ އަންދާލާނީ. ޢިނގިރޭސި ބަހުން އޮތްއާޓިކަލް ތަރުޖަމާކޮށްފައި ވަނީ ވަރަށް ފެންވަރު ދަށްކޮށް. މިއަށްވުރެ ރަނގަޅު ފެންވަރެއްގައި ލިޔުންތައް ގެނެސްދިނުން މުހިއްމު\nފެބުރުއަރީ 26, 2018 22:42\nޥަޅުލަނީތަ ނޫނީ އަންދަނީތަ ކޮބައިތަ ރަނގަޅު ގޮތަކީ


ނޫނު ޑެއިލީ 30 ޑިސެމްބަރ 20190ކޮމެންޓް\nބައޯކަލޯގެ ރައީސް އަކަށް ޗޯޓާ، ނައިބު ރައީސް ކަމަށް ޔާމިން ހޮވައިފި\nނޫނު ޑެއިލީ 11 ނޮވެމްބަރ 20190ކޮމެންޓް ހަބަރު، ކުޅިވަރު، އަތޮޅު ހަބަރު،\n"ބްރަދަހުޑް އެސޯސިއޭޝަން އޮފް ނޮލެޖަބަލް އެކްޓިވް ލޯޔަލް ވަންސް" (ބައޯކަލޯގެ) ރައީސް އަކަށް އަބްދުﷲ އާދަމް (ޗޯޓާ) އަދި ނައިބު ރައީސް ކަމަށް ޔާމިން އިބްރާހިމް ހޮވައިފި އެވެ. ބައޯކަލޯގެ ރައީސް އަދި ނައިބު ރައީސްގެ މަގާމަށް ދެ ބޭފުޅުން ވެސް ހޮވާފައި ވަނީ މެމްބަރުންގެ އަގުލަބިއްޔަތުންނެވެ. ބައޯކަލޯގެ ރައީސް ކަމުގެ މަގާމު...\nވެލިދޫ ސްޕޯޓްސް ކައުންސިލްގެ ޗެއާޕާސަން އަށް "ރިޗީ" ވައިސް ޗެއާޕާސަން އަކަށް "ސިއޭ"\nނޫނު ޑެއިލީ 25 އޮކްޓޯބަރ 20190ކޮމެންޓް ހަބަރު، ކުޅިވަރު،\nނ. ވެލިދޫ ސްޕޯޓްސް ކައުންސިލްގެ ޗެއާޕާސަން އަކަށް އަހުމަދު ރިޝާން (ރިޗީ)، އަދި ވައިސް ޗެއާޕާސަން އަކަށް އަބްދުލާ އަބްދުލް އަޒީޒު (ސިއޭ) ހޮވައިފި އެވެ. ވެލިދޫ ސްޕޯޓްސް ކައުންސިލްގެ އިންތިހާބު އަލުން ބާއްވާފައި މިވަނީ ސްޕޯޓްސް ކައުންސިލްގެ ޗެއާޕާސަން އަކަށް ހުރި މުހައްމަދު އަނީސް އިސްތިއުފާ ދިނުމާ ގުޅިގެން ސްޕޯޓްސް ކައުންސިލް ހިންގުން ހަރުދަނާ ކުރުމަށް ވެލިދޫ ކައުންސިލުން ސްޕޯޓްސް ކައުންސިލް އުފެއްދި...\nވެލިދޫ ފުޓްބޯޅަދަނޑުގެ ސަބްބޭސް އަޅާނެ ފަރާތެއް ހޯދަން އިއުލާން ކޮށްފި\nނޫނު ޑެއިލީ 14 އޮކްޓޯބަރ 20190ކޮމެންޓް ހަބަރު، ކުޅިވަރު، އަތޮޅު ހަބަރު،\nނ. ވެލިދޫ ފުޓްބޯޅަދަނޑުގެ ސަބްބޭސް އެޅުމަށް ޝައުގުވެރިވާ ފަރާތްތަކަށް އެ ފުރުސަތު ޔޫތް މިނިސްޓްރީން މިއަދު ހުޅުވާލައިފި އެވެ. ޔޫތް މިނިސްޓްރީން ވަނީ ވެލިދޫ ފުޓްބޯޅަ ދަނޑުގެ އިތުރުން ހއ. ދިއްދޫގެ ދަނޑުގެ ސަބްބޭސް ހެދުމަށް ބަޔަކު ހޯދުމަށް އިއުލާން ކޮށްފަ އެވެ. މި މަސައްކަތަށް ޝައުގުވެރިވާ ފަރާތްތަކަށް މައުލޫމާތު ސާފު ކުރުމަށް ހުޅުވާލާފައި ވަނީ އަންނަ އާދިއްތަ ދުވަހު އެވެ. އަދި އަންދާސީ...\nހޮޅުދޫ ދަނޑުގައި ޓާރފް އެޅުމުގެ މަސައްކަތަށް ބޭނުންވާ ތަކެތި ގެނެސްފި\nނޫނު ޑެއިލީ 15 ސެޕްޓެމްބަރ 20190ކޮމެންޓް ހަބަރު، ކުޅިވަރު، އަތޮޅު ހަބަރު،\nނ. ހޮޅުދޫ ފުޓްބޯޅަ ދަނޑުގައި ޓާރފް އެޅުމަށް ސަބް ބޭސް ހެދުމުގެ މަސައްކަތަށް ބޭނުންވާ ތަކެތި މިއަދު އެ ރަށަށް ގެނެސްފި އެވެ ހޮޅުދޫ ދާއިރާ މެމްބަރު ޔޫނުސް އަލީގެ އޮފިޝަލް ފޭސްބުކް ޕޭޖްގައި ޔޫނުސް ވިދާޅުވެފައި ވަނީ ސަބް ބޭސް ހެދުމުގެ ޢަމަލީ މަސައްކަތް މާދަމާ ފެށިގެންދާނެ ކަމަށެވެ. ނ. ހޮޅުދޫ އަދި ނ. ކެނދިކުޅުދޫ، ފުޓްބޯޅަ ދަނޑުގެ...\nހޮޅުދޫ 16 އަހަރުން ދަށުގެ ޓީމާއެކު ކޭއެންޖީ ޓީމު ކުޅުނު މެޗަކީ ރަނގަޅު ތަޖުރިބާއެއް: ކޭއެންޖީ\nނޫނު ޑެއިލީ 11 ސެޕްޓެމްބަރ 20190ކޮމެންޓް ހަބަރު، ކުޅިވަރު،\nނ. ހޮޅުދޫ މޫސާ އެކަޑަމީގެ 16 އަހަރުން ދަށުގެ ފުޓުބޯޅަ ޓީމާއެކު ނ. ވެލިދޫ ކުޑަކަންމަތި ނިއުޖެނަރޭޝަން (ކޭ.އެން.ޖީ) ގެ 16 އަހަރުން ދަށުގެ ޓީމް ކުޅުނު މެޗަކީ ރަނގަޅު ތަޖުރިބާއެއް ކަމަށް ކޭއެންޖީން މިއަދު ބުނެފި އެވެ. ވެލިދޫ ރަސްމީ ފުޓުބޯޅަ ދަނޑުގައި މިދިޔަ ހޯމަ ދުވަހު ކުޅުނު މި އެކުވެރިކަމުގެ މެޗަކީ...\nވެލިދޫގައި ބޭއްވި އެފްއޭއެމް "ޑީ" ސެޓްފިކެޓް ކޯހުގެ ބާއްވެރިންނަށް ސެޓްފިކެޓް ދީފި\nނޫނު ޑެއިލީ 08 ސެޕްޓެމްބަރ 20190ކޮމެންޓް ހަބަރު، ކުޅިވަރު،\nނ.ވެލިދޫ އަމިއްލަ ޖަމުޢިއްޔާއެއްކަމަށްވާ ޔަންގް ވިސްޑަމްސް އާއި އެފްއޭއެމް އާއި ގުޅިގެން ޑީ ސެޓްފިކެޓް ކޯހެއްބާއްވައިފި އެވެ. މިކޯހުގައި ކިޔަވައިދެއްވީ އެފްއޭއެމްގެ ކޯޗް މުހައްމަދު ޝާހިދުއެވެ. މިކޯހުގައި އަތޮޅު ތެރޭންވެސް ދެބައިވެރިން ބައިވެރިވި އެވެ. މި ކޯސްކުރިޔަށް ގެންގޮސްފައި ވަނީ މަހުގެ5ން7އަށްށެވެ. ވެލިދޫގައި ހިންގި މިކޯހުގެ ނިންމުމުގެ ރަސްމިއްޔާތު ބާއްވާފައިވަނީ ވެލިދޫ ޒުވާނުންމަރުކަޒުގަ އެވެ....\nމުހައްމަދު ހަލީމް ފައުންޑޭޝަން ( އެމްއެޗް ) ގެ ހާއްސަ ދައުވަތަކަށް ނ. ވެލިދޫ ވޮލީ ކޯޓްގައި 03 ދުވަހުގެ ތަމްރީނު ކޭމްޕެއް ބަނޑޮސް އައިލެންޑް ރިޒޯޓްގެ ވޮލީޓީމުން ހިންގައިފި އެވެ. ބަނޑޮސް ޓީމް ވެލިދޫ އަށް އައިސްފައި ވަނީ މިދިޔަ ހުކުރު ހެނދުނު އެވެ. އެ ޓީމަށް އެމްއެޗްގެ...\nފުޓްބޯޅަ ކުރިއެރުމަށް ކޯޗުންތަކެއް ތަމްރީނު ކުރަންޖެހޭ: އަމްޖަދު\nނޫނު ޑެއިލީ 05 ސެޕްޓެމްބަރ 20190ކޮމެންޓް ހަބަރު، ކުޅިވަރު، އަތޮޅު ހަބަރު،\nނ. ވެލިދޫގައި ފުޓްބޯޅަ ކުރިއެރުވުމަށް ރަށުގައި ކޯޗުންތަކެއް ތަމްރީނު ކުރަންޖެހޭ ކަމަށް ޔަންގް ވިޒްޑަމްގެ ރައީސް އަމްޖަދު ހުސެއިން މިއަދު ވިދާޅުވެއްޖެ އެވެ. އަމްޖަދު މި މޭރުމުން ވާހަކަ ދައްކަވާފައި ޔަންގް ވިޒްޑަމް އާއި ފުޓްބޯޅަ އެސޯސިއޭޝަން ގުޅިގެން ވެލިދޫގައި މިއަދު ފެށުމަށް ހަމަޖައްސާފައިވާ ކޯޗިން ކޭމްޕާ ބެހޭ މައޫލޫމާތު ދެއްވަމުންނެވެ. "ޑީ" ލައިސަންސް ކޯޗިންގް ކޭމްޕް މިއަދު ވެލިދޫގައި ފަށާއިރު މި...


Disha vaanulhey bafaabe, Jackie ah govanee kon namakun?\nޖެކީ އާއި ދިޝާ "ރާދޭ" ގައި ކުޅެނީ ދެބެންގެ ރޯލު\nސަލްމާން ޚާންގެ "ރާދޭ: ޔުއަ މޯސްޓް ވޯންޓަޑް ބާއީ" ގައި ޖެކީ ޝްރޮފް ކުޅެނީ އެ ފިލްމުގެ ބަތަލާ ދިޝާ ޕަޓްނީގެ ކެރެކްޓާގެ ބޭބެގެ ރޯލެވެ. ނަމަވެސް އަސްލު ދިރިއުޅުމުގައި ޖެކީއަކީ ދިޝާގެ ވާން އުޅޭ ބަފައިބެ އެވެ. ޖެކީގެ ދަރިފުޅު ޓައިގާ ޝްރޮފް އާއި ދިޝާ ލޯބީގެ ގޮތުން ގުޅިގެން އުޅޭތާ ވަރަށް ގިނަ އަހަރު ތަކެއް ވަނީ ވެފަ އެވެ. މި ދެ ތަރިން މީޑިއާގައި އެ ވާހަކަ ނުބުންޏަސް ދެ މީހުން އެކުގައި ހޭދަ ކުރާ ޗުއްޓީތަކުން މި ދެ މީހުންގެ މެދުގައި ލޯބީގެ ގުޅުން އޮންނަ ކަން ޔަގީން ކުރެވެ އެވެ.\n"ރާދޭ" ގެ ޕްރޮމޯޝަން އިވެންޓެއްގައި ނޫސްވެރިއަކު ޖެކީއާ ކުރި އެއް ސުވާލަކީ ފިލްމު ސެޓުގައި ދިޝާ އޭނާއަށް ގޮވަނީ ކީކޭ ކިޔާފައި ހެއްޔެވެ؟ ދިޝާ ގޮވަނީ ސާ އޭ ހެއްޔެވެ؟ ނޫނީ ޖެކީ އަންކަލް އޭ ހެއްޔެވެ؟ ނޫނީ އެހެން ވަކި ހާއްސަ ނަމަކުން ހެއްޔެވެ؟\nމި ސުވާލަށް ޖަވާބު ދެމުން ޖެކީ ބުނީ ފިލްމު ސެޓުގައި އެކަކު އަނެކަކަށް ނަމުން ގޮވާ ނޫޅޭ ކަމަށެވެ.\n"ދެ މީހަކު ވާހަކަ ދައްކާއިރު އަބަދު އެކަކު އަނެކަކަށް ނަމުން ގޮވައެއް ނޫޅޭނެ އެއްނު. ނަމަވެސް ބައެއް ފަހަރު ދިޝާ އަހަންނަށް 'ސާ' އޭ ކިޔާފައި ގޮވާ އަޑު އިވިފައި އެބަހުރި. އަންކަލްއަކީ ވަރަށް ތަފާތު ބަހެއްނު. ވީމާ އެހެނެއް ނުގޮވާނެ އެއްނު. އަންކަލް އޭ ބުނީމަ އެވަނީ ބޮޑުބޭބެ އަކަށްނު. ދެ މީހުންގެ އާއިލާއަކީ މުޅިން ވަކި ދެ އާއިލާއެއް ވީމަ އަހަރެންނަކީ އޭނާގެ ބޮޑުބޭބެ އަކަށް ނުވާނެއެއްނު،" ޖެކީ ބުންޏެވެ.\nޓައިގާ އާއި ދިޝާ އެ މީހުންގެ ލޯބީގެ ގުޅުމުގެ ވާހަކަ މީޑިއާގައި ނުދެއްކިޔަސް 2019 ގައި ޖެކީ ވަނީ އެކަމާ ގުޅޭ ގޮތުން ވާހަކަ ދައްކާފަ އެވެ.\nމުމްބައި މިރާ އަށް މީގެ ދެ އަހަރެއްހާ ދުވަސް ކުރިން ޖެކީ ބުނެފައި ވަނީ ފަހަރެއްގައި ޓައިގާ އާއި ދިޝާ ކުރިމަގުގައި ކައިވެނި ކޮށްފާނެ ކަމަށެވެ. ނޫންނަމަ ގާތް އެކުވެރިންގެ ގޮތުގައި އުމުރު ހޭދަކޮށްފާނެ ކަމަށެވެ.\n"ޓައިގާ އަށް އޭނާގެ ފުރަތަމަ އެކުވެރިޔާ ލިބުނީ އުމުރުން 25 އަހަރުގައި. އެއީ އަންހެން ކުއްޖެއް. އޭނާއާއެކު މިހާތަނަށް ވެސް އެ އުޅެނީ،" މުމްބައި މިރާއަށް މީގެ ދެ އަހަރެއްހާ ދުވަސް ކުރިން ޖެކީ ދިން އިންޓަވިއު އެއްގައި ބުނެފައި ވެއެވެ.\nޖެކީ ބުނި ގޮތުގައި ޓައިގާ އާއި ދިޝާ ޝައުގު ހުންނަނީ ވަރަށް އެއްކަހަލަ ކަންތައް ތަކަކަށެވެ. ކަސްރަތު ކުރުން، ޑާންސް ކުރުން ފަދަ ކަންކަމަށެވެ. ދެ މީހުންނަށް އެހާ ގުޅިގެން އުޅެވެނީ އެހެންވެ އެވެ.\n"ނޭނގެ ފަހުން ވާނެ ގޮތެއް ބުނާކަށް. ދެ މީހުން ކައިވެނި ކުރަން ވެސް ޚިޔާލު ކޮށްފާނެ. ނޫނީ ގާތް އެކުވެރިންގެ ގޮތުގައި މުޅި އުމުރު ތިބެދާނެ،" ޖެކީ ބުންޏެވެ.\n"ރާދޭ" އަކީ ދިޝާ އާއި ޖެކީ އެކުގައި ބައިވެރިވާ ފުރަތަމަ ފިލްމެވެ. ޕްރަބޫދޭވާ ޑައިރެކްޓް ކޮށްފައިވާ މި ފިލްމު އަންނަ ފިތުރު އީދު ދުވަހު ރިލީޒް ކުރަން ވަނީ ހަމަޖެހިފަ އެވެ.\nބޮޑު ސްކްރީންތަކުގައި އިތުރުން އޯޓީޓީ ޕްލެޓްފޯމްގައި ވެސް ހަމަ އެ ދުވަހު ފިލްމު ރިލީޒްކުރާނެ ކަމަށް ސަލްމާން ބުނެފައި ވެއެވެ.


ރަޝިއާގެ ނަވާލްނީ، ކޯޓު ރޫމުގައި ޕުޓިންއަށް ވަގަށް ގޮވައިފި |\nކޯޓު ރޫމުގައި ބިއްލޫރި ކޮއްޓައި ހުންނަވައިގެ ނަވާލަނީ ޝަރީއަތުގެ މަޖިލިހުގައި ވާހަކަ ދައްކަވަނީ\nރަޝިއާގެ ނަވާލްނީ، ކޯޓު ރޫމުގައި ޕުޓިންއަށް ވަގަށް ގޮވައިފި\nރަޝިއާގެ ރައީސަށް ފާޑު ވިދާޅުވަމުން ގެންދަވާ، އެގައުމުގެ އިދިކޮޅު ލީޑަރު އެލެކްސީ ނަވާނީ، މޮސްކޯގައި އޮތް އޭނާގެ ޝަރީއަތުގެ އަޑުއެހުމުގައި، އޭނާއާއި ދެކޮޅަށް ދައުވާ ކުރާ ޕްރޮސެކިއުޓަރުންނާ ދެމެދު ޝަރީއަތުގެ މަޖިލީހުގައި ހިގި ހޫނުގަދަ ބަހުގެ ހަމަލާތަކެއްގައި، ރަޝިއާގެ ރައީސަކީ އެގައުމުގެ ހަރު މުދަލުން ވައްކަން ކުރަމުންދާ ވަގެއް ކަމުގައި ވިދާޅުވެއްޖެއެވެ.\nމިހަފްތާގެ އަންގާރަދުވަހު ނަވާލްނީ ކޯޓަށް ހާޒިރު ކުރެވުނީ، ކުރިން ކޮށްފައިވާ ހުކުމެއް ތަންފީޒު ކުރުން ލަސްކުރުމަށް އޭނާ ރަޝިއާގެ ޕެނިޓެންޝަރީއާއެކު ވެފައިވާ އެއްބަސްވުމާއި ޚިލާފްވި މައްސަލާގެ ޝަރީއަތުގެ އަޑުއެކުމަކަށެވެ.\nނަވާލްނީ ހައްޔަރު ކޮށްފައިވަނީ މީގެ2ހަފްތާކުރިން، ޖަރުމަނުވިލާތުގެ ވެރިރަށް ބާލިންގައި ހުންނެވުމަށްފަހު އެބުރި ގައުމަށް ވަޑައިގަތުމާއެކު އެއްރޕޯޓުންނެވެ. ނަވާންނީގެ މައްޗަށް ތުހުމަތު ކުރަނީ، 2014 ވަނަ އަހަރު އޭނާއަށް ކޮށްފައިވާ ހުކުމެއްގެ ޕެރޯލްގެ މުއްދަތުގައި، އެބަސްވެފައިވާ ޝަރުތުތަކާ ޚިލާވެފައިވާ ކަމުގެ ތުހުމަތުތަކެވެ.\nނަވާލްނީ ވަނީ މިތުހުމަތުތައް ދޮގު ކޮށްފައެވެ. އަދި ވިދާޅުވެފައިވަނީ، އޭނާގެ މައްޗަށް ކޮށްފައިވާ ތުހުމަތުތަކަކީ، ސިޔާސީ ތުހުމަތުތަކެއް ކަމުގައެވެ.\nރަޝިއާގެ ޕްރިޒްން އޮތޯރިޓީތަކުން މަސައްކަތް ކުރަމުންދަނީ، ތަންފީޒުކުރުން ފަސްކުރާގޮތަށް ކުރިން ކޮށްފައިވާ ހުކުމުގެ މުއްދަތު 3.5 އަހަރަށް ބަދަލުކޮށް އެމުއްދަތަށް ނަވާލްނީ ޖަލަށްލުމަށެވެ. އަދި ބެލެވޭ ގޮތުގައި މި ދައުވާއާއި ގުޅިގެން ފާއިތުވެދިޔަ ހަފްތާތަކުގައި ރަޝިއާ ސަރުކާރާ ދެކޮޅަަށް އެގައުމުގެ އެކި ކަންކޮޅުތަކުގައި ކުރެވެމުންދާ މުޒާހިރާތައް އަލުން އިތުރަށް ވަރުގަދަ ވެގެންދާނެއެވެ.\nފާއިތުވެދިޔަ ޖެނުއަރީމަހުގެ 17 ވަނަ ދުވަހު އެބުރި ރަޝިއާއަށް ވަޑައިގެންނެވުމުގެ ކުރިން ނަވާލްނީ ވަނީ5މަސްދުވަހު ޖަރުމަނުވިލާތުގައި ހުންނަވާފައެވެ. ޖަރުމަނުގައި ހުންނެވީ، އޭނާއަށް ވިހަދިނުމުގެ ސަބަބުން ކުރިމަތިވި ސިއްޙީ މައްސަލަތަކަށް ފަރުވާ ހޯއްދެވުމަށެވެ. ނަވާލްނީ ތުހުމަތު ކުރާގޮތުގައި އޭނާއަށް، މިލިޓްރީ ގްރޭޑްގެ ކެމިކަލެއް ކަމުގައިވާ ނޮވިޗޮކް ވިހަ ދިނުމުގެ އަޑީގައި އޮތީ ރަޝިއާގެ ސަރުކާރެވެ. އެހެންނަމަވެސް ކްރެމްލިންއިން ވަނީ މިތުހުމަތުތައް ދޮގު ކޮށްފައެވެ.\nކޯޓުގައި ނަވާލްނީވަނީ، ކޯމާއެއްގައި އޮންނަވައިގެން، އޭނާވީ ތަނެއްގެ މައުލޫމާތު ރަޝިއާގެ އިދާރާތަކަށް ފޯރުކޮށްދޭނީ ކިހިނަކުންތޯ ފަނޑިޔާރާއި ސުވާލު ކޮށްފައެވެ.\n“ކޯމާއެއްގައި އޮވެގެން، އަހަރެން ޕްރޮބޭޝަންގެ ޝަރުތުތައް ފުރިހަމަކޮށް، އަދި އަހަރެން ހުރިތަނެއްގެ މައުލޫމާތު އިދާރާތަކަށް ދޭނެ ގޮތެއް އަހަރެންނަށް ކިޔައިދީބަލަ؟” ކޯޓު ރޫމުގައި ހަދާފައި ހުރި ބިއްލޫރި ކޮށްޓެގައި ކޮޅަށް ހުރެ ނަވާލްނީ ފަނޑިޔާރާ ސުވާލު ކޮށްފައި ވެއެވެ.\nނަވާލްނީގެ މިސުވާލުގެ ޖަވާބުގައި ރަޝިއާގެ ޕްރިޒަންސް ސާވިސްގެ ފަރާތުން ކޯޓުގައި ތަމްސީލުކުރި ފަރާތުންވަނީ، އޭނާއަށް އިންސްޕެކްޝަނަށް ހާޒިރު ނުވެވުނީ، އޭނާއަށް ކުރިމަތިވެފައިވާ ސީރިއަސް ހާލަތާއި ގުޅިގެންކަން އެގެންހުރި ލިޔެކިއުންތައް ޕްރިޒްންސް އިދާރާއަށް ހުށަހަޅާފައި ނުވަނީ ކިހިނެއްވެގެންތޯ ސުވާލު ކޮށްފައެވެ.\nމި ސުވާލުގެ ޖަވާބު ނަވާލްނީ ދިނީ ވަރަށް ކުރުކޮންނެވެ. “ކޯމާ” ނަވާލްނީ ވިދާޅުވިއެވެ. “ތި ބޭފުޅާ މިތަނުގައި އިންނަވައިގެން، އަހަރެން ހުރިތަނެއް ނޭގޭކަމަށް ކޯޓުގައި ތި ވިދާޅުވާ ސަބަބަކީ ކޮބާ؟ އަހަރެން އޮތީ ކޯމާއެއްގައި، ދެން އައިސީޔޫގައި، ދެން އެއަށްފަހުން ރިހިބިލިޓޭޝަންގައި. އަހަރެންގެ ގާނޫނީ ވަކީލުންނަށް އަހަރެން އޮންނާނީ ދަންނަވާފަ މި މައުލޫމާތު ތިޔަ އިދާރާއަށް ދިނުމަށް. ތިބޭފުޅާ އަތުގައި އަހަރެންގެ އެޑްރެސް އޮތް، ގުޅޭނެގޮތުގެ މައުލޫމާތު ހުރި. ތި ބޭފުޅުންނަށް މައުލުމާތު ފޯރުކޮށް ދިނުމަށް ދެން އިތުރަށް ކޮންކަމެއްތޯ އަހަރެންނަށް ކުރެވެން އޮތީ؟” ނަވާލްނީ ވިދާޅުވިއެވެ.\n“ލައިވްކޮށް ޓީވީގައި މިގައުމުގެ ރައީސް ވިދާޅުވެފައިވޭ، އަހަރެންގެ ބޭސްފަރުވާއަށް ޖަރުމަނުވިލާތަށް ފުރައިގެން ދިއުމުގެ ހުއްދަދިންކަމަށް، އެކަމަކު އެކަންވެސް ތިބާފުޅާއަށް އެގިފައި ނުވާކަމަށްތަ ތިބުނަނީ؟” ޕްރިޒަން އޮތޯރިޓީންއިން ކޯޓަށް ވަޑައިގެންނެވި އެއޮތޯރިޓީ ތަމްސީލު ކުރެއްވި އޮފިޝަލަށް މުޚާތަބުކޮށް ނަވާލްނީ ވިދާޅުވެފައި ވެއެވެ.\nކޯޓުގައި ހިގައިދިޔަ ހޫނު ބަހުސްގައި ނަވާލްނީ ވިދާޅުވެފައިވަނީ، ރަޝިއާގެ ރައީސްއަކީ، “ބަންކަރުގައި ފިލައި އޮތް ވަގެއް” ކަމުގައެވެ. އަދި ރަޝިއާގެ ރައީސް ޕުޓިން، އޭނާ ރަޝިއާގެ ފަސްގަޑުގައި ފައި ޖެއްސުމަށް ބޭނުން ނުވާކަމަސްވެސް ނަވާލްނީ ވަނީ ވިދާޅުވެފައެވެ.\n2020 ވަނަ އަހަރުގެ އޮގަސްޓުމަހު، މިލިޓަރީ ގްރޭޑްގެ ވިހަ ކެމިކަލެއް ކަމުގައިވާ ނޮވިކޮކް ބޭނުންކޮށްގެން ނަވާލްނީއަށް ވިހަދިނުމުގެ ސަބަބުން އޭނާއަށް މަރާ ހަގުރާމަ ކުރަންޖެހުނެވެ. މި ވިހަ މާއްދާގެ ބޭނުންކޮށްގެން އޭނާއަށް ވިހަދީފައިވަނީ، ސާބިއާއަށް ކުރި ދަތުރަކަށްފަހު އެބުރި ރަޝިއާއަށް ވަޑައިގަތް މަގުމަތީގައެވެ.\nސީއެންއެންއާ އަދި ބެލިންކެޓް ނަމަކަށް ކިޔާ ގްރޫޕެއް ގުޅިގެން ހިންގި ތަހުގީގަކުންވަނީ، ނަވާލްނީ ސާބިއާއަށް ކުރި ދަތުރުގައި، ރަޝިއަން ސެކިއުރިޓީ ސާވިސް (އެފްއެސްބީ)ގެ ޓީމަކުން އޭނާއަށް ވިހަ ދިނުމަށް އެދަތުރުގައި ކޮށްފައިވާ މަސައްކަތްތަކުގެ ތަފްސީ ހޯދާފައެވެ. ވިހަވެ ނަވާލްނީ ބަލިވެފައިވަނީ، މިދަތުރުގައި ސާބިއާއިން ރަޝިއާގެ މޮސްކޯއަށް ދިއުމަށް ކުރި ދަތުރުގައި ފްލައިޓް މަތީގައެވެ.\nޖަރުމަނުގައި ހުންނަވައިގެން، ވިހައިގެ އަސަރު ހަށިގަޑުން ފިލަންދެން ފަރުވާ ހޯދުމަށްފަހު، އެބުރި ރަޝިއާއަށް ވަޑައިގަތުމަށް ފުރާވަޑައިގަތުމުގެ ކުރިން އަމިއްލަ އިންސްޓަރގްރާމް އެކައުންޓުގައި ޝާއިއުކުރި ޕޯސްޓެއްގައި ނަވާލްނީ ވަނީ އޭނާގެ ފަރުވާއަށް ވެދެއްވި އެހީތެރިކަމަށް ޖަރުމަނުވިލާތަށް ޝުކުރު އަދާކޮށްފައެވެ.


ތައުޒިޔާ ދެންނެވުން – Maldivian Democratic Party\n14 ޑިސެމްބަރު 2011 ގައި ހިގި ވަރަށް ހިތާމަވެރި ހާދިސާއެއްގައި ގދ. ގައްދޫ މާޖެހިގޭ ޖުނައިދު ޖައުފަރު ނިޔާވެފައިވާތީ، ގައްދޫ ވާދޫ ދާއިރާގެ މެންބަރު ޒާހިރު އާދަމްއާއި، އެމްޑީޕީ ގައްދޫ ދާއިރާގެ ރައީސް އަހުމަދު ޒާހިރުއާއި، ދާއިރާގެ ހިންގާ ކޮމެޓީއާއި،ދާއިރާގެ ހުރިހާ މެންބަރުން އަދި ޖުމްލަކޮށް މި ދާއިރާގެ ހުރިހާ ރައްޔިތުންގެ ފަރާތުން މަރުހޫމުގެ އާއިލާއަށް ތައުޒިޔާ ކިޔަމެވެ.\nޖުނައިދު ޖައުފަރު އަކީ ގައްދޫގެ ވަރަށް ހީވާގި ދަރިއެކެވެ. އިޖުތިމާއީ ވަރަށްގިނަ ހަރަކާތް ތަކުގައި އަމަލީގޮތުން ބައިވެރިވެ، ބުރަކޮށް ގައްދޫއަށް ޚިދުމަތްތަކެއް ކޮށްދެއްވާފައިވާ ހިއްވަރުގަދަ ދަރިއެކެވެ. ރާއްޖެއަށްގެނެވުނު ޑިމޮކުރަސީގެ ހަރަކާތްތަކުގައި ގައްދޫ ތަމްސީލުކުރުމަށް ގިނަހަރަކާތްތަކެއްގައި ބައިވެރިވެފައިވާ ޖުނައިދު އަކީ، އެމްޑީޕީ ގައްދޫ ވާދޫ ދާއިރާގެ ހަރަކާތްތަކުގައި ވަރަށް އިސްކޮށް ހަރަކާތްތެރިވަމުންދިޔަ ޒުވާނެކެވެ.\nމި ކުއްލި ހިތާމަވެރި ޚަބަރު ލިބިވަޑައިގަތުމާއިގުޅިގެން ރައީސުލް ޖުމްހޫރިއްޔާ މުހަންމަދު ނަޝީދު އެމްޑީޕީ ގައްދޫ ދާއިރާގެ ރައީސް އަހުމަދު ޒާހިރުއާއި ގުޅުއްވާ މަރުހޫމުގެ އާއިލާއަށް ތައުޒިޔާ ދެންނެވިއެވެ. އަދި އެމްޑީޕީގެ ކުރީގެ ޗެއާޕާސަން މާރިޔާ އަހުމަދު ދީދީވެސް ދާއިރާގެ ރައީސް އަހުމަދު ޒާހިރުއާއި ގުޅުއްވާ މަރުހޫމުގެ އާއިލާއަށް ތައުޒިޔާ ދެންނެވިއެވެ.


Barcelona in Paulinho China ah fonuvaalaifi | Mihaaru\n09 ޖުލައި 2018 - 09:42 1 comment\nއުމުރުން 29 އަހަރުގެ ކުޅުންތެރިއާ މިދިޔަ ސީޒަނުގައި މޮޅު ކުޅުމެއް ދައްކާފައިވަނިކޮށް އޭނާ ދޫކޮށްލީ ކީއްވެ ކަމާ މެދު ސުވާލުތަކެއް ވަނީ އުފެދިފަ އެވެ. ބެލެވޭ ގޮތުގައި އެއީ ބްރެޒިލްގެ ގްރެމިއޯގެ މިޑްފީލްޑަރު އާތޯ ގެނައުމަށްޓަކައި އެ ކްލަބުގެ ޔޫރަޕުން ބޭރު ކޯޓާ އިން ޖާގައެއް ހުސްކުރުމަށްޓަކައި ގެނައި ބަދަލެކެވެ.\nޔޫރަޕުން ބޭރު ތިން ކުޅުންތެރިން ރަޖިސްޓްރީކުރެވޭއިރު އެ ޖާގައިގައި ތިބީ ޕައުލީނިއޯގެ އިތުރުން ކޮލަމްބިއާގެ ޔެރީ މިނާ އަދި ބްރެޒިލްގެ ފިލިއްޕޭ ކުޓީނިއޯ އެވެ. ބާސެލޯނާ އިން ފުރަތަމަ މަސައްކަތްކުރީ ކުޓީނިއޯ އަށް ޕޯޗުގަލްގެ ރަށްވެހިކަން ހޯދައިދީގެން ޖާގައެއް ހުސްކުރުމަށެވެ. އެކަމަކު އެކަން ކާމިޔާބުނުވުމުން ޕައުލީނިއޯ ދޫކޮށްލަން ޖެހުނީ ކަމަށް ބެލެވެ އެވެ. ބާސެލޯނާގައި ދެން ހުރި ޔޫރަޕުން ބޭރު ކުޅުންތެރިއާ އުރުގުއޭގެ ލުއިސް ސުއަރޭޒްގެ އަތުގައި އިޓަލީގެ ޕާސްޕޯޓް އޮވެ އެވެ.\nޕައުލީނިއޯ ވަނީ މިދިޔަ ސީޒަނުގައި ބާސެލޯނާ އަށް 34 މެޗު ކުޅެދީ ނުވަ ގޯލް ޖަހައިދީ އެ ޓީމަށް ސްޕެނިޝް ލީގު ކާމިޔާބުކޮށްދިނުމުގައި އެހީތެރިވެދީފަ އެވެ. މި ފަހަރުގެ ވޯލްޑް ކަޕުގައި ބްރެޒިލް ކުޅުނު ފަސް މެޗުގައި ވެސް އޭނާ ފުރަތަމަ އެގާރައިގައި ހިމެނުނެވެ.\nއެއް އަހަރުގެ ލޯން މުއްދަތު ހަމަވުމުން އޭނާ ދާއިމީ ކޮންޓްރެކްޓެއްގެ ދަށުން ގަތުމުގެ ފުރުސަތު ގުއަންޒޫ އަށް އޮންނާނެ ކަމަށް ބާސެލޯނާ އިން ބުނެ އެވެ. ބްރެޒިލްގެ ކޮރިންތިއަންސް އިން 2013 ވަނަ އަހަރު ޕްރިމިއާ ލީގުގެ ޓޮޓެންހަމް ހޮޓްސްޕާސްއާ ގުޅުނު ޕައުލީނިއޯ ޗައިނާ އަށް ބަދަލުވީ އެ ކްލަބަށް ދެ ސީޒަން ކުޅެދިނުމަށް ފަހު އެވެ.


މިނިވަން ދުވަހުގެ ދިދަ ނެގުން\nމާލެ، ޖުލައި 25، 2014: ރާއްޖޭގެ 49 ވަނަ މިނިވަން ދުވަހުގެ މުނާސަބަތުގައި ބޭއްވި ދިދަ ނެގުމުގެ ރަސްމިއްޔާތު މިރޭ ވަނީ ޖުމްހޫރީ މައިދާނުގައި ބާއްވާފަ އެވެ. ކުރީގެ ދެ ރައީސުން ކަމަށް ރައީސް މައުމޫން އަބްދުލް ގައްޔޫމާއި ރައީސް ޑރ. މުހައްމަދު ވަހީދު ހަސަން މަނިކު ވެސް ބައިވެރިވެ ވަޑައިގެންނެވި މި ރަސްމިއްޔާތުގައި ރާއްޖޭގެ ރައީސުލް ޖުމްހޫރިއްޔާ އަބްދުﷲ ޔާމީން ގައުމާ މުހާތަބު ކުރައްވާ މުހިންމު ވާހަކަފުޅުތަކެއް ވަނީ ދައްކަވާފަ އެވެ.\nގާޒާއަށް ދޭ ހަމަލާތަކާ ދެކޮޅު ހެދުމުގެ މުޒާހަރާ\n"ފަލަސްތީނާއިއެކު ދިވެހިން" މި ނަމުގައި ޒުވާނުން އިސްނައިގެން މިރޭ ބޭއްވި ހިނގާލުމުގައި އެތައްހާސް ދިވެހި ރައްޔިތުން ބައިވެރިވި އެވެ. މިރޭ 9:30 ގައި ސޯޝަލް ސެންޓަރު ކައިރިން ފެށި ހިގާލުމުގައި އެތައްހާސް ބަޔަކު ބައިވެރިވެފައިވާއިރު އޭގެ ތެރޭގައި ގިނަ އަދަދެއްގެ ޒުވާނުންނާއި، އުމުރުން ދުވަސްވީ މީހުންގެ އިތުުރުން ކުޑަކުދިން ވެސް ބައިވެރިވެފައިވެ އެވެ.\nވޯލްޑް ކަޕްގެ ތަށި ހަވާލު ކުރުން\nއާޖެންޓީނާ 1-0 އިން ބަލިކޮށް ވޯލްޑް ކަޕް ފުޓްބޯޅަ މުބާރާތުގެ ޗެމްޕިއަންކަން ޖަރުމަނު ހޯދައިފި އެވެ. ބްރެޒިލްގެ މަޝްހޫރު މަރަކާނާ ސްޓޭޑިއަމުގައި ކުޅުނު ފައިނަލް މެޗުގައި އިތުރު ވަގުތު ފަހު ފަނަރަ މިނިޓްގައި މެޗުގެ ހަމައެކަނި ލަނޑު ޖެހީ ބަދަލު ކުޅުންތެރިޔާ މާރިއޯ ގޮޓްޒާ އެވެ. މިއީ ޖަރުމަނު ތަށި ހޯދި ހަތަރު ވަނަ ފަހަރެވެ. އަދި މިއީ ދެކުނު އެމެރިކާގައި ކުޅެގެން ޔޫރަޕުގެ ޓީމަކުން ތަށި ހޯދި ފުރަތަމަ ފަހަރު ވެސްމެ އެވެ.\nވޯލްޑް ކަޕް ނިންމުމުގެ ރަސްމިއްޔާތު\nބްރެޒިލްގައި ކުރިޔަށްދާ ވޯޑްކަޕް ނިންމުމުގެ ރަސްމިއްޔާތު މިރޭ ވަނީ ބްރެޒިލްގައި ބާއްވާފަ އެވެ. ގިނަ ހަރަކާތްތަކާއެކު މިރޭ ވޯލްޑްކަޕް ނިންމުމުގެ ރަސްމިއްޔާތު ބާއްވާފައިވާއިރު މިރޭ ފައިނަލް މެޗްގައި ބައްދަލު ކުރާނީ އާޖެންޓީނާއި ޖަރުމަނެވެ.\nބަބްލް ސޮކޯ ފުޓްބޯޅަ މުބާރާތް\nމާލެ، ޖުލައި 11، 2014: ވީމީޑިޔާ އާއި އެލައިޑް އިންޝުއަރެންސް ގުޅިގެން ބާއްވާ ބަބުލް ސޮކާ މުބާރާތް މިއަދު ވަނީ ފަށާފަ އެވެ. ހަވީރު އާޓިފިޝަލް ބީޗްގައި މި މުބާރާތް ހުޅުވައި ދިނީ ރާއްޖޭގެ މަޝްހޫރު ފުޓުބޯޅަ ކުޅުންތެރިޔާ ސަބާހު މުހައްމަދު (ސޮބާ) އެވެ. ރާއްޖޭގައި ފުރަތަމަ ފަހަރަށް ބާއްވާ ބަބްލް ސޮކާ ފުޓްބޯޅަ މުބާރާތުގައި މިއަދު ދެ މެޗް ކުޅުނެވެ. އެ ދެ މެޗުގެ ތެރެއިން ފުރަތަމަ މެޗުގައި ބައްދަލުކުރީ ގްރޫޕް އޭ ގެ އެންސިސް ބަބްލްސް އަދި ޔާސިރު ފްރެންޑްސް އެވެ. ދެވަނަ މެޗުގައި ބައްދަލުކުރީ ގްރޫޕް ބީ ގެ ރެޑް ލަޔަންސް އާއި އުފުރިޔާ އެެވެ.\nރާޅާއެޅުމުގެ މުބާރާތުގެ އެއްބަސްވުމުގައި ސޮއި ކުރުން\nމާލެ، ޖުލައި 8، 2014: ރާޅާއެޅުމުގެ އިންޓަނޭޝަނަލް މުބާރާތެއް ބާއްވަން މޯލްޑިވްސް މާކެޓިން އެންޑް ޕަބްލިކް ކޯޕަރޭޝަން (އެމްއެމްޕީއާރްސީ) އާއި އޭޝިއަން ސާފިން ޗެމްޕިއަންޝިޕް (އޭއެސްސީ) އަދި މޯލްޑިވްސް ބޮޑީ ބޯޑިން އެސޯސިއޭޝަން (އެމްބީބީއޭ) އާ ދެމެދު މިއަދު ވަނީ އެއްބަސްވުމެއްގައި ސޮއިކޮށްފަ އެވެ. އެމްއެމްޕީއާރްސީގައި މިއަދު ބޭއްވި ރަސްމިއްޔާތެއްގައި އެމްއެމްޕީއާރްސީގެ ފަރާތުން ސޮއި ކުރެއްވީ ޓޫރިޒަމް މިނިސްޓަރު މުހައްމަދު އަދީބެވެ. އޭއެސްސީގެ ފަރާތުން ސޮއިކުރެއްވީ މެނޭޖަރު ޓިމް ހެއިން އެވެ. އަދި އެމްބީބީއޭގެ ފަރާތުން ސޮއިކުރެއްވީ އެ އެސޯސިއޭޝަންގެ ރައީސް އަބްދުﷲ އަރީފް އެވެ.\nމާލިއްޔަތު ކޮމެޓީގެ ބައްދަލުވުން\nމާލެ، ޖުލައި 3، 2014: ރައްޔިތުންގެ މަޖިލީހުގެ ކޮމެޓީތައް އެކުލަވައިލުމަށްފަހު މާލިއްޔަތު ކޮމެޓީގެ ފުރަތަމަ ބައްދަލުވުން މިއަދު ވަނީ ބާއްވާފަ އެވެ.\nހަނގުރާމައަށް ދިއުމުގެ ސިޔާސަތު އިއުލާން ކުރުން\nމާލެ، ޖުލައި 2، 2014: އިސްލާމީ ގައުމުތަކުގައި މުސްލިމުން އެއްބަޔަކު އަނެއް ބަޔަކާ ކުރާ އަހުލީ ހަނގުރާމަތަކުގައި ދިވެހިން ބައިވެރިވެގެން ނުވާނެ ކަމަށާއި އެކަން އެގޮތަށް ނުކުރެވޭނެ ކަމަށް ނިންމައި އިސްލާމިކް މިނިސްޓްރީން މިއަދު އެކަން އާންމުކޮށްފި އެވެ. ސަރުކާރުގެ މި ނިންމުން އާންމު ކުރައްވާ އިއުލާންކޮށްދެއްވީ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދެވެ.


Reyge mechuthah kaamiyaabukuree jaamanee, polend adhi koreyshiyaa\nރޭގެ މެޗުތައް ކާމިޔާބުކުރީ ޖާމަނީ، ޕޮލެންޑް އަދި ކޮރޭޝިޔާ\nޔޫރޯ 2016 ގައި ރޭ ކުޅެވުނު މެޗުތައް ކާމިޔާބުކުރީ ޖާމަނީ، ޕޮލެންޑް އަދި ކޮރޭޝިޔާ އިންނެވެ.\nރޭ ކުޅުނު ފުރަތަމަ މެޗުގައި ކޮރޭޝިޔާ އިން މޮޅުވީ 1-0 އިން ތުރުކީ ބަލިކޮށްގެންނެވެ. މި މެޗުގެ 44 ވަނަ މިނެޓްގައި ތުރުކީ ކުޅުންތެރިޔަކު ސާފު ކޮށްލި ބޯޅައެއްގައި ވޮލީ އަކުން ލޫކާ މޮޑްރިޗް މި މެޗުގެ ހަމައެކަނި ލަނޑު ޖަހައިދިން އިރު ކޮރޭޝިޔާ ކުޅުންތެރިން ވަނީ މި މެޗުގައި ތުރުކީ ގޯލަށް ނުރައްކާތެރި ގިނަ ހަމަލާތަކެއް ފޮނުވާލާފަ އެވެ. އެގޮތުން ތުރުކީ ގޯލުގެ ހުރަސް ދަނޑިއަށްވެސް ދެ ހަމަލާއެއް ވަނީ އަމާޒުވެފަ އެވެ.\nރޭގެ މެޗުގައި މޮޑްރިޗް ލަނޑު ޖެހުމަށްފަހު\nރޭ ކުޅުނު ދެވަނަ މެޗުގައި ޕޮލެންޑުން ވަނީ ނޮދަން އަޔަލެންޑް 1-0 އިން ބަލިކޮށްފަ އެވެ. މެޗުގައި މޮޅަށް ކުޅެ ގިނަ ހަމަލާތައް ޕޮލެންޑުން އުފައްދާފައިވާއިރު މި މެޗުގައި ޕޮލެންޑުން ޖެހި ހަމައެކަނި ލަނޑު ޖަހައިދީފައިވަނީ މެޗުގެ 51 ވަނަ މިނެޓްގައި ޕެނަލްޓީ އޭރިޔާ ތެރެއިން ލިބުނު ފުރުސަތެއްގައި އަރްކާންޑިއޫސް މައިލިކް އެވެ.\nރެ ގެ ފަހު މެޗުގައި ޖާމަނީއިން ޔޫކްރެއިން ބަލިކުރީ 2-0 އިން ނެވެ. މި މެޗުގެ ފުރަތަމަ ލަނޑު ޖާމަނީ އިން ޖެހީ މެޗުގެ 19 ވަނަ މިނެޓްގައި ޓޮނީ ކުރޫސް ހިލޭ ޖެހުމެއްގައި ޕެނަލްޓީ އޭރިޔާ ތެރެއަށް ހުރަސް ކޮށްލި ބޯޅައަކުން ޖާމަނީގެ ޑިފެންޑަރ މުސްތާފީ ބޮލުން ޖަހައި ގޯލަށް ވައްދާލައިގެންނެވެ.\nމެޗުގައި ގިނައިރު ބޯޅަ ހިފަހައްޓައިގެން ޖާމަނީއިން މޮޅަށް ކުޅުނުއިރު ޖާމަނީ އިން ވަނީ ގިނަ ހަމަލާތަކެއް އުފައްދާފަ އެވެ. ބަދަލު ކުޅުންތެރިއެއްގެ ގޮތުގައި މެޗުގެ 90 ވަނަ މިނެޓްގައި ނުކުތް ސްވެސްޓެއިގާ ވަނީ މެޗުގެ 92 ވަނަ މިނެޓްގައި އޮޒިލް ހުރަސްކޮށްލަދިން ބޯޅައެއް ވަރަށް ހަމަޖެހިލާފައި ގޯލުގެ ތެރެއަށް ވައްދާލައި ޖާމަނީއަށް މެޗުގެ ދެވަނަ ލަނޑު ޖަހާދީފަ އެވެ.\nމުސްތާފީ ރޭގެ މެޗުގައި ލަނޑު ޖަހަނީ\nމިރޭ މި މުބާރާތުގައި ކުޅެވޭ މެޗުތަކަށް ބަލާއިރު 1800 ގައި ކުޅެވޭ މެޗުގައި ބައްދަލުކުރާނީ އެންމެ ފަހުން ކުޅެވުނު ދެ ޔޫރޯގެ ޗެމްޕިއަން ސްޕެއިން އާއި ޗެކް ރިޕަބްލިކް އެވެ. 2100 ގައި ކުޅެވޭ މެޗުގައި ސްވިޑަން އާއި ރިޕްބްލިކް އޮފް އަޔަލަންޑް ބައްދަލުކުރާއިރު 0000 ގައި ކުޅެވޭ މެޗުގައި ބައްދަލު ކުރާނީ ބެލްޖިއަމް އަދި އިޓަލީ އެވެ.


1440 ވަނަ އަހަރުގެ ފިޠުރު ޢީދު ދުވަހުގެ މުނާސަބަތުގައި، ދިވެހިރާއްޖޭގެ ރައްޔިތުންނަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ތަހުނިޔާގެ ޚިޠާބު - The President's Office\n1440 ވަނަ އަހަރުގެ ފިޠުރު ޢީދު ދުވަހުގެ މުނާސަބަތުގައި، ދިވެހިރާއްޖޭގެ ރައްޔިތުންނަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޮނުއްވި ތަހުނިޔާގެ ޚިޠާބު\n3 ޖޫން 2019، ރިފަރެންސް: -\nމި އަހަރުގެ އުފާވެރި ފިޠުރު ޢީދު ދުވަހުގެ މުނާސަބަތުގައި، ރާއްޖޭގެ ލޮބުވެތި ރައްޔިތުންނަށް، އަޅުގަނޑުގެ ހިތުގެ ލޯތްބާއި އިޚްލާޞްތެރިކަމާއެކު، ތަހުނިޔާއާއި ހެޔޮއެދުންތައް ފޮނުވަމެވެ. މިއަދުގެ އުފާވެރިކަން އެތައް ގުނައަކަށް އިތުރުވެގެންދަނީ، ބަރަކާތްތެރި ރަމަޟާން މަހުގެ ރޯދަ ހިފުމާއި ރޭއަޅުކަން ކުރުމުގެ ހެޔޮ ނަސީބު އަޅުގަނޑުމެންނަށް މާތް ﷲ މިންވަރު ކުރެއްވީތީއެވެ. އެ މާތް އަޅުކަންތަކުގެ ދަރުމައާއި ޘަވާބު، އެންމެ ފުރިހަމަގޮތުގައި އަޅުގަނޑުމެންނަށް މިންވަރުކުރައްވައި، އެ މައްސަރުގެ ރަޙްމަތާއި ފުއްސެވުމާއި ދިންނެވުމުގެ ނަސީބުވެރިންގެ ތެރެއިން ލެއްވުން އެދި، އެކަލާނގެ ހަޟްރަތުގައި ދުޢާ ދަންނަވަމެވެ.\nމިއަދަކީ އުފާ ފައުޅުކޮށް، ސާފު ހިތަކާއިގެން އެކަކު އަނެކަކާ ސަލާންގަލާންކޮށް، އެކުވެރިކަމާއި ރަޙްމަތްތެރިކަން އާލާކުރަންވީ ދުވަހެވެ. މިއަދަކީ ލޯތްބާއެކު އެއްބަނޑު އެއްބަފާކަމުގެ ގުޅުންތައް އަލުން ދިރުވައި ދަމަހައްޓަންވީ ދުވަހެވެ. އެކަކު އަނެކަކަށް މަޢާފްކޮށް، ހިތްހެޔޮކަމާއި އޯގާތެރިކަމާއި ކުލުނާއެކު، އިޖްތިމާޢީ ގުޅުންތައް ބަދަހިކުރަންވީ ދުވަހެވެ. މި ހުރިހާ ކަމަކާއެކު، އަޅުގަނޑުމެން އެންމެ ބޮޑު ސަމާލުކަމެއް ދޭންޖެހޭނީ، ޢީދުގެ އުފާ ފައުޅުކުރުމުގައި މުޖްތަމަޢުގެ އެންމެން ޝާމިލު ކުރުމަށެވެ. ދިވެހީންގެ އެއްބައިވަންތަކަމުގެ ނަމޫނާ ސިފަތަކާއި، އެއްބައެއްވަންތަކަމުގެ ރީތި އަދަބުތަކާއި، އިޖްތިމާޢީ ސުލޫކާއި ހަމަތައް ނަގަހައްޓައި ހަރުދަނާ ކުރުމަށް، މިފަދަ އުފާވެރި މުނާސަބާތަކަކީ ރަނުގެ ފުރުޞަތުތަކެކެވެ.\nޢީދުގެ އުފާވެރިކަން އަޅުގަނޑުމެންގެ ހަނދާނަށް ގެނެސްދޭ އެންމެ މުހިންމު ކަމަކީ، މުޖްތަމަޢުގައި ތިބި ތަފާތު ފަންތިތަކުގެ މީހުންގެ ޙާލަތެވެ. އުފާވެރި ޢީދަކާ އަޅުގަނޑުމެން މި ބައްދަލުކުރީ، ފަޤީރުންނާއި ނިކަމެތީންނާއި މިސްކީނުންގެ ޙާލަތު ހަނދާންކޮށްދިން މޫސުމަކަށްފަހުގައެވެ. މިއަދަކީ އެމީހުންނަށް އެހީތެރިކަން ފޯރުވައި، އެމީހުންގެ ދަތިތައް ފިލުވައިދިނުމަށް އަވަސްވެގަންނަންވީ ދުވަހެވެ. އިޖްތިމާޢީ ޢަދާލަތުގެވެސް އެންމެ މުހިންމު މަޤްޞަދަކީ، މުޖްތަމަޢުގެ ފަރުދުން، އެއް ހަމަކޮށްދިނުމާއި، ތަފާތުކުރުމާއި ހަވާސާކުރުން ނެތިކޮށްލުމެވެ. ދީލަތިކަން އިސްކޮށް، އަޅުގަނޑުމެންގެ އަޚުންނާއި އުޚުތުންނަށް އެހީތެރިވުމަކީ، ޢީދުގެ އުފާވެރިކަން މުޅި މުޖްތަމަޢަށް ފެތުރިގެންދާނޭ ކަމެކެވެ.\nޢީދު ފާހަގަކުރުމަކީ ހަމައެކަނި ދީނީ މުނާސަބަތެއް ނޫނެވެ. އަޅުގަނޑުމެންގެ އިޖްތިމާޢީ ގުޅުންތަކާއި ޤައުމިއްޔަތުގެ އަގުތައް، އޭގެ ފުރިހަމަގޮތުގައި ދެމެހެއްޓުމަކީވެސް، ޢީދުގެ އުފާވެރިކަމުގެ ތެރެއިން ކުރެވޭނެ ވަރަށް މުހިންމު ކަންކަމެވެ. އަޅުގަނޑުމެންނަށް ލިބިފައިވާނަމަ، ލިބިފައިވާ ކޮންމެ ކާމިޔާބެއްގެ އަޞްލަކީ، އަޅުގަނޑުމެންގެ މެދުގައި އޮތް އެކުވެރިކަމާއި އެއްބައިވަންތަކަމެވެ. އެކަމަކީ، ކިތަންމެ މުހިންމު އަދި ޙާޞިލުކުރަން ކިތަންމެ ބޭނުން ކަމަކަށްވިޔަސް، އަޅުގަނޑުމެންގެ ތެރޭގައި އެކުވެރިކަން ނެތްނަމަ، އެކަމެއް ޙާޞިލުކުރުން ވާނީ ދަތި އުނދަގޫ ކަމަކަށެވެ. އެހެންކަމުން، މިފަދަ މުނާސަބާތަކަކީ، މުޅި މުޖްތަމަޢުގެ އެކުވެރިކަން އާލާކޮށް ދެމެހެއްޓުމަށް ލިބިފައިވާ ވަރަށް އަގުހުރި ފުރުޞަތެއް ކަމުގައި ދެކި، އެ ފުރުޞަތުގެ ބޭނުން ހިފަމާތޯއެވެ!\nބަރަކާތްތެރި ރަމަޟާން މަހާ ބައްދަލުކުރުމުގެ ހެޔޮ ނަސީބާއި، ފިޠުރު ޢީދުގެ އުފާވެރިކަމާއި ހިތްހަމަޖެހުން، އަޅުގަނޑުމެންނަށް ތަކުރާރުކޮށް މިންވަރުކުރައްވައި، ފުރިހަމަ ޞިއްޙަތާއި ދާއިމީ ދުޅަހެޔޮކަން ދެއްވުން އެދި ﷲގެ ޙަޟަރަތުގައި ދުޢާ ދަންނަވަމެވެ. މިފަދަ އުފާވެރި ދުވަސްތަކުގެ ހެޔޮކަމާއި ބަރަކާތުން އަޅުގަނޑުމެންގެ ދިރިއުޅުން ބާއްޖަވެރި ކުރައްވައި، ދިވެހި އުންމަތަށް އަމާންކަމާއި ކުރިއެރުމާއި ފާގަތިކަން މިންވަރު ކުރެއްވުން އެދި ދުޢާ ކުރަމެވެ. އާމީން.


Da Grande Balikoh Maziya in Evvanaigai6Point Ge Lead Eh - Vaguthu\nދަ ގްރާންޑޭ ބަލިކޮށް މާޒިޔާއިން އެއްވަނައިގައި ހަ ޕޮއިންޓުގެ ލީޑެއް\nލީގު މެޗެއްގެ ތެރެއިން މާޒިޔާ\nދިރާގު ދިވެހި ޕްރިމިއާ ލީގުގައި ދަ ގްރާންޑޭ ސްޕޯޓްސް ކުލަބު އަތުން އެންމެ ފަހުގެ ލީގު ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަން ހޯދި މޮޅާއެކު ލީގުގެ އެއްވަނައިގައި އެ ޓީމުން ހަ ޕޮއިންޓުގެ ލީޑެއް ނަގައިފިއެވެ.\nގައުމީ ފުޓްބޯޅަ ދަނޑުގައި ދަ ގްރާންޑޭ ސްޕޯޓްސް ކުލަބާ ވާދަކޮށް މާޒިޔާއިން މި މެޗު ކާމިޔާބުކޮށްފައިވަނީ 5-0 ގެ ނަތީޖާއަކުންނެވެ. މި މެޗުގައި މާޒިޔާއިން މޮޅު ކުޅުމެއް ދައްކާފައިވެއެވެ.\nމެޗުގައި މާޒިޔާއިން ޖެހި ފަސް ލަނޑުގެ ތެރެއިން ފުރަތަމަ ހާފުގައި ތިން ލަނޑު ޖެހިއެވެ. މި ހާފުގައި މާޒިޔާއިން ޖެހި ފުރަތަމަ ލަނޑު ނުވަ ވަަނަ މިނެޓުގައި ޖަހައިދިނީ ފޯވާޑް ހަމްޒާ މުޙައްމަދު (ހަމްޕު) އެވެ. މާޒިޔާއިން ލީޑު ފުޅާކުރި ލަނޑު 32 ވަނަ މިނެޓުގައި ބިދޭސީ ފޯވާޑް ކޮނޭލިއަސް ސްޓެވާޓް (ކޯނޭ) މާޒިޔާއިން ލީޑު ފުޅާ ކުރިއިރު، އޭގެ ހަތް މިނެޓު ފަހުން މާޒިޔާގެ ތިންވަނަ ލަނޑު ކާމިޔާބުކޮށްދިނީ މެޗުގައި އެ ޓީމަށް ފުރަތަމަ ލަނޑުވެސް ކާމިޔާބުކޮށްދިން ހަމްޕުއެވެ.\nމާޒިޔާއާއި ދަ ގްރާންޑޭ ބައްދަލުކުރި މެޗުގެ ތެރެއިން-- ފޮޓޯ: އެފްއޭއެމް\nމާޒިޔާގެ ހަތަރުވަނަ ލަނޑު މެޗުގެ 57 ވަނަ މިނެޓުގައި ކާމިޔާބުކޮށްދިނީ މިޑްފީލްޑަރު ހުސެއިން ނިހާނެވެ. އަދި އެ ޓީމުގެ ފަސްވަނަ ލަނޑު ކާމިޔާބުކޮށްފައިވަނީ ކޯނޭލިއަސް ސްޓެވާޓްއެވެ.\nމި މޮޅާއެކު މާޒިޔާއިން އެއްވަނައިގައި ހަ ޕޮއިންޓުގެ ލީޑެއް ނަގާފައިވާ އިރު އެ ޓީމު އޮތީ ކުޅުނު ނުވަ މެޗުން ލިބުނު 21 ޕޮއިންޓާއެކު އެވެ. ދެވަނައިގައި އޮތް ކުލަބު ވެލެންސިއާ އާއި ތިންވަނައިގައި އޮތް ދަ ގްރާންޑޭއަށް ނުވަ މެޗުން ލިބިފައިވަނީ 15 ޕޮއިންޓެވެ.\nލީގުގައި އިއްޔެ ހަވީރު ކުޅުނު މެޗުގައި ބައްދަލުކުރީ ކުލަބް ވެލެންސިއާ އާއި ޓީސީ ސްޕޯޓްސް ކުލަބެވެ. މި މެޗު ވެލެންސިއާ ކާމިޔާބުކޮށްފައިވަނީ 2-0 ގެ ނަތީޖާއަކުންނެވެ.\nދަ ގްރާންޑޭ ބަލިކޮށް ވެލެންސިއާއިން މާޒިޔާއާއި ފަރަގު ކުޑަކޮށްފި


ކައުންސިލް އިންތިހާބުގައި އެމްޑީޕީއަށް ބޮޑު ލަދެެއްގައި ބެދެން ޖެހުނީ ކީއްވެ؟ – My WordPress\nކައުންސިލް އިންތިހާބުގައި އެމްޑީޕީއަށް ބޮޑު ލަދެެއްގައި ބެދެން ޖެހުނީ ކީއްވެ؟\nހޮނިހިރު ދުވަހު ބޭއްވި ލޯކަލް ކައުންސިލް އިންތިހާބުގައި ސަރުކާރު ހިންގާ މައި ޕާޓީ، އެމްޑީޕީއަށް ކުރިން ބޮޑު ތާއީދެއް އޮތް ކައުންސިލްތަކެއްގެ ގިނަ ގޮނޑިތަކެއް ސަރުކާރާއި ވާދަވެރި ޕީޕީއެމްއިން ވަނީ ކާމިޔާބު ކޮށްފައެވެ.\nމިއީ، އެއްވެސް ޝައްކެއް ނެތް ގޮތުގައި، ރާއްޖޭގެ ސިޔާސީ މަސްރަހަށް ބަދަލުތަކެއް އައިކަމުގެ ހެއްކެކެވެ.\nބޮޑު ދެ އިންތިހާބު ކާމިޔާބު ކުުރުމަށްފަހު، ރައްޔިތުންގެ ބަސް އިއްވަން ލިބުނު ފުރުސަތުގައި ކުރިން އެމްޑީޕީއަށް ސުޕަރ މެޖޯރިޓީ އޮތް ކައުންސިލްގެ ގޮނޑޮތައްވެސް ގެއްލުމާއިއެކު، މިއީ ރައްޔިތުން އެމްޑީޕީއަށް ދިން "ވަރުގަދަ" މެސެޖެއްގެ ގޮތުގައި ސިޔާސީ މަސްރަހު ދިރާސާ ކުރާ ފަރާތްތަކުންވެސް އަންނަނީ ސިފަކުރަމުންނެވެ.\nމިއީ އެމްޑީޕީއަށްވެސް ސިހުން ގެނުވި ނަތީޖާއެވެ. މާލޭގެ މޭޔަރު ކަމަށް އެމްޑީޕީގެ ޓިކެޓުގައި ނެރުނު، އެޕާޓީގެ ސެކްރެޓަރީ ޖެނެރަލް އަނަސް އަބްދުއްސައްތާރާއި އެކުގައި ކެމްޕެއިނަށް ނުކުންނެވީވެސް ސީދާ ރައީސް އިބްރާހީމް މުހައްމަދު ސޯލިހުއާއި، ރައީސް މުހައްމަދު ނަޝީދެވެ. އަނަސްއަކީ އެމްޑީޕީ ކަމަށާއި، އަނަސްއަށް ދޭ ކޮންމެ ވޯޓަކީ އެމްޑީޕީއަށްދޭ ވޯޓެއް ކަމަށް ދެބޭފުޅުން ވިދާޅުވަމުން ގެންދެވިއެވެ.\nލާމަރުކަޒީ ނިޒާމަކީ އެމްޑީީޕީން ހެދި ހާއްޔެއް ކަމަށާއި، އެހާލީގައި ޕީޕީއެމްއަށް ބިހެއް ނޭޅޭނެ ކަމަށް އެމްޑީޕީގެ ރައީސް މުހައްމަދު ނަޝީދުވެސް ވިދާޅުވަމުން ގެންދެވިއެވެ.\nނަމަވެސް ޕީޕީއެމްއިން މިވަނީ އެމްޑީޕީއަށް ހައިރާންކަމެއް ގެނުވައި، އެޕާޓީން ހެދި ހާލީގައި ބިސް އަޅައިފައެވެ. ވަށަފަރުން އައި "ހޮޅި މުއިއްޒު"އަށް މާލޭގެ ރައްޔިތުންގެ އިހްސާސްތަކެއް ނޭނގޭނެ ކަމަށް ވިދާޅުވެ، ރައްޔިތުންގެ މަޖިލީހުގެ ޖަލްސާތަކަށް ހުށަހެޅޭ ބިލުތަކަށް ބަހުސް ނުކުރައްވައި، ޕީޕީއެމްގެ ޓިކެޓުގައި މާލޭގެ މޭޔަރު ކަމަށް ވާދަކުރެއްވި ޑރ.މުހައްމަދު މުއިއްޒުއަށް އެވަރަށް އެންޓި ކެމްޕެއިން ކުރުމުންވެސް، މާލޭގެ ރައްޔިތުން މިވަނީ މި ސަރުކާރަށް ނޫނެކޭ ބުނެ، "މުއިއްޒުވާން" ނިންމައިފައެވެ.\nމިފަހަރުގެ އިންތިހާބުގައި، ޕީޕީއެމްއަށް އެންމެ ބޮޑު ކާމިޔާބީއެއް ލިބުނީ، އަބަދުވެސް އެމްޑީޕީއަށް އަޣްލަބިއްޔަތު ލިބެމުން އައި މާލެ ސިޓީ ކައުންސިލްގެ އިންތިހާބުންނެވެ. އެމްޑީޕީ އުފެދުނީއްސުރެ، މިއަދާއި ހަމައަށް މާލެ ސިޓީން ނާކާމިޔާބީއާއި ކުރިމަތިލާން ޖެހިފައެއް ނުވެއެވެ. މާލޭގެ މޭޔަރު ކަމުގެ ގޮނޑިއާއިއެކި، މާލެ ސިޓީ ކައުންސިލްގެ 18 ގޮނޑީގެ ތެރެއިން، ޕީޕީއެމްއިން 14 ގޮނޑި ކާމިޔާބު ކޮށްފައިވާ ކަމަށް ވަގުތީ ނަތީޖާއިން ދައްކައެވެ.\nވެރިރަށް މާލޭގެ ރައްޔިތުން އެމްޑީޕީއަށް ބޮޑުތަނުން ނޫނެކޭ ބުނީ ކީއްވެގެން ހެއްޔެވެ؟ މި ސުވާލުގެ ޖަވާބުގައި ސިޔާސީ އެކި ބޭފުޅުން އެކި ހިޔާލުތައް ވަނީ ފާޅުކުރައްވައިފައެވެ.\nއެމްޑީޕީގެ އެންމެ ފުރަތަމަ ރައީސް އިބްރާހީމް އިސްމާއީލް(އިބްރާ) ދެކެވަޑައިގަންނަވާ ގޮތުގައި މިއުޅެނީ ޕާޓީގެ ލީޑަރޝިޕްގެ މައްސަލައެެވެ. 17 އަހަރުވެފައިވާއިރު، އެއް ބަޔަކު އެމްޑީޕީ "ހިސޯރު" ކޮށްގެން އުޅުމަކީ، ރައްޔިތުން ބޭނުންވާ ނަތީޖާ ނުފެނި، އެމްޑީޕީ ބޮޑުތަނުން ފެއިލްވާން މެދުވެރިވި ސަބަބު ކަމަށް އިބްރާ ވަނީ ވިދާޅުވެފައެވެ.\n"އަހަރެންނަށް ހީވަނީ ޕާޓީގެ ހިންގުމަށް ބޮޑު ބަދަލެއް ގެންނަން ޖެހިއްޖެހެން" އިބްރާ ކުރެއްވި ޓްވީޓެއްގައި ވިދާޅުވިއެވެ.\nއިބްރާ ވަނީ ވެރިކަން ކުރުމުގެ ބާރާއި، ރައްޔިތުންގެ މަޖިލީހުގެ 75 އިންސައްތަ ލިބިއޮވެ، އެމްޑީޕީއަށް މި ނާކާމިޔާބީއާއި ކުރިމަތިލާން ޖެހުނީ ކީއްވެގެންތޯ ސުވާލު ކުރައްވައިފައެެވެ. އިބްރާގެ ވާހަކައިގައި ބޮޑަށް ފާޑުކިޔުންތައް އަމާޒު ކުރެއްވީ އެމްޑީޕީގެ އެތެރެއަށެވެ. ޕާޓީގެ ލީޑަރޝިޕް ބަދަލު ކުރަން ޖެހޭ ކަމަށް ދޭހަވާފަދަ މޭރުމަކުން އޭނާ ވާހަކަ ދެއްކެވިއެވެ.\nއެހެންނަމަވެސް، އިބްރާގެ މިވާހަކަތަކަށް އެމްޑީޕީގެ މިހާރުގެ ރައީސް، އަދި ރައްޔިތުންގެ މަޖިލީހުގެ ރައީސް މުޙައްމަދު ނަޝީދު ދެކޮޅު ހެއްދެވިއެވެ. އެމްޑީޕީގެ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި، ރައީސް ނަޝީދު ވިދާޅުވީ، ބަލި ޤަބޫލު ކުރައްވާ ކަމަށާއި، ޕާޓީގައި ރަނގަޅު ކުރަން ޖެހޭ ކަންކަން ބަލައި، ރަނގަޅު ކުރައްވާނެ ކަމަށެވެ. އެހެންނަމަވެސް ލީޑަރޝިޕާއި ދުރަށް ވަޑައިނުގަންނަވާނެ ކަމަށްވެސް ވިދާޅުވިއެވެ.\n"އަޅުގަނޑު ދަންނަ އެއްވެސް ތަނެއްގައި ލޯކަލް ކައުންސިލް ނިމިގެން ޕާޓީގެ ލީޑަރެއް ވަކިވި ތަނެއް ނުދެކެން. މި ލީޑަރު ވަކި ނުވާނެ، ނުވެސް ދާނެ އެއްވެސް ތަނަކަށް" ރައީސް ނަޝީދު ވިދާޅުވިއެވެ.\nއެމްޑީޕީއަށް ލިބުނު ނާކާމިޔާބީއާއި ގުޅޭގޮތުން، ސަރުކާރުގައި އެންމެ ނުފޫޒު ގަދަ އެއް ވަޒީރު، ފައްޔާޒު އިސްމާއީލް ވިދާޅުވީވެސް އެތެރޭގެ މައްސަލަތައް ހުރި ކަމަށެެވެ. ސަރުކާރު ތެރެއިން، އިސް ބޭފުޅުންގެ ވާހަކަތައް މިގޮތަށް ހުރިނަމަވެސް، ސަރުކާރުގެ ވާދަވެރިންގެ ވާހަކަ ތަފާތެވެ.\nއިދިކޮޅު ޕީޕީއެމް/ޕީއެންސީން ބުނަނީ މިއީ ސަރުކާރުން ރައްޔިތުންނަށް ވީ ވައުދުތައް ނުފުއްދުމުގެ ހިތި ނަތީޖާ ކަމަށެވެ. އެގޮތުން ވެރިކަމަށް ދެއަހަރާ ބައި ވާން ކައިރިވީއިރު، ބޮޑު މަޝްރޫއެއް ހިންގިފައި ނުވުމާއި، ރައީސް އަބްދުﷲ ޔާމީންގެ ސަރުކާރުން އެޅި ފްލެޓްތައް ހައްޤުވެރިންނަށް ނުދެވުމާއި، ބޮޑެތި މަރުގެ މައްސަލަތަކަށް އިންސާފު ހޯދައި ނުދެވުމަކީ، ވެރިރަށް މާލޭގެ ރައްޔިތުން އެންމެ ބޮޑަށް މާޔޫސްވި ސަބަބުތައް ކަމަށް އިދިކޮޅުން ބުނެއެވެ.\nޕީޕީއެމްގެ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން، ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ، އިންތިހާބަށް ކެމްޕެއިން ކުރުމުގެ ފުުރުސަތު ލިބުނުނަމަ މިއަށްވުރެ ބޮޑު ކާމިޔާބީއެއް ޕީޕީއެމްއިން ހޯދީސް ކަމަށެވެ.\n"އަޅުގަނޑުމެންނަށް ރަށްރަަށަށް ދަތުރު ކުރާނެ ފުރުސަތު ލިބުނުނަމަ، މި ރާއްޖޭގެ އެއްވެސް އަތޮޅެއް އެމްޑީޕީއަަކަށް ނުލިބުނީސް. އޭގެ ހެކި އެއޮތީ މާލެއިން ދައްކާފަ" އަބްދުއްރަހީމް ވިދާޅުވިއެވެ.\nއަބްދުއްރަހީމް ވިދާޅުވީ މިފަހަރުގެ ކައުންސިލް އިންތިހާބުގައި އިދިކޮޅު ފަރާތްތަކުން މަސައްކަތް ކުރީ ގިނަ ގޮންޖެހުންތަކާއިއެކުގައި ކަމަށާއި، ދައުލަތުން ޕީޕީއެމްއަށް ދޭން ޖެހޭ ފައިސާވެސް ހުރީ ހިފަހައްޓާފައި ކަމަށެވެ.\nކޮންމެއަކަސް، ލޯކަލް ކައުންސިލް އިންތިހާބުގެ ނަތީޖާއިން ޔަގީންވެގެން ދިޔަ އެއްކަމަކީ ރައްޔިތުން ބޭނުންވާ މިސްރާބަށް ގައުމު ނުދާނަމަ، ރައްޔިތުން އެ މިސްރާބު، ގަލަމުން ޖަހާ ފާހަގައިން ބަދަލު ކުރާނެ ކަމެވެ. ވަކި ޕާޓީއަކަށް އަޅުދާސްވެގެން ތިބުމަކީ ކުރާނެ ކަމެއް ނޫން ކަމެވެ.


Harman Baweja mihaaru hunna goi fenifa hairaanvaane! – Iru\nޝާޝާ· 22 ޑިސެންބަރު 2020\n2008 ވަނަ އަހަރު ނުކުތް “ލަވް ސްޓޯރީ 2050” އިން ބޮލީވުޑަށް ތަޢާރަފްވެ، ގިނަ އަންހެން ކުދިންތަކެއްގެ ހިތުން ޖާގަ ހޯދި ހަރްމަން، އޭނާގެ ލޯބިވެރިޔާ ސާޝާ ރާމްޗަންދަނީ އާ އެންގޭޖު ވެއްޖެއެވެ. އަދި އޭނާ މިހާރު ހުންނަ ގޮތުގެ ފޮޓޯއަކަށް މީޑިއާތަކުގެ ސަމާލުކަން ވަނީ ލިބިފައެވެ.\nހަރްމަން، 40، އަކީ އޭނާގެ ކެރިއަރުގެ ފުރަތަމަކޮޅު ވަރަށް އުއްމީދީ އެކްޓަރެއްގެ ގޮތުގައި ގިނަ ބަޔަކު ބަލައިގަތް މީހެކެވެ. އަދި އޭނާއާއި މަޝްހޫރު އެކްޓަރު ރިތިކް ރޯޝަނާ ވައްތަރުކަމަށް ބުނެ އޭނާގެ ސިފައަށް ތަޢުރީފު ލިބިފައިވެއެވެ. ނަމަވެސް ފަހުގެ ފޮޓޯތަކުން ފެންނަނީ ހަރްމަންގެ ސިފަ މުޅިން ބަދަލުވެފައި ވާތަނެވެ. އެގޮތުން، ކުރިން ކަސްރަތީ ހަށިގަނޑެއް ދެމެހެއްޓި އެކްޓަރު މިހާރު ހުރީ ވަރަށް ބޮޑަށް ފަލަވެފައެވެ. ހަމައެހެންމެ، ބޯ ތުނބުޅިއަށް ލާފައި ހުރިއިރު، ތުނބުޅީގެ ނުރަޖަހާފައި ހުރުމުން ހީވަނީ ވަރަށް އުމުރުން ދުވަސްވެފައި ހުރިހެނެވެ.\nހަރްމަން ކުޅުނު3ފިލްމު ބޮކްސް އޮފީހުގައި ޖެހިޖެހިގެން ނާކާމިޔާބު ވުމުން އޭނާ ވަނީ ފަހުން ފިލްމީ ދާއިރާއިން ގެއްލިފައެވެ. ނަމަވެސް 2014 ވަނަ އަހަރު “ޑިޝްކިޔާއޫން” އިން އެނބުރިއައިސް، ފަހުން ވަނީ ފިލްމެއްގެ ސްކްރިޕްޓު ލިޔެފައެވެ. ހަރްމަން އެކްޓު ކޮށްފައިވާ “އިޓްސް މައި ލައިފް” ކިޔާ ފިލްމެއްގެ މަސައްކަތް މިހާރު ދަނީ ކުރިއަށެވެ. އެ ފިލްމު ރިލީޒް ކުރާނެ ތާރީޚެއް ނުވަތަ ފިލްމާ ބެހޭ މާބޮޑު ތަފްސީލެއް އަދި ހާމައެއް ނުވެއެވެ.\nހުޅުމާލެ ހޮސްޕިޓަލް ކޮވިޑް ފެސިލިޓީއަކަށް ބަދަލު ކުރަނީ\nސާޝާއާ އެންގޭޖުވިކަން ހަރްމަންގެ ދައްތަ އިންސްޓަގްރާމް މެދުވެރިކޮށް ހިއްސާކުރުމުން މަރުހަބާ ކިއީ މީހުންގެ ތެރޭގައި ބޮލީވުޑާ ގުޅުންހުރި ބައެއް ފަރާތްތައް ހިމެނެއެވެ. ފާހަގަކޮށްލެވޭ ކަމަކީ، ހަރްމަން ވަނީ ބޮލީވުޑްގައި މަސައްކަތްކުރި ދުވަސްވަރު ބަތަލާ ބިޕާޝާ ބާސޫއާ ލޯބީގެ ގުޅުމެއް ކުރިއަށް ގެންގޮސްފައެވެ. ނަމަވެސް ފަހުން އެދެމީހުން ވަނީ ރުޅިވެފައެވެ.


Gasim ge maadhamaa court ah haaziru vaan angaifi | Mihaaru\nގާސިމްގެ މައްސަލަތައް ކުރިއަށް ގެންދިއުމާ ގުޅޭ ގޮތުން ގޮތެއް ނިންމަން މިދިޔަ އާދީއްތަދުވަހުގެ ރޭ ބާއްވަން އުޅުނު ޝަރީއަތަށް ފަހު ގާސިމް ނޫސްވެރިންނާ ވާހަކަ ދައްކަވަނީ: އެ ޝަރީއަތަށް ޕީޖީގެ ވަކީލުން ހާޒިރު ނުވުމުން މައްސަލަ އަނބުރާ ފޮނުވާލި.---މިހާރު ފޮޓޯ: ހުސެއިން ވަހީދު\n12 ޖުލައި 2017 - 22:19 11 comments\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް ކުރިން ހުށަހެޅި މައްސަލައާ ގުޅިގެން މަޖިލީހުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ ގާސިމަށް ދައުވާކުރާ މައްސަލަޔާ ގުޅިގެން ގާސިމް ކްރިމިނަލް ކޯޓަށް ހާޒިރުވާން އަންގާފައި ވަނީ މާދަމާ ހެނދުނު 10:00ގަ އެވެ. ޝަރީއަތުގެ ކުރިން އެންމެ ފުރަތަމަ އޮންނާނީ ދައުވާ ލިބޭ ފަރާތަށް މައްސަލަޔާ ގުޅޭ ލިޔުންތައް ހަވާލުކުރުމެވެ.\nމި މައްސަލައިގެ ޝަރީއަތް އަލުން މި ފަށަނީ، އެ މައްސަލަ މިދިޔަ އާދިއްތަދުވަހު ކްރިމިނަލް ކޯޓުން އަނބުރާ ފޮނުވާލުމުންނެވެ. މައްސަލަ އަނބުރާ ފޮނުވާލީ، އެ މައްސަލަ ކުރިއަށް ގެންދިއުމާ މެދު ގޮތެއް ނިންމުމަށް އާދީއްތަދުވަހުގެ ރޭ ބާއްވަން އުޅުނު ޝަރީއަތަށް ޕްރޮސެކިއުޓަ ޖެނެރަލް (ޕީޖީ) އޮފީހުގެ ވަކީލުން ހާޒިރު ނުވުމުންނެެވެ. ނަމަވެސް އެ މައްސަލަ ޕީޖީ އޮފީހުން މިއަދު އަލުން ކޯޓަށް ހުށަހެޅުމާ ގުޅިގެން ޝަރީއަތް މާދަމާ އަށް ތާވަލުކުރީ އެވެ.\nޕީޖީ އޮފީހުން މިިއަދު ނެރުނު ބަޔާނެއްގައި ވަނީ އެ މައްސަލަތައް ކޯޓުން އަނބުރާ ފޮނުވާލީ އާދީއްތަދުވަހުގެ ރޭގެ އަޑުއެހުން ޖެހިގެން އޮތް ދުވަހަށް ފަސްކޮށްދޭން އެ އޮފީހުން އެދިފައި ވަނިކޮށް ކަމަށެވެ. އަދި އެ މައްސަލަތައް އަލުން ކޯޓަށް ފޮނުވީ ބަލަންޖެހޭ ކަންކަމަށް ބެލުމަށް ފަހު ކަމަށް ޕީޖީ އޮފީހުން ބުނެ އެވެ.\nގާސިމްގެ މައްސަތަކުގެ ޝަރީއަތް މާދަމާ އަލުން ފަށާއިރު، ސިޔާސީ އިދިކޮޅު ހަރަކާތުގައި އިސްކޮށް އުޅުއްވާ އެހެން ބޭފުޅެއް ކަމަށްވާ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާ ދެކޮޅަށް ކުރާ ޝަރީއަތް ވެސް ކްރިމިނަލް ކޯޓުގައި މާދަމާ ފަށާނެ އެވެ.\nFaris ah kuraa dhauvaa ge shareeaiy maadhamaa fashanee\nކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސްގެ މައްޗަށް ކުރަނީ، ޝަހްސު އޮޅުވައިލުމުގެ ދައުވާ އެވެ. އެ ދައުވާ އޭނާގެ މައްޗަށް ކުރަނީ ވެރިކަންކުރާ ޕީޕީއެމްގެ ދިދަ ގަވާއިދާ ޚިލާފަށް ބޭނުން ކުރެއްވި ކަމަށް ބުނެ އެވެ.\nފާރިސްގެ މައްސަލައިގެ ޝަރީއަތް ފަށަން ހަމަޖައްސާފައިވަނީ މާދަމާ ހެނދުނު 11:30 ގަ އެވެ.\nއިތުރު ލިޔުންތައް ޖުމްހޫރީ ޕާޓީ މެމްބަރު ގާސިމް އިބްރާހިމް (މާމިގިލި) ކްރިމިނަލް ކޯޓް ރިޝްވަތު އަބްދުﷲ މަސީހް މުހައްމަދު އިތުބާރުނެތްކަމުގެ ވޯޓް ފާރިސް މައުމޫން ޕީޕީއެމް


Balive inumun mi meehaa ah meeru vegen kei chalk | Mihaaru\nބަލިވެއިނުމުން މި މީހާއަށް މީރުވެގެން ކެއީ ޗޯކު\n12 ޖެނުއަރީ 2018 - 05:19 1 comment\nއަންހެންދަރިފުޅުގެ ކޮޓަރި ސާފުކުރަނިކޮށް ރެބެކާ އެޑިމޯރާ އަށް ޗޯކު ޕެކެޓެއް ފެނުނެވެ. އެ ޗޯކުތައް ފެނުމުން އޭނާގެ ހިތަށް އެރީ ރީތި މަންޒަރެއް ކުރަހާ ކުލަޖައްސާލާކަށް ނޫނެވެ. އޭނާ އަށް އެ ވީ ސްނެކަކަށެވެ.\nރެބެކާ، 25، ޗޯކު ކެއުމަށް ދެވި ހިފީ އެ ދުވަހުން ފެށިގެންނެވެ. އޭރު އޭނާ އިނީ ދެ ވަނަ ދަރިފުޅަށް ބަލިވެ އެވެ. މީގެ 10 ވަރަކަށް ހަފުތާ ކުރިން ރެބެކާ ވަނީ ދެ ވަނަ ދަރިފުޅު ރޫބެން ވިހާފަ އެވެ.\nރެބެކާ ބުނީ ފުރަތަމަ ދަރިފުޅު އާލިޔާ އަށް ބަނޑުބޮޑުއިރު އޭނާ ކާހިތްވީ ޓޮއިލެޓް ޕޭޕަރު ކަމަށެވެ. އެހެންވެ ދެ ވަނަ ފަހަރަށް ވެސް ކޮންމެވެސް އެއްޗެއް ކާހިތްވާނެކަމަށް ހީކޮށްގެން ހުރި ނަމަވެސް ޗޯކު ކާހިތްވެދާނެކަމަކަށް އޭނާ ހިއެއް ނުކުރެ އެވެ.\n"މިހެން ބުނީމަ ބައެއް މީހުންނަށް ގަބޫލުކުރަން ވެސް ދަތިވާނެ. ނަމަވެސް ޗޯކު ކާހިތްވީމަ އަހަންނަށް ކޮންޓްރޯލެއް ވެސް ނުކުރެވޭ،' ރެބެކާ ބުންޏެވެ.\n"ބަނޑަށް 16 ހަފުތާގައި ހެނދުނު ހޮޑުލެވޭ މައްސަލަ ވެސް ކެނޑިއްޖެ. އެހިސާބުން ދެން ވީ އާލިއާގެ ކުލަ ޗޯކުފޮށިން ޗޯކު ކާ ހިތް. އެންމެ ފުރަތަމަ އަހަރެން ޗޯކެއްގައި ދޫޖައްސާލާފައި ރަހަ ބަލާލުމުން ވެސް ހިތަށް އަޖައިބެއް ކަހަލަ އުފަލެއް ލިބުނު. އަހަރެންނަށް ވިސްނާލެވުނުއިރު ވެސް އަހަރެން ހުރީ ޗޯކު ހަފައިގެން ކާން،" އޭނާ ބުންޏެވެ.\nޗޯކު ކަމުންދާއިރު އެ އިވޭ މުރަނަ އެއްޗެތި ހަފާއިރު އިވޭ ކަހަލަ އަޑާއި އޭތި އަނގައިގެ ތެރޭގައި ހުންނައިރު ވަރަށް ހިތްހަމަޖެހޭ ކަހަލަ ގޮތްތަކެއްވޭ. އަދި އިތުރަށް ކާހިތްވޭ،" ރެބެކާ ބުންޏެވެ.\nނަމަވެސް ދަރިފުޅުގެ ކުލަ ޗޯކުތައް ކައި ހުސްކުރާކަށް ރެބެކާ ބޭނުމެއް ނުވި އެވެ. އެހެންވެ ހުދުކުލައިގެ ޗޯކު ގަނެގެން ކާން ފެށި އެވެ. އޭގެ ފަހުން ދުވާލަކު މަދުވެގެން ދެ ޗޯކު ކައިނުލާ އޭނާ ހިތްހަމަނުޖެހޭ ކަމަށް ބުންޏެވެ.\nދުވަހެއް ދުވަހަކަށް ރެބެކާގެ މި ދެވިހިފުން ގޯސްވެ އެންމެ ފަހުން އެހެން މީހުން ޗޯކު ކަނިކޮށް ފެންނަ ޔޫޓިއުބް ވީޑިއޯތައް ބެލުމުގައި ވެސް އޭނާ ކޮންމެ ދުވަހަކު އެތައް ގަޑިއިރެއް ހޭދަކުރަން ފެށި އެވެ. އަދި މިކަމާ ގުޅިގެން ކުރިޔަށް ވުރެ މާގިނައިން އޭނާއަށް ޗޯކު ކެވެން ފެށި އެވެ.\nއިންގްލެންޑްގެ އޯލްހެމްގައި ދިރިއުޅޭ ރެބެކާ ބުނީ ވީޑިއޯ ބަލަމުން ޗޯކު ކެއުމުން ހިތްހަމަޖެހުން ލިބޭ ކަމަށެވެ. މިއީ ކާން ރަނގަޅު އެއްޗެއް ނޫންކަން އެނގިގެން ރެބެކާ މިކަން ހުއްޓުވޭތޯ ވެސް ވަރަށް މަސައްކަތް ކުރި ކަމަށް އޭނާ ބުންޏެވެ. ނަމަވެސް ދުވަހެއް ދުވަހަކަށް މިކަން ދިޔައީ ގޯސް ވަމުންނެވެ.\n"ދެ ތިން ގަޑިއިރު ޗޯކު ކޮޅެއް ނުކައި ހުއްޓަސް އަހަރެން ވަރަށް ހިތްހަމަނުޖެހޭ. ކާއެއްޗެއް ނުލިބުނަސް ޗޯކުކޮޅެއް ކާން ލިބިއްޖިއްޔާ އަހަންނަށް ނިމުނީ،" އޭނާ ބުންޏެވެ.\nރެބެކާ ޗޯކު ކާ ވާހަކަ އޭނާގެ ފިރިމީހާ ގާތު ބުނުމުން އޭނާ އަކީ މޮޔައެއް ކަމަށް ބުނި ކަމަށް ވެއެވެ.\nޗޯކު ކިތަންމެ މީރަސް ބަނޑުގައި އޮތް ދަރިފުޅަށް އެކަމުން ލިބިދާނެ ގެއްލުމަކާ މެދު ވެސް ރެބެކާ ވިސްނި އެވެ. އެހެންވެ ބައެއް ފަހަރަށް ޗޯކު ރަނގަޅަށް ހަފާ ހިމުން ވުމުން ދިރުވާނުލައި ބޭރަށް އުކާލަ އެވެ.\nރެބެކާ ޗޯކު ކާ ވާހަކަ އެކުވެރިންނާ ހިއްސާ ކުރުމުން އެއީ ޕައިކާ ކިޔާ މައްސަލައަކަށް ވެދާނެކަމަށް އެމީހުން ބުންޏެވެ. ޕައިކާ އަކީ ހަށީގަނޑުގައި ބައެއް ވައްތަރުގެ މިނަރަލްސް މަދުވުމުން ދިމާވާ މައްސަލަ އެކެވެ.\n"ބަނޑަށް 32 ހަފުތާ ވުމުން އަހަރެން ފޫޅުމައި މީހާ ގާތު ބުނެފިން ޗޯކު ކާ ވާހަކަ. އެމީހުން އަހަރެންގެ ލޭ ޓެސްޓްކޮށްފައި ބުނީ ދަގަނޑުގެ ބައި ވަރަށް މަދޭ. އަދި އެކަން ރަނގަޅުކުރަން ބޭސް ދިން. އެކަމަކުވެސް ޗޯކުކާހިތްވުން ކުޑައެއް ނުވި،" ރެބެކާ ބުންޏެވެ.\nރެބެކާގެ ދައްތަ ބަލިވެ އިނދެގެން އުޅުނުއިރު ކެއީ އިސްޕެންޖެވެ. މިއީ އާއިލީ ގޮތުން ވާރުތަވަމުން އައި ކަމެއްކަން އެމީހުންނަށް ޔަގީންވި އެވެ.\nމިދިޔަ ނޮވެމްބަރު މަހުގެ ރެބެކާ ވަނީ ވިހާފަ އެވެ. ވިހަންވަންދެން ވެސް އޭނާ ޗޯކު ކައިފައިވެ އެވެ. ނަމަވެސް ވިހޭތާ މަހެއް ފަހުން އޭނާ ޗޯކު ކޮޅެއް ރަހަ ބަލާލުމުން އަނގައިގެ ތެރޭގައި ލީ ވަރަށް ނުބައި ރަހައެކެވެ. އެހިސާބުން އޭނާ އަށް ޗޯކު ނުބައިވެއްޖެ އެވެ.\n"އަހަންނަށް ކިރިޔާ ހޮޑުނުލެވުނީ. ހީވީ ކޮންކްރީޓްގަނޑެއް ކާލެވުނުހެން،" ރެބެކާ ބުންޏެވެ.\nރެބެކާ ބުނި ގޮތުގައި އާންމުކޮށް ކާން ބޭނުންކުރާ އެއްޗެހި ނޫން އެއްޗެއް ބަނޑުބޮޑުއިރު ކާހިތްވާ ނަމަ އެމީހަކު ދައްކާ ޑޮކްޓަރަކާ އެކަމާ ގުޅޭ ގޮތުން މަޝްވަރާ ކުރަން ޖެހޭނެ އެވެ.\n"ނަސީބަކުން އަހަރެންގެ ދަރިފުޅުގެ ސިއްހަތު މުޅިން ރަނގަޅު. ނަމަވެސް ކެވޭ އެއްޗަކުން ދަރިފުޅުގެ ހަށިގަނޑުގައި އައިބެއް ލުމަކީ ވެސް އެކަށީގެންވާ ކަމެއް. އެހެންވެ އެކަމާ މެދު ވިސްނަން ޖެހޭނެ،" ރެބެކާ ބުންޏެވެ.\nއިތުރު ލިޔުންތައް ސިއްހަތު މާބަނޑުވުން


މި ސީޒަންގައި ހެރީ ކޭންއަށް އެނބުރި އަންނަން ވަރަށް އުދަނގޫވާނެ: ޕޮޗެޓީނޯ – Haftha\nމި ސީޒަންގައި ހެރީ ކޭންއަށް އެނބުރި އަންނަން ވަރަށް އުދަނގޫވާނެ: ޕޮޗެޓީނޯ\nމެންޗެސްޓާ ސިޓީއާ ދެކޮޅަށް ކުޅުނު މެޗުގައި ޓޮޓެންހަމްގެ ފޯވާޑް ހެރީ ކޭންއަށް ލިބުނު އަނިޔާގެ ސަބަބުން މި ސީޒަންގައި އޭނާއަށް އެނބުރި ކުޅުމަށް އައުމަކީ އުދަނގޫ ކަމެއް ކަމަށް އެ ކުލަބުގެ ކޯޗު މައުރީސިއޯ ޕޮޗެޓީނޯ ބުނެފިއެވެ.\nއިންގުލެންޑުގެ ކެޕްޓަން ހެރީ ކޭންއަށް އަނިޔާވީ ޗެމްޕިއަންސްލީގުގެ ކުއާޓާ ފައިނަލްގެ ފުރަތަމަ ލެގުގައި މިދިޔަ އަންގާރަ ދުވަހު ސިޓީއާ ދެކޮޅަށް ކުޅުނު މެޗުގެ 58 ވަނަ މިނެޓުގައެވެ. އަނިޔާއަށްފަހު ވަގުތުން ކޭން ބޭލިއިރު، އޭނާގެ ބަދަލުގައި ކުޅެން އެރުވީ ލޫކަސް މޯރާއެވެ.\nމި ސީޒަންގައި 24 ގޯލު ކާމިޔާބު ކޮށްދީފައިވާ ކޭންއާ ބެހޭގޮތުން މީޑިއާއަށް މައުލޫމާތު ދެމުން ޕޮޗެޓީނޯ ބުނީ، މެޗަށްފަހު ކޭން ހުރީ ދެރަވެފައި ކަމަށާއި އެއީ އޭނާއަށް އުދަނގޫ ވަގުތު ކޮޅެއް ކަމަށެވެ.\nނަމަވެސް އަނިޔާއިން ވީހާވެސް އަވަހަށް ރަނގަޅުވެ އެނބުރި ކުޅުމަށް އައުމަށް ކޭން އުއްމީދު ކުރާ ކަމަށާއި އޭނާއަކީ “ޕޮޒިޓިވް” މީހެއް ކަމަށް ކޯޗު ބުނެފައިވެއެވެ.\n“ސީޒަންގައި ބާކީ އޮތީ ފަސް ހަފްތާ. ވަރަށް އުދަނގޫވާނެ. އަންނަ ހަފްތާގައި ކޭން ސްޕެޝަލިސްޓަކަށް ދައްކާނެ. އޭނާ ވީހާވެސް އަވަހަކަށް ރަނގަޅު ކުރުމަށް އަހަރެމެންނަށް ކުރެވުނު ހުރިހާ ކަމެއް ކުރާނަން. ނަމަވެސް ކޭން ރަނގަޅުވާން ސީޒަންގައި ބާކީ އޮތީ ފަސް ހަފްތާ،” ޕޮޗެޓީނޯ ބުނެފައިވެއެވެ.\nކޭންއަށް އަނިޔާވެގެން ކުޅުމާ ދުރުގައި ހުރިއިރު ޕްރިމިއާ ލީގުގައި ޓޮޓެންހަމް އޮތީ ހަތަރު ވަނައިގައެވެ. އެއް މެޗު އިތުރަށް ކުޅެގެން ޓޮޓެންހަމްއަށްވުރެ ދެ ޕޮއިންޓް ކުރީގައި އޮތީ ޗެލްސީއެވެ. އަދި ފަސްވަނާގައި އޮތީ އާސެނަލްއެވެ.\nޗެމްޕިއަންސްލީގުގެ ކުއާޓާ ފައިނަލްގެ ފުރަތަމަ ލެގުގައި ޓޮޓެންހަމް ހޮޓްސްޕާއިން ވަރުގަދަ މެންޗެސްޓާ ސިޓީ ބަލިކުރީ 1-0 ގެ ނަތީޖާއަކުންނެވެ. ޓޮޓެންހަމްގެ އާ ދަނޑުގައި ކުޅުނު އެ މެޗުގައި ޓޮޓެންހަމްއިން ޖެހި ހަމައެކަނި ގޯލު ކާމިޔާބު ކޮށްދިނީ މެޗްގެ 78 ވަނަ މިނަޓްގައި އެޓީމަށް ކުޅޭ ސައުތު ކޮރެއާގެ ސަންއެވެ.\nދެވަނަ ލެގުގައި ޓޮޓެންހަމް އާއި ސިޓީ ބައްދަލުކުރާނީ އަންނަ ހަފްތާގެ ބުދަ ދުވަހުއެވެ. އެ މެޗު ކުޅޭނީ ސިޓީގެ އެޓިހާޑް ސްޓޭޑިއަމްގައެވެ.


Lanka Gai Thibi Dhivehinnah9Ton Ge Care Package Fonuvanee - Vaguthu\nމޯލްޑިވިއަން އިން ބުނީ މިހާރު ލަންކާއަށް ދަތުރު ކުރުމަށް ތައްޔާރުވެފައިވާ މޯލްޑިވިއަންގެ ފްލައިޓަށް 8.9 ޓަނުގެ ތަކެތި ނުވަތަ ކެއާ ޕެކޭޖު ލިބިފައިވާ ކަމަށެވެ. މި ތަކެތި މޯލްޑިވިއަން އިން ބަލައިގަންފައި ވަނީ އިއްޔެގެ ވަގުތެއްގައެވެ. ލަންކާގައި ތިބި ދިވެހި އާއިލާތަކަށް ކެއާ ޕެކޭޖުތައް ފޮނުވަނީ ކޮންމެ އާދީއްތަ ދުވަހެއްގައި ލަންކާއަށް މުދާ ބަލާ ދަތުރު ކުރާ މޯލްޑިވިއަންގެ ކާގޯ ފްލައިޓުންނެވެ.\nލަންކާއަކީ 15،000އަށްވުރެ ގިނަ ދިވެހިން ދިރިއުޅެމުން އަންނަ ގައުމެކެވެ. އެގައުމުގައި ކޮވިޑް19 ގެ ސަބަބުން އެއާޕޯޓުތައް ވަނީ ބަންދުކޮށްފައެވެ. އަދި އެކި ސަރަހައްދުތަކުގައި އަންނަނީ ކާފިއު ހިންގަމުންނެވެ. އެކަމުގެ ސަބަބުން ދިވެހިންނަށް އެތައް ދައްޗަކާއި ވަނީ ކުރިމަތިލާން ޖެހިފައެވެ.\nމޯލްޑިވިއަން އިން އަންނަނީ ލަންކާއަށް ކާގޯ ފްލައިޓެއް ބާއްވަމުންނެވެ. އެއީ ރާއްޖެއަށް މުދާ ގެނައުމަށެވެ. މީގެއިތުރުން މޯލްޑިވިއަންގެ ފްލައިޓެއް ލަންކާގައި ތިބި ދިވެހިންގެ ތެރެއިން ރާއްޖެ އައުމަށް ބޭނުންވާ މީހުން ގެނައުމަށް ވެސް ދަތުރު ކުރުމަށް ވަނީ ހަމަޖެހިފައެވެ. އަދި އިންޑިއާގެ ކޮޗިންގައި ތިބި ދިވެހިންގެ ތެރެއިން ރާއްޖެ އެނބުރި އަންނަން ބޭނުންވާ ދިވެހިންނަށް އެ ފުރުސަތު ވަނީ ދީފައެވެ. ހަމައެއާއެކުގައި މޯލްޑިވިއަން އިން ވަނީ މެލޭޝިޔާ އަދި އިންޑިއާގެ ޓްރިވެންޑްރަމްގައި ތިބި ދިވެހިންގެ ތެރެއިން ރާއްޖެ އައުމަށް ބޭނުންވާ މީހުން ގެނައުމަށް ފްލައިޓެއް ބޭއްވުމަށް ނިންމާފައެވެ.\nއޭޕްރީލް 5, 2020 16:42\nބައެއް މީހުން ފަތުރާ ވާހަކައެއްމީ. ލަންކާއިން ސްޕެޝަލް ފުލައިޓުގައި ރާއްޖެޔަށް ގެންނަނީ ސިޔާސީ ގޮތުުން ބާރުގަދަ ވަކިބަޔަކާ އެބައެއްގެ ގާތް މީހުނޯ. އެހެން ވިއްޔާ މިރޭގެ ޕްރެސްގައި ބުނަންވީނު މިހެން؟\nއަޅުގަނޑުމެން ދިވެހި ރައްޔިތުންނަށް ދެއްވާށޭ ރާއްޖެޔަށް މީހުން ގެންނަން އިވެލުއޭޓު ކުރަން ބޭނުންކުރި މިންގަނޑުގެ ކޮޕީއަކާ، ގެނައި މީހުންގެ ނަމާ އެޑްރެސް ހުރި ލިސްޓަކާ؟\nމިއީ އާންމު މަސްލަހަތުވެސް ގޯސްވެދާނެ ރިޔުމާއަކަށް ވިޔަނުދޭން އަޅުގަނޑުމެންވެސްް ތިޔަބޭފުޅުންނާ އެއްބާރުލާން މިމައުލޫމާތު ދެއްވަން ވީނޫންތޯއޭ!


America Ge Supreme Court Ah Ayyan Kuran Ulhey Fandiyaarah Ithuru Hurasthakeh - Vaguthu\nއެމެރިކާގެ ސުޕްރީމް ކޯޓަށް އައްޔަން ކުރަން އުޅޭ ފަނޑިޔާރަށް އިތުރު ހުރަސްތަކެއް\nއެމެރިކާގެ ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރަން ރައީސް ޑޮނަލްޑް ޓްރަމްޕް ކޮންގްރެސް އަށް ހުށަހަޅާފައިވާ ބްރެޓް ކެވަނޯގެ މައްޗަށް ޖިންސީ ގޯނާ ކުރުމުގެ ތުހުމަތު ކުރެވެމުން ދާއިރު އިތުރު ހުރަސްތަކެއް އަނެއްކާވެސް އޭނާ އަށް ކުރިމަތިވެއްޖެއެވެ.\nކުރެވޭ ތުހުމަތުތަކުގެ ދިފާޢުގައި ކެވަނޯ ކޮންގްރެސްގެ ކޮމެޓީއެއްގައި ވާހަކަ ދައްކާފައި ވާއިރު އޭނާ ކޮންގްރެސްގެ ކޮމެޓީގައި ގިނައިން ކަމަށް ފުރާވަރު އުމުރުގައި އޭނާ އާއި އެކު ކިޔަވަން އުޅުނު ގިނަ ބަޔަކު މިހާރު ދަނީ ބުނަމުންނެވެ.\nކެވަނޯގެ މައްޗަށް ތުހުމަތު ކުރެވެނީ ހައިސްކޫލްގައި އުޅުނު ދުވަސް ވަރު އަންހެން ކުއްޖަކަށް ޖިންސީ ގޯނާ ކުރުމުގެ ތުހުމަތެވެ. އެތުހުމަތުތައް ކެވަނޯ ދޮގު ކުރެއެވެ. އޭނާ ބުނާ ގޮތުން ފުރާވަރު އުމުރުގައި ޒުވާންކަމުގެ ޖޯޝްގައި ވެސް އެފަދަ ކަމެއް ކޮށްފައެއް ނުވާނެއެވެ. އޭނާ އަކީ އޭރު ވެސް ވަރަށް ކިޔަމަންތެރި، ކިޔަވުމަށް ސަމާލުކަން ދިން ދަރިވަރެއް ކަމަށް ކެވަނޯ ވިދާޅުވެއެވެ.\nނަމަވެސް ކެވަނޯ އާއި އެކު ކިޔަވަން އުޅުނު ދަރިވަރުން އެކަން ދޮގު ކުރެއެވެ. "ނިއު ޔޯކް ޓައިމްސް" ބުނާ ގޮތުން ކެވަނޯ އާއި އެކު ކިޔަވަން އުޅުނު ދަރިވަރުން ބުނާ ގޮތުގައި ފުރާވަރު އުމުރުގައި ކެވަނޯ އަކީ އާދަޔާއި ހިލާފަށް ގިނައިން ބަނގުރާ ބުއި، އަދި ރުޅިގަދަ، ރުޅި އައުމުން އަތް އިސްކުރި މީހެކެވެ.\n"ކެވަނޯ މަސްތުވެއްޖެ ނަމަ އެއީ ރުޅިގަދަ، ރުޅި މައިތިރި ކުރަން އުނދަގޫ މީހަކަށް ވެގެންދޭ." ކެވަނޯ އާއި އެކު ކިޔަވަން އުޅުނު ދަރިވަރަކު ބުންޏެވެ.\nމިވާހަކަތަކުގެ ސަބަބުން ކެވަނޯ ސުޕްރީމް ކޯޓަށް އައްޔަން ކުރަން ޓްރަމްޕް ދެކެމުން އަންނަ އުއްމީދަށް ހުރަސް އެޅޭނެ ކަމަށް ބެލެވެއެވެ.\nމިހާރު އެފްބީއައި އިން ގެންދަނީ ކެވަނޯގެ މައްޗަށް ކުރެވޭ ތުހުމަތުތައް އިތުރަށް ދިރާސާ ކުރަމުންނެވެ. ކެވަނޯ އަންހެން ކުއްޖަކަށް ޖިންސީ ގޯނާ ކުރިކަން އެފްބީއައިގެ ތަޙްޤީޤަށް ކަށަވަރު ނުވި ނަމަވެސް އޭނާ ފުރާވަރު އުމުރުގައި އުޅުނު ގޮތް ތަޙްޤީޤު ރިޕޯޓްގައި ހިމަނާނެ ކަމަށް މީޑިއާ ރިޕޯޓްތައް ބުނެއެވެ.\nކެވަނޯ ސުޕްރީމް ކޯޓަށް އައްޔަން ކުރުމާއި މެދު ކޮންގްރެސް އިން މިހަފްތާގައި ގޮތެއް ނިންމާނެ ކަމަށް ބެލެވެއެވެ. އޭނާ އަށް ރުހުންދޭން ފެންނަ ކަމަށް ކޮންގްރެސްގެ ކޮމެޓީ އިން ވަނީ ފާސްކޮށްފައެވެ.


ސެމީ ފައިނަލުގެ ޓީމުތައް ކަށަވަރުވެއްޖެ – Mikal News\nއެފްސީ ދަޑިމަގު 0-0 އެކުވެރި ފުނާޑު.\nމިހާރު ކުޅެމުންދާ މެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ މިރޭގެ މެޗުތަކާއެކު މުބާރާތުގެ ސެމީ ފައިނަލުގައި ކުޅޭނެ ޓީމުތައް ކަނޑައެޅިއެއްޖެއެވެ. އެއީ ގްރޫޕް 1 އިން މާލެގަމު ޔޫތު ފައުންޑޭޝަނާއި ހޯދަޑު ސްޕޯޓްސް ކްލަބު އަދި ގްރޫޕް2އިން އެފްސީ ދޫނޑިގަލޯނާ އާއި އެފްސީ ދަޑިމަގު ޓީމެވެ.\nމާލެގަން ޔޫތުފައުންޑޭޝަން 10-1 ދޫނޑިގަލޯނާ ޖޫނިއަސް\nމިރޭގެ ކުޅުނު ގްރޫޕް 1 ގެ މެޗުގައި ވާދަކުރީ މާލެގަން ޔޫތު ފައުންޑޭޝަން އާއި އެފްސީ ދޫނޑިގަލޯނާ ޖޫނިއާސް ޓީމެއެވެ. ފަސޭހަކަމާއެކު މާލެގަން ޔޫތު ފައުންޑޭޝަނުން މިމެޗު ކާމިޔާބުކުރީ 10-1 ގެ ބޮޑު ތަފާތަކުންނެވެ. މި މޮޅާއެކު އެޓީމު ވަނީ ގޯލުގެ ތަފާތުން ގޫޕުގެ 1 ވަނަ އަށް ޖެހިލާފައެވެ. ނަމަވެސް މިގްރޫޕުގެ ކުޅުނު ހުރިހާ މެޗަކުން މޮޅުވަމުން އަންނަ ހޯދަޑު ސްޕޯޓުސް ކްލަބަށް ގްރޫޕުގައި އަދި އިތުރު މެޗެއް އޮތުމުން ގުރޫޕްގެ އެއްވަނަ އެޓީމަށް އަލުން ލިބޭނެ ކަމަށް ބެލެވެއެވެ. ނަމަވެސް އެއީ އެޓީމު ދެން ކުޅެން ޖެހޭ މެޗުން ބަލި ނުވާނަމައެވެ.\nމިގްރޫޕުގައި މިރޭ ކުޅުނު ދޫނޑިގަލޯނާ ޖޫނިއަސް ޓީމު މުބާރާތުން ކެޓީ ކުޅުނު3މެޗުން ވެސް ބަލިވެ ބައިކޮޅަށް 15 ގޯލު ވަދެގެންނެވެ. އެޓީމަށް ޖެހިފައި ވަނީ އެންމެ ގޯލެކެވެ. ދެން މިގްރޫޕުގައި ހިމެނެނީ ދަޑިމަގު ޖޫނިއާސް ޓީމަށް މާދަމާ ރޭ ފަހު މެޗު އޮތް ކަމުގައިވިޔަސް އެޓީމު ވެސް ވަނީ މުބާރާތުން ކަޓާފައެވެ. މި ގްރޫގެ ވަނަތައް ތަރުތީބު ވާނީ މާދަމާ ރޭގެ މެޗަށް ފަހު އެވެ.\nއެފްސި ދޫނޑިގަލޯނާ ޖޫނިއާ ޓީމު 2021\nމިރޭގެ ދެވަނަ މެޗުގައި ވާދަކުރީ ގްރޫޕް2ގެ ދެ ޓީމުކަމަށްވާ އެފްސީ ދަޑިމަގު އާއި އެކުވެރި ފުނާޑު ޓީމެވެ. މި މެޗުގެ ފުރަތަމަ ހާފު ނިމިގެން ދިޔައީ ގޯލެއް ނުޖެހި އެއްވެރުގައެވެ. ގޯލު ޖަހަން އެންމެ ހުސް ފުރުސަތެއް މިހާފުގައި ލިބުނީ ދަޑިމަގު ޓީމަށެވެ. ނަމަވެސް ގޯލެއް ކާމިޔާބު ނުކުރެވުނެވެ.\nދެވަނަ ހާފުގައި ދެޓީމުން ވެސް ގޯލު ޖަހަން ރަނގަޅު ފުރުސަތުތަކެއް ތަނަސް ކުރި ނަމަވެސް މެޗު ނިމުނީ ގޯލެއް ކާމިޔާބު ނުކުރެވޭ ގޮތް ނުވިއެވެ. މެޗުގެ ފަހު ވަގުތުކޮޅު އެކުވެރި ފުނާޑު ޓީމު ބޮޑަށް ކުރިޔަށް ޖެހިލައިގެން ގޯލެއް ކާމިޔާބު ކުރެވޭތޯ މަސައްކަތް ކުރިތަން ފެނުނެވެ. އެއީ ސެމީ ފައިނަލުގެ ޖާގައެއް އެޓީމަށް ލިބޭން އޮތީ މިރޭގެ މެޗުން މޮޅުވެގެން ކަމަށްވުމެވެ. ނަމަވެސް މެޗު ނިމުނީ 0-0 އިން އެއްވަރު ވެގެންނެވެ. މިމެޗުގެ މޮޅު ކުޅުންތެރިއަކަށް ހޮވުނީ ދަޑިމަގު ޓީމުގެ ޖޯޒީ ނަމްބަރު 24 އަބްދުﷲ ޒިއަޒަން އެވެ.\nމި ގްރޫޕުގެ ފަހުމެޗު މާދަމާ ރޭ އަދި ކުޅެން އޮތްވާ ގްރޫޕްގެ 1ވަނަ އެފްސީ ދޫނޑިގަލޯނާ ޓީމަށް ވަނީ ޔަގީން ވެފައެވެ. އެޓީމާއެކު ސެމީ ފައިނަލަށް ދަނީ އެފްސީ ދަޑިމަގު ޓީމެވެ. އެޓީމާއި އެކުވެރި ފުނާޑު ޓީމު4ޕޮއިންޓުން އެއްވަރު ވިޔަސް ފައިދާ 13 ގޯލުގެ ތަފާތުން އެޓީމަށް ގްރޫޕްގެ ދެވަނަ ލިބެއެވެ. މިގްރޫޕުގެ ފަހު މެޗު ކުޅުމުގެ މާކަ ބޮޑު ބޭނުމެއް ނެތެވެ. އެއީ ގްރޫޕް ނަތީޖާއަށް ބަދަލެއް ނާންނާނެތީއެވެ. ނަމަވެސް ޝަޑިއުލް ކުރިެވިފައިވާ ހުރިހާ މެޗެއް ވެސް މުބާރާތުގައި ކުޅޭނެއެވެ.\nމެޖިކްލީން ފުޓްސަލް މުބާރާތުގެ ޕޮއިންޓް ޓޭބަލް 2021\n— ވަނަ ޓީމު: ހޯދަޑު ސްޕޯޓްސް ކްލަބު\n—ވަނަ ޓީމު: މާލެގަމު ޔޫތު ފައުންޑޭޝަން\n1 ވަނަ ޓީމު އެފްސީ ދޫނޑިގަލޯނާ\n2 ވަނަ ޓީމު: އެފްސީ ދަޑިމަގު ޓީމު\nސެމީފައިނަލުގައި ބައްދަލުކުރާނީ ދެ ގްރޫޕްގެ ވަނަތައް ކްރޮސްކޮށެވެ.\nމާދަމާ ރޭގެ ދެ މެޗާއެކު ގްރޫޕް ސްޓޭޖުގެ މެޗުތައް ނިމިގެންދާނެއެވެ.\nގްރޫޕް 1: 20:30 ގައި ހޯދަޑު ސްޕޯޓްސް ކްލަބް އާއި އެފްސީ ދަޑިމަގު ޖޫނިއާސް\nގްރޫޕް 2: 21:40 ގައި އެކްސްޖޭވީސީ ފުނާޑު އާއި އެފްސީ ދޫނޑިގަލޯނާ\n9: މާލެގަން ޔޫތު ފައުންޑޭޝަން 10 – 1 އެފްސީ ދޫނޑިގަލޯނާ ޖޫނިއާސް\n10: އެކުވެރި ފުނާޑު0–0އެފްސީ ދަޑިމަގު\n11: ހޯދަޑު ސްޕޯޓްސް ކްލަބް – އެފްސީ ދަޑިމަގު ޖޫނިއާސް\n12: އެކްސްޖޭވީސީ ފުނާޑު – އެފްސީ ދޫނޑިގަލޯނާ\nސެމީ ފައިނަލް: 28 ޑިސެމްބަރު 2021، 20:30 އަދި 21:40


އިންތިހާބުގެ ކުރިން ބަލި ގަބޫލުކުރީއެވެ\nކައުންސިލް އިންތިހާބު އޮންނާނެ ކަމާމެދު ސުވާލު އުފެދޭ\nކ. މާލެ |4ފެބްރުއަރީ 2017 | ހޮނިހިރު 22:03 | 3,314\nޕީޕީއެމް ޕްރައިމެރީގެ ތެރެއިން - އަބުދުﷲ ނަސީރު އިބްރާހިމް\nމިއަދު މި ރާއްޖެއިން ފެންނަމުންދާ މަންޒަރުތަކަށް ބަލާއިރު ލޯކަލް ކައުންސިލްތަކުގެ އިންތިޚާބު ބާއްވަން ސަރުކާރާއި ސަރުކާރު ހިންގާ ޕާޓީގެ ރައީސް އަބްދުﷲ ޔާމީން ފެކްޝަނާއި އިލެކްޝަންސް ކޮމިޝަނުން ނޫޅެއޭ ދެންނެވުން ދޮގަކަށް ނުވާނެއެވެ.\nއިލެކްޝަންސް ކޮމިޝަނުން އެންމެ ފުރަތަމަ އިއުލާންކުރީ ޖެނުއަރީ 14 ވަނަ ދުވަހު އިންތިޚާބު ބޭއްވުމަށެވެ. ނަމަވެސް ޕީޕީއެމްގެ ޔާމީން ފެކްޝަނަށް ތައްޔާރުނުވެވޭތީ ސިވިލް ކޯޓުން ވަނީ ކައުންސިލް އިންތިޚާބު ދެ މަހަށް ފަސްކުރަން ހުކުމް އިއްވައިފައެވެ. އިންތިޚާބު ދެ މަހަށް ފަސްކުރުމުގެ ހުކުމް އިއްވުމާއެކު އިލެކްޝަންސް ކޮމިޝަނުން ވަނީ އިންތިޚާބަށް ކުރިމަތިލި ހުރިހާ ކެންޑިޑޭޓުންގެ ފޯމްތައް ބާތިލްކޮށްފައެވެ. އަލުން ކުރިމަތިލާން އަންގައި އޭޕްރީލް މަހުގެ އަށް ވަނަ ދުވަހު އިންތިޚާބު ބާއްވަން އިއުލާން ކުރިއެވެ. ނަމަވެސް އެ ދުވަހު ވެސް އިންތިޚާބު ބޭއްވޭ ގޮތެއް ނުވިއެވެ. ކުރިން އިންތިޚާބު ފަސްކުރީ ކޯޓުން އަންގައިގެންނެވެ. މިފަހަރު މިވަނީ އެޑިއުކޭޝަން މިނިސްޓްރީން އަންގައިގެން އިންތިޚާބު ފަސްކޮށްފައެވެ.\nއިލެކްޝަންސް ކޮމިޝަންގެ ނައިބު ރައީސް އަމްޖަދު މުސްތަފާ ވިދާޅުވީ ކައުންސިލް އިންތިޚާބު ބާއްވަން މިހާރު ނިންމާފައި ވަނީ އޭޕްރީލް މަހުގެ 15 ވަނަ ދުވަހު ކަމަށެވެ. އެ ދުވަހަށް އިންތިޚާބު ފަސްކުރީ އެޑިއުކޭޝަން މިނިސްޓްރީގެ އެދުމުގެ މަތިން ކަމަށް އަމްޖަދު ވިދާޅުވިއެވެ.\nމިނިވަން މުއައްސަސާއަކުން ބާއްވާ އިންތިޚާބެއް، ރައީސުލްޖުމްހޫރިއްޔާ އައްޔަން ކުރައްވާފައިވާ ވަޒީރަކަށް ފަސްކުރެވިދާނެތޯއެވެ. އެ ވަޒީރުގެ ބެލުމުގެ ދަށުން ހިންގާ ވުޒާރާއަށް ފަސްކުރެވިދާނެތޯއެވެ. އޭޕްރީލް އަށް ވަނަ ދުވަހު އިންތިޚާބު ނުބޭއްވޭނެ ސަބަބެއް ކަމަށް ބުނެ އިލެކްޝަންސް ކޮމިޝަނުން ދައްކަނީ އަޖައިބު އަންތަރީސްވާފަދަ ބަހަނާއެކެވެ. ސްކޫލް ކުދިންގެ ޓެސްޓުތައް އޮތުމުން އެ ދުވަހު ސްކޫލްގެ ކްލާސްރޫމްތައް ދެވެން ނެތް ކަމަށް އެޑިއުކޭޝަނުން ބުނާތީއެވެ. އިންތިޚާބުގެ ކަންތައްތަކުގައި ގިނަ ޓީޗަރުންނާއި ޕްރިންސިޕަލުން އޮފިޝަލުންގެ ގޮތުގައި ހަރަކާތްތެރިވާތީއެވެ.\nއޭޕްރީލް އަށް ވަނަ ދުވަހަކީ ހޮނިހިރު ދުވަހެކެވެ. އެއީ ސްކޫލް ކުދިންނަށްވެސް ބަންދު ދުވަހެކެވެ. އެދުވަހު ޓެސްޓުތައް ބާއްވަން ނިންމާފައި އޮތްނަމަ އެ ޓެސްޓެއް ޖެހިގެން އަންނަ އާދީއްތަ ދުވަހަށް ފަސް ނުކުރެވެނީތޯއެވެ. އެހެންކަމުން މިއީ އެއްވެސް ތާކުންތާކު ނުޖެހޭ ވާހަކައެއްކަން ހާމަކަންބޮޑުކޮށް މިއަދު މިދަނީ އެނގި ހާމަވަމުންނެވެ.\nއެޑިއުކޭޝަން މިނިސްޓްރީގެ އެންގުމަށް އޭޕްރީލް 15 ވަނަ ދުވަހަށް އިންތިޚާބު ފަސްކުރި އިރު، އެ ދުވަހު ވެސް އިންތިޚާބު ބޭއްވޭނެ ކަމާ މެދު މިހާރު މިވަނީ ސުވާލު އުފެދެން ފަށައިފައެވެ.\nކައުންސިލްތަކުގެ އިންތިހާބު އޭޕްރީލް މަހު ބޭއްވުމުގެ ކުރިން، ލޯކަލް ކައުންސިލްތަކުގެ އިންތިހާބުގެ ގާނޫނު އިސްލާހުކޮށް، ކައުންސިލަށް ކުރިމަތިލާ މީހުންގެ ކިބައިގައި ހުންނަންޖެހޭ ޝަރުތުތައް ބަދަލުކުރުމަށް ރައްޔިތުންގެ މަޖިލީހަށް ހުށަހެޅުމުގެ މަސައްކަތް ޕީޕީއެމްގެ ޔާމީނު ފެކްޝަނުން ވަނީ ފަށާފައެވެ.\nގާނޫނު އަސާސީ ވަރަށް ސާފެވެ. ފަހުން ހަދާ ގާނޫނެއްގެ ސަބަބުން ކުރިން އަމަލުކުރަމުން އައި ގާނޫނެއްގެ ދަށުން ކުރަން ފަށާފައި އޮތް ކަމެއް އަލަށް ހަދާ ގާނޫނުގެ ތެރެއަށް ނުފެއްތޭނެ ކަމަށް ގާނޫނު އަސާސީގައި ވަނީ ބަޔާންކޮށްފައެވެ. އެހެންކަމުން ކައުންސިލަރުކަމަށް ކުރިމަތިލުމުގެ ޝަރުތު ބަދަލުކުރިޔަސް މިހާރު މި އޮތް ގާނޫނުގައި ހުރި ޝަރުތުތަކާ އެކު ކޮށްފައިވާ އިއުލާނާ އެއްގޮތަށް ބާއްވަން އުޅޭ އިންތިޚާބު ބޭއްވެން ޖެހޭނެއެވެ. ނަމަވެސް ޔާމީނު ފެކްޝަނުގެ ވިސްނުން ހުރީ އެގޮތަށް ނޫންކަން ފެންނަމުންދާ މަންޒަރުތަކުން ސާފުކޮށް އެނގެއެވެ.\nޖެނުއަރީ 14 ވަނަ ދުވަހު އިންތިޚާބު ބާއްވަން އިއުލާން ކުރުމާ އެކު އެންމެ ފުރަތަމަ ޕްރައިމަރީއެއް ބާއްވައި ކެންޑިޑޭޓުން ހޮވީ އެމްޑީޕީންނެވެ. އެއަށްފަހު އެ ޕާޓީން ވަނީ އަދާލަތު ޕާޓީއާ ކޯލިޝަން ހަދައިގެން ދެ ޕާޓީގެ ކެންޑިޑޭޓުން ކަނޑައަޅައިފައެވެ. ނަމަވެސް ސަރުކާރާއި އިލެކްޝަންސް ކޮމިޝަންގެ އަމަލުތައް ހުރިގޮތުން އަދާލަތުން ވަނީ އިންތިޚާބު ބޮއިކޮޓްކޮށްފައެވެ.\nއެމްޑީޕީން އަންނަނީ ރާއްޖޭގެ އެކި ކަންކޮޅުތަކަށް ދަތުރުކޮށް ހުއްޓުމެއް ނެތި ކެމްޕޭން ކުރަމުންނެވެ. ކެންޑިޑޭޓުން މާލެ ގެނެސް ހަރުގޭގައި ކެމްޕޭން ޖަލްސާތައް އަންނަނީ ބާއްވަމުންނެވެ. ކެމްޕޭން ދުވަހެއް ދުވަހަކަށް ވަރުގަދަ ވަމުން އަންނަ މަންޒަރު ދަނީ ފެންނަމުންނެވެ. އެކަމަކު ސަރުކާރު ހިންގާ ޕީޕީއެމްގެ ޔާމީނު ފެކްޝަނުން ޕްރައިމަރީ ބޭއްވި އަދި ކިރިޔާއެވެ. ޕްރައިމަރީ ބޭއްވީ މަދު ދާއިރާތަކެއްގައެވެ. ޕްރައިމަރީއަކާ ނުލައި ގިނަ ބަޔަކަށް ވަނީ ޓިކެޓު ހަވާލުކޮށްފައެވެ.\nރައީސް މައުމޫން ފެކްޝަނުން ބުނަނީ ޔާމީނު ފެކްޝަނަށް ތާއީދެއް ނެތް ކަމަށެވެ. އެމްޑީޕީން ވެސް ބުނަނީ ހަމަ އެހެންނެވެ. ޔާމޫން ފެކްޝަނަށް ތާއީދު ނެތް ކަމަށެވެ.\nއެ ވާހަކަތައް ޔާމީނު ފެކްޝަނުން ގަބޫލުކުރާހެން ހީވާން ފަށައިފިއެވެ. ސަރުކާރަށް ތާއީދު ނެތުމުން މަޖިލީހުގެ މެޖޯރިޓީ ނާޖާއިޒު ގޮތުގައި ބޭނުންކޮށްގެން އިންތިޚާބު ގަނޑުބަޑުކޮށްލަން އުޅޭހެން ހީވާން ފަށައިފިއެވެ.\nމި މަންޒަރުތަކަށް ބަލާއިރު، ރިޔާސީ އިންތިޚާބު ވެސް އިންސާފުވެރިކަމާ އެކު ބޭއްވިދާނެ ކަމުގެ ސުވާލު ރައްޔިތުން މިއަދު އުފައްދަން ފަށައިފިއެވެ.


3.7 million dollar dhakkan Sunland Hilmy ge machah hukum koffi | Mihaaru\nޚަބަރު / ސަންލޭންޑް\n3.7 މިލިއަން ޑޮލަރު ދައްކަން ސަންލޭންޑް ހިލްމީގެ މައްޗަށް ހުކުމްކޮޮށްފި\nހައި ކޯޓް: ކާޓިއުންސް ޝުޖާއަށް 3.7 މިލިއަން ޑޮލަރު ދައްކަން ސަންލޭންޑް ހިލްމީގެ މައްޗަށް ވަނީ ހުކުމް ކޮށްފައި -- ފޮޓޯ/މިހާރު\n17 ޖޫން 2020 - 18:30\nމަޝްހޫރު ވިޔަފާރިވެރިޔާ އިސްމާއިލް ޝުޖާއު (އޯނަސް ޕްރައިވެޓް ލިމިޓެޑްގެ ޗެއާމަން އިންމަ) އަށް 3.7 މިލިއަން ޑޮލަރު (57 މިލިއަން ރުފިޔާ) ދައްކަން ސަންލެންޑް ހޮޓެލްސްގެ އެއް ހިއްސާދާރު ހުސައިން ހިލްމީ (ސަންލޭންޑް ހިލްމީ) ގެ މައްޗަށް ހައި ކޯޓުން ހުކުމްކޮށްފި އެވެ.\nއިންމަގެ ފަރާތުން ހިލްމީ އާއި ކާސްޓްއަވޭ މޯލްޑިވްސްގެ މައްޗަށް ދައުވާކުރީ، އިންމަގެ އަތުން ނެގި ފައިސާތަކެއް އަނބުރާ ދެއްކުމަށްޓަކައި ހިލްމީ ސޮއި ކުރައްވައި، ދޫކުރި ޗެކްތަކެއް ބައުންސްވުމުން އެ ފައިސާ އަނބުރާ ހޯދުމަށެވެ.\nއެ މައްސަލައިގައި ސިވިލް ކޯޓުން ހުކުމް ކޮށްފައި އޮތީ ދައުވާގައި ބަޔާންކުރާ 3.7 މިލިއަން ޑޮލަރު ދައްކަން ޖެހޭ ސާބިތުނުވާ ކަމަށެވެ. އެކަމަކު އަނބުރާ ދައްކަންޖެހޭ ކަން ހިލްމީގެ އިއުތިރާފުން ސާބިތުވާ 7.2 މިލިއަން ރުފިޔާ އަނބުރާ ދައްކަން ޖެހޭނެ ކަމަށް ސިވިލް ކޯޓުގެ ހުކުމްގައި ވެ އެވެ.\nއެ މައްސަލަ ހިލްމީގެ ފަރާތުން އިސްތިއުނާފް ކުރުމުން ހައި ކޯޓުން މިދިޔަ ހޯމަ ދުވަހު ކުރި ހުކުމުގައި ވަނީ އިންމަ އަށް ހިލްމީ ސޮއި ކުރައްވައި، ދޫކުރި 3.7 މިލިއަން ޑޮލަރުގެ ޗެކްތައް ބައުންސްވެފައިވާ ކަމަށާއި އެކަން އިންމަގެ ފަރާތުން ހިލްމީ އަށް އަންގާފައިވާ ކަން އެނގޭ ކަމަށެވެ. ގާނޫނީ ޝަރުތުތައް ފުރިހަމަވާ ޗެކެއް އަމިއްލަ އިހްތިޔާރުގައި ދޫކޮށްފި ނަމަ އެއީ އެ ޗެކަށް ފައިސާ ލިބެންޖެހޭ ކަމުގެ ހަރުދަނާ ހެއްކެއް ކަމަށް އެ ހުކުމުގައިވެ އެވެ.\nއެހެންވެ، ސިވިލް ކޯޓުގެ އެ ހުކުމް ބާތިލްކޮށް، ޝުޖާއުއަށް 3.7 މިލިއަން ޑޮލަރު އަނބުރާ ދެއްކުމަށްޓަކައި ހަ މަސް ދުވަހުގެ ތެރޭގައި އެ ފައިސާ ސިވިލް ކޯޓަށް ދެއްކުމަށް ހިލްމީ އާއި ކާސްޓްއަވޭ ކުންފުނީގެ މައްޗަށް އަންގާ ކަމަށް އެ މައްސަލަ ބެލި ތިން ފަނޑިޔާރުން އަޣުލަބިއްޔަތުން ހުކުމްކުރާ އެ ހުކުމުގައިވެ އެވެ.\nއެގޮތަށް ހުކުމް ކުރެއްވީ އެ މައްސަލަ ބެންޗުގައި ތިއްބެވި އިސް ފަނޑިޔާރު ޝުޖާއު އުސްމާނާއި ފަނޑިޔާރު މުހައްމަދު ފައިސަލްގެ އަޣުލަބިއްޔަތުންނެވެ. އެ ބެންޗުގައި ދެން އިންނެވި ފަނޑިޔާރު ހާތިފް ހިލްމީގެ ރައުޔަކީ އެ މުއާމަލާތުގައި ކާސްޓްއަވޭ ކުންފުނި ޒިންމާ ކުރުވަންޖެހޭ ސަބަބެއް ނެތް ކަމަށެވެ.\nSunland Hilmy hayyarukoffi\nކުރިން މިނިސްޓަރު ކަން ވެސް ކުރެއްވި އަދި ރިސޯޓްތައް ހިންގާ ސަންލޭންޑް ކުންފުނީގެ ހިއްސާދާރެއް ކަމަށްވާ ހިލްމީ ޗެކް ބައުންސްގެ ތުހުމަތުތަކެއްގައި 2018 ވަނަ އަހަރުު ފަހުކޮޅު ހައްޔަރު ވެސް ކުރި އެވެ. އޭރު ވެސް އޭނާ ހައްޔަރުކުރީ މި މައްސަލައިގައި ކަމަށް ވެ އެވެ.\nސިވިލް ކޯޓް ހައި ކޯޓް ސަންލޭންޑް ކޯޓް މައްސަލަތައް\n"މޮޅު ޑީލް" ގެ ކޮމެންޓަށް ބުނެލާނީ މިއޮތީ ޖުޑިޝަރީ މޮޅަށް "އިސްލާހު" ވެފަކަން ފެންނާށޭ!4ލައްކަ ޑޮލަރަށްވާ ދިވެހި ފައިސާ ނުދެއްކި ލަސް ވެގެން މީހެއްގެ އަތުން ޗެކުނަގަމުން ގޮސް 3.7 މިލިއަން ޑޮލަރަށް ޗެކު ނެގީމަ އެއީ ފުރަތަމަ4ލައްކަ ދިންމީހާ "އަތުން ނެގި" ފައިސާ ކަމަށް ހަދާ އެ ދައްކަން ހުކުމް ކުރީމަ ޖުޑިޝަރީ އޮތް ހިސާބު ވަރަށް ސާފު. ހަމަ ޒީރޯ ޓޮލެރެންސް!\nބަލަގަ ހިލްމީ ނިދާފައި އޮއްވާތަ ޗެކުތައް އަތުލީ. ބޭންކުން ސާޅީސް ހާސް ރުފިޔާ ނެގި މީހާ ބޭންކަށް4މިލިއަން ރުފިޔާ ދައްކަން ޖެހި ގެދޮރު ވިއްކާލައިފައި ވެސް އެބަހުރި.\nފޮނިޓައްޕަށް އެގޭތަ ސަރުކާރުން ލައިސެންސް ދީގެން ބެންކުންނަގާ އިންޓަރެސްޓް ނެގިޔަސް މަނީލެންޑަރުންނަށް މިގޮތަށް %1000 އިން ރިބާ ނުނެގޭނެ ކަން؟ ކޮން ހުއްދައެއްގެ ދަށުން މިކަން ކުރަނީ؟ ކޮބާ އިސްލާމް ދީނުގެ ހުކުމް؟\nމިމީހުންން ބަންދު ކުރިޔަސް ހަމަ ދޫކޮއްލާ، ނިކަނއ ބަލާބަލަ އަތަމާ މީހާ އެތަ ދިވެހިންނެ ހައްޖަ ގެންދަން ލާރި ނަގާފަ ދޯކާދިނީމާ ޖަލަ ހުކުމް ކުރި މީހާ މިހާރު ހުރީ ގޭގަ..... މީ އިންސާފް ދޯ....\nތ.އަތޮޅުގަ އޮތް5މޭލު ވަރު ދިގުމިނު ކަޅުފަރަފަހަލަ ކިޔާ ރަށެއް ސަންލޭންޑުން މައުމޫނު ދައުރުއްސުރެ ނަގައިގެން އެއްވެސް ކަމެއް ނުކޮށް އެއޮތީ. މީ ހާހުން ކޮޓަރި ހެދޭ ވަރު ބޮޑު ރަށެއް. ރަގަޅަށް ވިއްޔާ ކުލިވެސް ނުދައްކައި އޮންނާނީ،\nތިބުނާ ރަށަކީ ޔާމީނު ސަރުކާރުން ޗައިނާ ބަޔަކަށް ދީފަ އޮތް ރަށެއް. މައުލޫމާތު ރަގަޅަށް ދިރާސާ ކޮށްބަލަ!\nދިނީ4ލައްކަ ޑޮލަރަށްވާ ދިވެހި ފައިސާ. ބަދަލުގަ 3.7 މިލިއަން ޑޮލަރު! އިސްލާމް ދީނުގަ މިޔަށް ކިޔަނީ ކޯޗެކޭތޯ؟ މައްސަލަ އަވަސް އަރުވާލައިގެން އުސޫލުގެ ބޭރުން ނިންމީ ކީއްވެބާ؟ މަދަދު ވެރިންނަކީ ކޮބާ؟ ޒީރޯ ޓޮލަރަންސް؟\nދެން ވާއެއްޗެއް ބަލަމާ. ސުޕްރިމް ކޯޓްގެ ބެންޗް ގަ އިންނާނީ ހިލްމީގެ ޅިޔަނު.\nރާއްޖޭގެ ގިނަ ވިޔަފާރިވެރިންގެ ހާލަކީވެސް ތިޔައީ! ތިޔައީ ހާސްވާންޖެހޭ ވަރުގެ ކަމެއްނޫން. އިހުގަ މީހަކަށް ބައިރުފިޔާ އަކަށް ދަރާއޮތަސް އެއީ ވަރަށް ލަދުހުތުރު ކަމެއް.\nފައިސާ ދެންވެސް ނުދެއްކީ .. ދެންއޮންނަ އަދަބަކީ ކޮބާ ؟\nލިބުނު އެެއްޗެއް ނަމަ ނު..\n30 ދުވަހަށް ގޭބަންދު ކުރުން، ދެން ދާޏީ އިސްލާމިކް މިނިސްޓްރީގެ ދަރަނިފޮތަށް.... އެއެއްޗެއް ލިބުނުގޮތަކަށް ދާނީވެސް!!!


Maldives National University ge Hithadhoo Campus ge khidhumaiythah fulhaa kurumaa gulhey gothun mashvaraa kurahvaifi\nދިވެހިރާއްޖޭގެ ޤައުމީ ޔުނިވަރސިޓީގެ ހިތަދޫ ކެމްޕަހުގެ ޚިދުމަތްތައް ފުޅާކުރުމާ ގުޅޭގޮތުން މަޝްވަރާކުރައްވައިފި\n1 ފެބުރުއަރީ 2021 1 year ago\nދިވެހިރާއްޖޭގެ ޤައުމީ ޔުނިވަރސިޓީ (އެމް.އެން.ޔޫ)ގެ ފަރާތުން މިއަދު އައްޑޫ ސިޓީ ކައުންސިލާ ބައްދަލުކުރައްވައިފިއެވެ. މި ބައްދަލުކުރެއްވުން އޮތީ މިއަދު ހެނދުނު އައްޑޫ ސިޓީ ކައުންސިލްގެ އިދާރާގައެވެ.\nމި ބައްދަލުކުރެއްވުމުގައި، އެމް.އެން.ޔޫ ހިތަދޫ ކެމްޕަސް 02 ގައި ދެ ފަންގިފިލާގެ އިމާރާތެއް ޤާއިމުކުރުމާ ގުޅޭގޮތުން މަޝްވަރާކުރެއްވިއެވެ. މިގޮތުން އެ އިމާރާތުގައި އެ ޔުނިވަރސިޓީގެ ބުކްޝޮޕެއް ޤާއިމުކުރުމާއި، އިމާރާތުގެ ބައިތައް އޮފީސް ހިންގުމަށާއި، ޢާންމުންނަށް ވިޔަފާރީގެ ބޭނުމަށް ދޫކުރުމާ ގުޅޭގޮތުން ބައްދަލުވުމުގެ ބައިވެރިން ވަނީ މަޝްވަރާކުރައްވައިފައެވެ.\nމީގެ އިތުރުން، ސިޓީ ބުސްތާންގައި އެންމެ ފަހުގެ ޒަމާނީ ވަސީލަތްތައް ބޭނުންކޮށްގެން ދަނޑުވެރިކަން ފެށުމުގެ ގޮތުން، ސިޓީ ކައުންސިލާއި އައްޑޫ ޕީޕަލްސް ކޯޕަރޭޓިވް (އޭ.ޕީ.ސީ) ގުޅިގެން މަސައްކަތް ކުރުމާ ގުޅޭގޮތުންވެސް މި ބައްދަލުވުމުގައި ވަނީ މަޝްވަރާކުރައްވައިފައެވެ.\nއަދި އަންނަ އަހަރުގެ ތެރޭގައި ދަނާލުގެ އާ ޢިމާރާތެއް ޤާއިމުކުރުމާއި، ކެމްޕަސް 02ގެ އެކޮމޮޑޭޝަން އަޕްގްރޭޑް ކުރުމުގެ އިތުރުން، އެ ކެމްޕަހުގައި ފަތުރުވެރިކަމާ ގުޅޭ ކޯސްތައް ފެށުމާ ގުޅޭގޮތުން މަޝްވަރާކުރެއްވިއެވެ. އެގޮތުން މި އަހަރުގެ ދެވަނަ ޓާމުގައި އެ ކެމްޕަހުގައި ފަތުރުވެރިކަމުގެ ދާއިރާގެ ކޯސްތައް ފެށުމަށް ރާވާފައިވާ ކަމުގައި އެމް.އެން.ޔޫގެ ފަރާތުން ހާމަކުރެއްވިއެވެ.\nމިއަދުގެ ބައްދަލުވުމުގައި، އެމް.އެން.ޔޫގެ ހިތަދޫ ކެމްޕަހުގައި ފުޓްސަލް އާއި، ނެޓްބޯޅަ އަދި ހޭންޑްބޯޅައިގެ އިތުރުން ބާސްކެޓްބޯޅަ ފަދަ ކުޅިވަރުތައް ކުޅެވޭނެ ގޮތަށް މަލްޓިޕަރޕަސް ހޯލެއް ޤާއިމުކުރުމާ ގުޅޭގޮތުން މަޝްވަރާކުރައްވާފައިވެއެވެ. މިގޮތުން އެ ހޯލު އެންމެ ރަނގަޅު ގޮތުގައި އިމާރާތްކޮށް ބޭނުންކުރެވިދާނެ ގޮތްތަކާ ގުޅޭގޮތުން ބައްދަލުވުމުގެ ބައިވެރިން މަޝްވަރާކުރެއްވިއެވެ.\nމީގެ އިތުރުން، މި ބައްދަލުކުރެއްވުމުގައި، ސިޓީ ބާޒާރުގައި މިހާރު ހުރި ފިހާރަތައް ބޮޑުކުރުމާއި، އިތުރު ފިހާރައާއި ކޮފީ ޝޮޕެއްގެ އިތުރުން ފާޚާނާ ބަރިއެއްވެސް ޤާއިމުކުރުމާ ގުޅޭގޮތުން މަޝްވަރާކުރައްވާފައިވެއެވެ.\nމިއަދުގެ ބައްދަލުވުމުގައި އެމް.އެން.ޔޫގެ ފަރާތުން ހާމަކުރެއްވި ގޮތުގައި އެ ޔުނިވަރސިޓިގެ އެންވަޔަރަންމަންޓް ޑިޕާޓްމަންޓްގެ ދަށުން މޫސުމީ ބަދަލުތަކާ ގުޅޭ ކޯސްތައް ފެށުމުގެ މަސައްކަތް ކުރަމުންދާ ކަމުގައެވެ. މީގެ އިތުރުން، ބޭރުގެ ޔުނިވަރސިޓީތަކާ ގުޅިގެން، އެމް.އެން.ޔޫގެ ހިތަދޫ ކެމްޕަހުގައި މޫސުމީ ބަދަލުތަކާ ގުޅޭ ރިސާރޗް އިންސްޓިޓިއުޓެއް ޤާއިމުކުރުމަށް ނިންމަވާފައިވާ ކަމަށާއި، މި ފެބުރުވަރީ މަހުގެ މެދުތެރޭގައި މި މަސައްކަތް ފެށިގެންދާނެ ކަމުގައި އެ ޔުނިވަރސިޓީގެ ފަރާތުން ހާމަކުރައްވާފައިވެއެވެ.\nމިއަދުގެ ބައްދަލުކުރެއްވުން ނިންމަވާލައްވަމުން އެމް.އެން.ޔޫގެ ވައިސް ޗާންސެލަރ، ޑރ. މުޙައްމަދު ޝަރީފް ވިދާޅުވީ، އެ ޔުނިވަރސިޓީގެ ކައުންސިލްގެ 300 ވަނަ ބައްދަލުވުން އައްޑޫ ސިޓީގައި ބޭއްވުމަށް ނިންމަވާފައިވާ ކަމުގައެވެ.\nމިއަދުގެ ބައްދަލުވުމުގައި އައްޑޫ ސިޓީ ކައުންސިލްގެ ފަރާތުން މޭޔަރ އާއި ޑެޕިޔުޓީ މޭޔަރގެ އިތުރުން ބައެއް ކައުންސިލަރުން ބައިވެރިވެވަޑައިގެންނެވިއެވެ. އަދި އެމް.އެން.ޔޫގެ ފަރާތުން އެ ޔުނިވަރސިޓީގެ ވައިސް ޗާންސެލަރ، ޑރ. މުޙައްމަދު ޝަރީފާއި، ޑެޕިޔުޓީ ވައިސް ޗާންސެލަރ، އަލްފާޟިލް ހުސައިން ހަލީމް އަދި ހިތަދޫ ކެމްޕަހުގެ މެނޭޖަރ، އަލްފާޟިލް އިދުހާމް ފަހުމީވެސް މި ބައްދަލުކުރެއްވުމުގައި ބައިވެރިވެލެއްވިއެވެ.


މިފްކޯ މަސްދަޅުގެ ޑިމާންޑް ބޮޑުވެ މީހަކަށް ކޭހެއް!\nރޯދަ ހަދިޔާއެއްގެ ގޮތުން މިފްކޯ އިން ވިއްކާ މަސްދަޅު އަގުހެޔޮކުރުމުން ޑިމާންޑް ބޮޑުވެ މީހަކަށް ކޭހެއް ވިއްކަން ފަށައިފިއެވެ.\nމިފްކޯގެ މީޑިއާ އޮފިޝަލް ވިދާޅުވީ މިހާރުވެސް އިތުރު ޝިޕްމަންޓެއް ވަނީ އައުމުގެ މަގުމަތީގައި ކަމަށާއި ކޮންޓްރޯލް ކުރަން ޖެހުނީ ޝިޕްމަންޓް ލިބުމުގެ ކުރިން ބައެއް ފަރާތްތަކުން ގިނަ އަދަދަކަށް ގަނެ ސްޓޮކް ހުސްލައިފާނެކަަމަށްޓަކައި ކަމަށެވެ.\nމީޑިއާ އޮފިޝަލް ވިދާޅުވީ ފިހާރަތަކަށް ގަނޑުކޮށް ދޫކުރާ އަގު ހެޔޮ ކުރި ނަމަވެސް އެކަމުގެ ފައިދާ ކަސްޓަމަރުންނަށް ނުފޯރާ ކަމަށެވެ. އެހެންކަމުން މިފްކޯ އިން މިފަހަރު އެންމެ ބޮޑު ސަމާލުކަމެއް ދެނީ ހެޔޮ އަގުގައި ކަސްޓަމަރުންނަށް ލިބޭނެ ގޮތެއް ހަމަޖައްސަން ކަމަށްވެސް މީޑިއާ އޮފިޝަލް ވިދާޅުވިއެވެ.\nއިއްޔެއިން ފެށިގެން ތެޔޮ މަސް ކޭހެއް ވިއްކަނީ 670 ރުފިޔާއަށެވެ. މިއީ ކުރިން ވިއްކަމުން އައި 779 ރުފިޔާއަށް ބަލައިފިނަމަ 109 ރުފިޔާ ހެޔޮ އަގެކެވެ.\nފެން މަސްދަޅު މިހާރު ވިއްކަނީ 635 ރުފިޔާއަށެވެ. ކުރިން ވިއްކީ 739 ރުފިޔާއަށެވެ. އެހެންކަމުން މިހާރު މިވަނީ ކޭހަކުން 104 ރުފިޔާ އަގުހެޔޮކޮށްފައެވެ.\nކުރިން 50/16 އަށް ވިއްކި ތެޔޮ މަސްދަޅު މިހާރު ވިއްކަނީ 50/14 އަށެވެ. އަދި ކުރިން 75/15 އަށް ވިއްކި ފެން މަސް މިހާރު ވިއްކަނީ 75/13 އަށެވެ. އެހެންކަމުން ދެ ބާވަތުން ވެސް ވަނީ ދަޅަކުން2ރުފިޔާ އަގުހެޔޮކޮށްފައެވެ.\nފަސްމީރު މަސްފިހާރައިން ބުނީ މިއަގުތަކަށް ވިއްކާނީ އިއްޔެއިން ފެށިގެން 30 ޖޫންގެ ނިޔަލަށް ކަމަށެވެ.\nރަމަޟާން މަހާއި ގުޅިގެން މިފްކޯގެ އުފެއްދުންތަކުގެ އަގުހެޔޮކުރައްވައި ރައްޔިތުންގެ ޖީބުތަކަށް ލުއިކޮށްދެއްވާނެކަމަށް މިފްކޯގެ ޗެއަރމަން އަހްމަދު ޝަހީރު ވަނީ ވިދާޅުވެފައެވެ.\nމިފްކޯއަކީ އެސްޓީއޯގެ ސަބްސިޑަރީ ކުންފުންޏެއްގެ ގޮތުގައި ހަމަޖެއްސިފަހުން މިފްކޯގެ ހިންގުން ހަރުދަނާކޮށް ލިބޭ ޚިދުމަތްތައް އިތުރަށް ފުރިހަމަކުރަމުން ގެންދާކަން ފާހަގަކުރެވެއެވެ.\nހުޅުމީދޫ ނެރު ފުންކޮދިނުމަށް މިފްކޯއިން އެދިއްޖެ!\nއެމްޑީ އދލ ގަ ޖަހާ ފިލި މިހާރު ތަފާތު ކުރި ނަމަވެސް މިފްކޯ ބަނގުރޫޓު ވުމުން ސަލާމަތް ކުރެވޭނެ: ތަޖުރިބާ\nއެއްވެސް ސަރުކާރަކުން މަސްވެރިންނަށް ދެރަވާގޮތަށް ކަމެއްނުކުރާނެ: ޢަދުލީ\nމަސްވެރިންނަށް ދޭންޖެހޭ ފައިސާ ވަރަށް އަވަހަށް ދޭނެ: މިފްކޯ\nފަރެސްމާތޮޑާއިން މަސްވެރިންނަށް އައިސް ނުލިބޭތާ3މަސް ވެއްޖެ\nމަސްގަންނަ މިންވަރު މިފްކޯއިން އިތުރު ކޮށްފި


Mohamed Shafiu: 8/1/14 - 9/1/14\nPosted by Mohamed Shafiu at 1:40 AM0comments\nPosted by Mohamed Shafiu at 8:10 PM0comments\nPosted by Mohamed Shafiu at 8:07 PM0comments\nPosted by Mohamed Shafiu at 8:05 PM0comments\nPosted by Mohamed Shafiu at 7:57 PM0comments\nޚުއްފުގައި ފެންފުހުމުގެ މުއްދަތު ފެށޭވަޤުތِِާއި ޖަބީރާ(ބެންޑޭޖު)، ފަގުޑި އަދި ބުރުގާ މަތީގައި ފެންފުހުން\nPosted by Mohamed Shafiu at 7:41 PM0comments\nLabels: ޚުއްފު, ޚުއްފުގައި ފެން ފުހުން, ޚުއްފުގައި ފެންފުހުމުގެ މުއްދަތު, ފިޤްހު, ޖަބީރާ\nޚުއްފުގައި ފެންފުހުމުގެ މުއްދަތާއި ފެންފުހުން ބާޠިލުވާ ކަންތައްތައް\nޚުއްފުގައި ފެންފުހުމުގެ މުއްދަތު\nއެއީ ރަށުގައި ޤާއިވެގެން ހުންނަމީހާއަށް އަދި ނަމާދު ކުރުކުރުން ހުއްދަވެގެންނުވާ މިންވަރަށް ދަތުރުފަތުރު ކުރާ މީހާއަށް ދުވާލަކާއި ރެއެކެވެ. އަދި ނަމާދު ކުރުކުރުން ހުއްދަވެގެންވާ މިންވަރަށް ދަތުރުކުރާ މީހާއަށް ތިންދުވަހާއި ތިންރެއެވެ. އެއީ ޢަލީ ރަޟިޔަﷲ ޢަންހުގެ އަރިހުން ރިވާވެގެންވާ ޙަދީޘުގެ ސަބަބުންނެވެ. ޢަލީ ރަޟިޔަﷲ ޢަންހު ވިދާޅުވިއެވެ.\nPosted by Mohamed Shafiu at 7:39 PM0comments\nLabels: ޚުއްފު, ޚުއްފުގައި ފެން ފުހުން, ޚުއްފުގައި ފެންފުހުމުގެ މުއްދަތު, ފިޤްހު\nPosted by Mohamed Shafiu at 7:06 PM0comments